
1. מבוא
משרד החינוך (שייקרא להלן "המשרד"), באמצעות מינהל ביטחון, בטיחות חירום וסייבר-אגף בכיר בטחון (שייקרא להלן " האגף "), פונה בזאת לקבלת הצעות ל:
הצבת מאבטחים לאבטחת בית שר החינוך
וזאת בהיקף ובגבולות אחריות כפי שיפורטו בהמשך.

1.1 שאלות ובירורים
כל הפונים מתבקשים לקרוא את חוברת המכרז על כל נספחיה בטרם משלוח שאלות/הערות.
יש לשלוח קובץ וורד/אקסל הכולל את השאלות עד ל- 06.11.2024 בשעה 14:00 לכתובת המייל michrazimedu@education.gov.il, כאשר בשורת הנושא בדוא"ל חובה לציין: מכרז פומבי מס' 34/10.2024 : הצבת מאבטחים לאבטחת בית שר החינוך ,  קובץ השאלות יהיה בהתאם למבנה שלהלן:
	מכרז פומבי מס' 34/10.2024 : הצבת מאבטחים לאבטחת בית שר החינוך

	סידורי
	מספר הסעיף אליו מתייחסת השאלה/הבהרה
	עמוד
	פירוט השאלה / בקשה להבהרה

	1
	
	
	

	2
	
	
	

	3
	
	
	

	4
	
	
	

	5
	
	
	


המשרד ישיב על השאלות עד שבוע לפני המועד האחרון להגשת הצעות. 
מסמכי ההבהרות אשר כוללים תשובות לשאלות שהתקבלו, יפורסמו באתר מינהל הרכש הממשלתי בכתובת: HTTP://WWW.MR.GOV.IL
באחריות המציעים לעקוב באופן שוטף  אחר פרסום הודעות והבהרות באתר כאמור.
יש לצרף את ההודעות ואת מסמכי ההבהרות, ככל שיהיו חתומים ע"י המציע לחוברת הגשת ההצעה, שכן הינם חלק בלתי נפרד ממסמכי המכרז. 
כל תשובה אשר לא קיבלה את ביטויה במסגרת המסמכים וההודעות כאמור, אינה מחייבת את המשרד.
אם המציע יתקל בשאלה בעלת חשיבות, במהלך הכנת הצעתו, לאחר המועד האחרון להעברת השאלות, הוא רשאי להגיש את שאלתו, בהתאם למבנה ולאופן המפורטים לעיל. 
אגף רכש מכרזים והתקשרויות יבחן את השאלה ויחליט באם לתת תשובה.
בכל מקרה בו החליט אגף רכש מכרזים והתקשרויות לתת תשובה, היא תפורסם באתר.

1.2 התקשרות עם מציע שזכה בדירוג נמוך יותר
לאחר שנחתם חוזה ההתקשרות עם המציע הזוכה, באם תבוטל ההתקשרות מסיבה כלשהי עם המציע הזוכה או במידה שלא נחתם הסכם מכל סיבה שהיא עם המציע הזוכה וזכייתו ו/או ההתקשרות איתו יבוטלו מכל סיבה שהיא, יהא המשרד רשאי לפנות למציע שדורג אחרי המציע הזוכה במכרז (להלן: כשיר שני), כאילו היה הזוכה במכרז, בהתאם לתנאי המכרז והצעת הכשיר השני למכרז. לא הסכים המציע שדורג במקום שלאחר הזוכים לכך, יהיה המשרד רשאי לפנות למציע שדורג במקום הבא אחריו וכו' עד שייחתם הסכם חדש לביצוע הפרוייקט. למען הסר ספק, סמכות זו של המשרד היא סמכות רשות והמשרד ישתמש בה בהתאם לשיקול דעתו עפ"י נסיבות העניין.

1.3 בכל מקום בו נכתב במסמך זה לשון זכר או לשון נקבה המשמעות הינה זכר ו/או נקבה.
2. 
הגורמים אליהם מופנה המכרז

2.1 במקרה בו מציע משמש כקבלן של המשרד בהתקשרות אחרת והצעתו למכרז זה הינה ההצעה המועמדת לזכייה והסתבר כי קיים ניגוד עניינים בין הפעילות במכרז זה לפעילות בהתקשרות אחרת, המשרד רשאי על פי שיקול דעתו הבלעדי להחליט באיזה מבין המכרזים/התקשרויות קיים למשרד יתרון מקצועי וכספי להתקשרות עם הקבלן.
על בסיס החלטה זו המשרד יקבע באיזה מבין 2 המכרזים/התקשרויות המציע יוכל לשמש כקבלן של המשרד.

על המציע להצהיר בהצעתו (נספח 6) כי לא עולה חשש לניגוד עניינים, בין הפעילות הנדרשת במכרז זה לבין פעילויות אחרות עם המשרד בהם המציע מעורב.

כמו כן, במקרה בו מציע מבצע פעילות שמסתבר שקיים ניגוד עניינים בינה לבין הפעילות במכרז זה, המשרד רשאי, עפ"י שיקול דעתו הבלעדי לקבוע כי המציע לא יוכל לזכות במכרז זה.

2.2 מקרים בהם ההצעה עשויה להידחות

להלן לשון תקנה 6א לתקנות חובת המכרזים התשנ"ג-1993, באשר לתנאים לדחיית ההצעה:

(1) מבלי לגרוע מכלליות האמור בתקנות אלה במכרז לרכישת עבודה או שירותים עתירי כח אדם תדחה ועדת המכרזים הצעה בהתקיים אחד מאלה:

(1) המציע או מי מבעלי השליטה בו הורשע ב- 3 השנים שקדמו למועד האחרון להגשת ההצעות במכרז בשל הפרת דיני העבודה;

(2) המציע או מי מבעלי השליטה בו נקנסו על ידי מפקח עבודה שמונה לפי סעיף 5 לחוק העבירות המינהליות, התשמ"ו – 1985, בשנה שקדמה למועד האחרון להגשת הצעות במכרז ביותר מ- 2 קנסות בשל הפרת דיני העבודה; לעניין תקנת משנה זו, "בעל שליטה" – כמשמעותו בחוק הבנקאות (רישוי), התשמ"א – 1981.

(2) על אף תקנת משנה (א), רשאית ועדת המכרזים להחליט מטעמים מיוחדים שיירשמו שלא לדחות הצעה במכרז אף אם התקיימו לגבייה אחד התנאים כאמור; בהחלטה כאמור רשאית הוועדה להתחשב, בין השאר, בהתנהלותו של המציע בדרך כלל, בכל הקשור לשמירת זכויות עובדים וכן ביחס שבין היקף הפעילות של המציע שבשלה הורשע או נקנס בשל הפרת דיני העבודה לבין היקף פעילותו הכולל.

2.3 
דרישות סף מהמציע

2.3.1 על המציע להיות גוף משפטי מאוגד הרשום ברשם רשמי או גוף סטטוטורי.

2.3.2 על המציע להיות עוסק מורשה/מלכ"ר.

2.3.3 על המציע להיות מנהל ספרי חשבונות כחוק.

2.3.4 על המציע להיות מקיים חובותיו בעניין שמירת זכויות עובדים, לפי דיני העבודה, צווי ההרחבה וההסכמים הקיבוציים החלים על המציע כמעסיק לצורך אספקת העבודה או השירותים, לעניין זה "תצהיר בכתב" כמשמעותו בסימון א' לפרק ב' לפקודת הראיות [נוסח חדש], התשל"א – 1971.

2.3.5 על המציע להיות בעל רשיון לעסוק כקבלן שירות כמשמעותו בחוק העסקת עובדים ע"י קבלני כח אדם, תשנ"ו – 1996.

2.3.6 על המציע להיות בעל רישיון בר תוקף להפעלת משרד לשירותי שמירה על פי חוק חוקרים פרטיים ושירותי שמירה תשל"ב – 1972.

2.3.7 על המציע להיות בעל רישיון מיוחד להחזקת כלי יריה, בר תוקף, לפי סעיף 10א' לחוק כלי יריה תש"ט – 1949, מטעם משרד הבט"ל.

2.3.8 על המציע להיות בעל ניסיון ב- 4 שנים אחרונות לפחות, במתן שירותי שמירה ואבטחה עבור אחד או יותר מהגורמים הבאים: גופים ציבוריים, בתי שרים, נבחרי ציבור וזאת בהיקפים השנתיים הבאים:
1. לפחות 2 לקוחות שהינם גוף ציבורי.  
2. הופעלו לפחות 10 מאבטחי בית בהיקף העסקה של לפחות 150 שעות בממוצע לחודש.

2.4 מובהר בזאת כי לצורך עמידה בתנאי הסף על המציע לעמוד בתנאי הסף בעצמו וכי לא ניתן לייחס ניסיון ו/או מחזור כספי ו/או כל פרט אחר של כל גוף אשר אינו המציע עצמו לרבות חברת אם, חברת בת או כל גוף אחר הקשור בדרך כלשהי למציע ולמעט גוף אשר בוצע לגביו מיזוג עם המציע עפ"י סעיף 323 לחוק החברות התשנ"ט 1999, טרם המועד האחרון להגשת הצעות למכרז זה.

2.5 המשרד רשאי לפסול מציע בכל  מקרה שבו קיימת כנגד המציע או אורגן אצל המציע, חקירה או הוגש נגדו כתב אישום או שהורשע בעבירה שמפאת מהותה, חומרתה או נסיבותיה, ובכלל זה עבירות שעניינן פגיעה בתחרות או תיאום הצעות, המציע אינו ראוי לשמש כקבלן במכרז המספק שירותים המבוקשים במכרז זה.
3. 
הגדרות

3.1 המשרד – משרד החינוך 

3.2 היחידה המזמינה – מינהל ביטחון, שעת חירום, בטיחות וסייבר-אגף בכיר בטחון

3.3 השרותים נשוא המכרז – הצבת מאבטחים לאבטחת בית שר החינוך

3.4 דרישות סף – הדרישות הבסיסיות המגדירות את המינימום הנדרש על מנת להגיש הצעה, כמפורט בפרק 2 בלבד.

3.5 ערבות ביצוע – ערבות דיגיטלית, בהתאם לתקן הערבויות הדיגיטליות שפורסם על ידי החשב הכללי, אשר הונפקה על ידי בנק, סולק או חברת ביטוח, אשר הוסמכו על ידי החשב הכללי להנפקת ערבות דיגיטלית בהתאם לתקן. או הוראת הקיזוז (לגבי מוסדות להשכלה גבוהה המתוקצבים ע"י הות"ת) בסכום נקוב או באחוזים מסכום ההתקשרות, כפי שמוגדר בחוזה ההתקשרות, המבטיחה את מילוי התחייבויות הקבלן עפ"י תנאי המכרז, עפ"י הצעתו כפי שאושרה ע"י ועדת המכרזים וחוזה ההתקשרות.

3.6 המציע – כל גוף שהגיש הצעה למכרז.

3.7 הצעה למכרז – תשובת המציע לפנית המשרד הכוללת את כל המידע הנדרש למשרד, מסמכים המעידים על עמידתו בדרישות המכרז, התחייבותו לעמוד בתנאי המכרז והצעת מחיר – כל זאת עפ"י דרישות המכרז.

3.8 הקבלן/הספק – מציע שהצעתו זכתה במכרז וחתם על הסכם התקשרות עם המשרד.

3.9 לקוח – גוף שהוצג ברשימת הניסיון של המציע ושעימו נערכה התקשרות לקבלת שירות ע"י המציע וצויינו לגביו פרטים מלאים כולל פרטי בעל תפקיד אצל הלקוח ודרכי התקשרות עימו.

3.10 איש הקשר מטעם הלקוח – בעל תפקיד אצל הלקוח שמכיר את השירות שהמציע ציין שסיפק לו או את בעל התפקיד המוצע במסגרת המכרז, לגביו הוא ניתן כאיש קשר. 

3.11 שנה– שנה קלנדרית מלאה.

3.12 שנה אחרונה – התקופה המתייחסת לשנה אחורה שקדמה למועד האחרון להגשת ההצעות.

3.13 גוף ציבורי – לצורך מכרז זה יכללו: משרדי ממשלה, חברות ממשלתיות, חברות ציבוריות, רשויות מקומיות, למעט מוסדות חינוך

3.14 מאבטח בית– בהתאם להגדרת היחידה לאבטחת אישים בשב"כ.

3.15 גוף מנחה – אגף הביטחון של משרד החינוך או משטרת ישראל או משרד ראש הממשלה

3.16 שעת מאבטח – שעה של 60 דקות מלאות. תחושב מרגע התייצבותו של המאבטח למשמרת ועד לסיומה.

4. 
תיאור הפעילות ותפקידי הקבלן

4.1 רקע

משרד החינוך (באמצעות מינהל ביטחון, שעת חירום, בטיחות וסייבר במשרד החינוך, אחראי על אבטחה צמודה לבית של כל אחד משני השרים. במסגרת שירותי האבטחה יוצבו מאבטחים בצמוד לבתים של כל אחד מהשרים ביישוב בו  מתגורר.
4.2 תיאור הפעילות
4.2.1 השירותים הנדרשים מהקבלן מתמקדים בסביבת בית השר הכוללים הצבת מאבטחים בית לביצוע משימות אבטחה שיכללו בין היתר: סריקה, סיור, שמירה על הסדר הציבורי ובדיקת הנכנסים לבית השר.
4.2.2 השירותים יתבצעו בהתאם להנחיות משרד ראש הממשלה שהוא הגוף המנחה המקצועי לאבטחת שרים בלשכות ובבתיהם והוראות קב"ט המשרד.
4.2.3 הקבלן במכרז זה ידרש לבצע את פעילות האבטחה באמצעות עובדיו בלבד ולא ישתמש בשרותי קבלני משנה או עובדים של קבלני משנה.
4.2.4 האבטחה בבית כל אחד מהשרים, מתבצעת באמצעות צוות אבטחה שגודלו נקבע על ידי משרד ראש הממשלה ויכלול צוות שמונה 12 אנשי אבטחה לכל משימת אבטחה של שר אחד. 
סה"כ יידרשו 24 מאבטחים למתן השירותים לשני השרים במסגרת מכרז זה.
4.2.5 מאבטח אחד מצוות המאבטחים יקבע על ידי האגף כראש צוות ושתפקידו לנהל את המשימה בהיבטים אירגוניים ולוגיסטיים. על הקבלן לשלם לראש הצוות, תוספת של 30 שעות בכל חודש בגין הפעילות הנוספת כאמור לעיל, על פי כל דין ולקחת בחשבון בהצעתו לשעת מאבטח.
4.2.6 האבטחה תתבצע בכל זמן הן במהלך שהות השר בבית והן בזמן שהות השר מחוץ לבית (על פי הנחיית הגוף המנחה) וזאת במהלך כל ימי השבוע לרבות ימי שבת וחגים וזאת כדלקמן:
1. ימים ראשון עד חמישי
בזמן שהות השר מחוץ לבית, במשך כל היממה יוצב 1 מאבטח בית. האבטחה תתבצע ב- 3 משמרות של  8 שעות למשמרת אחת.
בזמן שהות השר בבית יתווסף,  מאבטח  נוסף במשמרת עד 12 שעות ברצף כאשר מועד תחילת המשמרת לכל יום תקבע על ידי קב"ט המשרד.
2. ערב שבת ויום שבת
במשך כל היממה יוצבו 2 מאבטחי בית. האבטחה של 2 המאבטחים יחד  תתבצע ב- 3 משמרות של  8 שעות למשמרת אחת.


3. ערב חג ויום חג
במשך כל היממה יוצבו 2 מאבטחי בית. האבטחה של 2 המאבטחים יחד  תתבצע ב- 3 משמרות של  8 שעות למשמרת אחת.
(במהלך יום כיפורים צוות מאבטחי הבית ימנה  4 מאבטחים כאשר 2 מאבטחים יהיו במשמרת ו-2 מאבטחים ישהו במקום לינה ביחידת דיור בצמוד לבית השר. יחידת דיור תהיה במרחק שלא יעלה על 5 ק"מ מבית השר ותשמש ללינה עבור המאבטחים. יחידת הדיור תסופק על ידי הקבלן ועל חשבונו. )
4.2.7 כל מאבטחי הבית יהיו קבועים לביצוע משימה של שמירה על בית השר ולא יוחלפו ללא אישור מנהל האגף ומאבטח בית נוסף שישמש כגיבוי לכל מקרה של היעדרות של אחד ממאבטחי הבית הקבועים. 
4.2.8 כל מאבטח חדש לפני ביצוע המשמרת הראשונה שלו במסגרת מכרז זה נדרש לעבור חפיפה במשך 16 שעות על ידי קב"ט המשרד או מי מטעמו. על הקבלן לשלם למאבטח עבור שעות חפיפה על פי כל דין ולקחת בחשבון בהצעתו לשעת מאבטח.
4.2.9 הקבלן יהיה חייב להחליף מיד כל עובד, שעפ"י קביעת קב"ט המשרד, לא יימצא מתאים. החלפתו תבוצע לא יאוחר משעתיים בעובד שעומד בקריטריונים לאחר הגשת הדרישה על ידי הקב"ט. 
4.2.10 על הקבלן לצייד את כל אחד ממאבטחי הבית בכל האמצעים ובכלל זה תלבושת אישית, כלי נשק, ציוד קשר. כל האמצעים יהיו בהתאם למוגדר בהמשך במכרז ובנספחים.

4.2.11 שינויים באתרי האבטחה/שמירה ובשעות יבוצעו באם תינתן הנחיה בהתאם ע"י קב"ט המשרד.

4.2.12 הקבלן מתחייב לדאוג לאיוש מלא בכל עת ועליו לתת מענה להיעדרויות ולאיחורים מיוחדים.

4.2.13 במקרים בהם השר ייעדר מביתו ונדרשת לינה מחוץ לביתו בארץ ( למעט שהייה בחו"ל), 2 מאבטחים יתלוו אליו בכל זמן שהותו בארץ. בכל זה לשהות במקום וילון בחדר הצמוד לחדר של השר. התשלום לקבלן בשל ההוצאות הלינה הנוספות יהיה בשיטת "גב אל גב" כנגד חשבונית מקורית.  

4.3 הכשרה ושמירה על כשירות של  מאבטחי בית

4.3.1 כל המאבטחים שיופעלו במסגרת מכרז זה ישמשו כמאבטחי בית של כל אחד מהשרים לאחר שעברו: הכשרה של קורס מתקדם ב' ושמירה על כשירות ( לפחות במהלך השנה האחרונה לפני תחילת עבודתו במסגרת מכרז זה) כולל אימוני ריענון תקופתיים, אמונים טקטיים והדרכות תקופתיות, כנדרש עפ"י הנחיות הגוף המנחה.

4.3.2 על הקבלן להעביר לאגף רשימת מאבטחים המועמדים לשמש כמאבטחי בית במסגרת מכרז זה.

4.3.3 כל אחד מהמועמדים יעבור ראיון על ידי מנהל האגף ותיבדק התאמתו ובכלל זה נסיונו והכשרתו.



4.3.4 ככל שמאבטח ימצא על ידי מנהל האגף כמתאים לשמש כמאבטח בית במכרז זה אך נמצא כי לא סיים הכשרה של קורס מתקדם ב' (שמתקיימת בתנאי פנימיה וכוללת כלכלה מלאה), הקבלן יידרש להוציאו באופן מיידי לקורס זה על חשבונו.

4.3.5 לפני הצבת המאבטח לביצוע הפעילות המציע נדרש לבצע השלמה ייעודית שתימשך 3 ימים, בתנאי פנימייה ותכלול כלכלה מלאה, כאשר משך כל יום יהיה 12 שעות על פי דרישת הגוף המנחה. 

4.3.6 ככל שמנהל האגף ימצא כי קיים  פער בכשירות המאבטח הפוגעת בהסמכתו כמאבטח בית במסגרת מכרז זה, על הקבלן לבצע השלמת כשירות  כנדרש בהנחיות של הגוף המנחה. 

4.3.7 שמירה על כשירות של מאבטחי בית 

1. על הקבלן  לדאוג כי כל מאבטחי הבית המועסקים במסגרת מכרז זה ישמרו על כשירות וזאת כתנאי להמשך העסקתם במסגרת מכרז זה.

2. השמירה על כשירות תתבצע בהתאם להנחיות הגוף המנחה ותכלול בין היתר:

(1) אימון טקטי חד יומי, פעמיים בשנה בהיקף של 8 שעות 

(2) אימון רענון חד יומי להכשרה הבסיסית (קורס מתקדם ב') כל 2 חודשים, עפ"י קביעת הגוף המנחה במסגרת 12 שעות כל אימון. 

(3) השתתפות ב-2 ימי עיון שיתקיימו במהלך השנה לצוות המאבטחים כאשר משך כל יום עיון יהיה 8 שעות.

(4) אימון רענון חד יומי להכשרה שבוצעה מטעם משרד ראש הממשלה  פעמים בשנה, עפ"י קביעת הגוף המנחה במסגרת 12 שעות כל אימון.

(5) ריענון עזרה ראשונה פעם בשנה בהיקף של 8 שעות  עפ"י דרישות שב"כ/ משטרה.

4.3.8 עבור השתתפות בימי הקורס ובפעילויות לשמירה על כשירות שפורטו לעיל, הקבלן ישלם למאבטח על פי שכר שעת מאבטח ועפ"י כל דין ולקחת זאת בחשבון בהצעתו .

4.3.9 בסוף קורס הכשרה או פעילות במסגרת שמירה על כשירות, יקבל המאבטח שהשתתף, תעודת סיום וגיליון הישגיו. העתק תעודות אלו יועבר גם לקב"ט המשרד.

4.3.10 במקרים חריגים ובאישור מראש של הקב"ט ניתן להציב מאבטח לפני קורס וזאת לאחר ביצוע הכשרה מינימלי בת יום אחד, הצבה זו תקפה עד למועד קיום קורס ו/או 30 יום, המוקדם בין השניים.

4.3.11 בנספח 4 מובאות דרישות ההכשרה והדרישות לשמירה על כשירות של מאבטחי בית.
4.4 
אספקת כלי נשק למאבטח
4.4.1 על הקבלן לצייד כל אחד ממאבטחי בית, בכלי נשק וברישיונות לנשיאת נשק, החל מהיום הראשון להעסקתו במסגרת מכרז זה לביצוע משימות אבטחה. על הקבלן לשאת בעלות הנלוות עבור הצהרת בריאות שנתית לאיש האבטחה.
4.4.2 להלן פירוט כלי הנשק והציוד הנלווה לו בהם יצויד כל מאבטח:
4.4.3 כלי נשק קצר
1. אקדח חצי אוטומטי 9 מ"מ מדגם "גלוק". 
2. 3 מחסניות.
3. פונדה למחסניות חיצונית מפלסטיק קשיח -דגם ייבחר על ידי הקב"ט.
4. נרתיק לאקדח חיצוני ופנימי מפלסטיק קשיח- ייבחר ע"י הקב"ט.
5. חגורת עור אישית.
6. כובע זיהוי כחול עם הכיתוב ביטחון.
7. שרוך אבטחה לנשק עפ"י תקן משטרת ישראל.
8. מתאם לאוזנייה אישית למכשיר קשר.
4.4.4 כלי נשק ארוך
1. רובה סער מסוג ערד תוצרת iwi
2. כוונת מפרו m5
3. מכפל תוצרת מפרולייט
4. פנס ומתאם ל m4
5. רצועת נשק אלסטית
6. צולבת עם מחסניות מפלסטיק(סופרת)

4.4.5 כלי הנשק והציוד הנלווה שיסופקו למאבטח יהיו תקינים וניתנים לשימוש.
4.4.6 על הקבלן לספק כספת על פי תקן משטרת ישראל שתותקן בביתן האבטחה בה יאוחסן כלי הנשק הארוך.
4.5 אספקת ביגוד למאבטח
4.5.1 על הקבלן לצייד כל אחד ממאבטחי בית, ביגוד, החל מהיום הראשון להעסקתו במסגרת מכרז זה לביצוע משימות אבטחה. 
4.5.2 הביגוד למאבטחים יהיה חדש ומתאים לעונת הקיץ ולעונת החורף, כאשר על הביגוד לא יהיה כל זיהוי של פרטי הקבלן. על הקבלן להציג את דוגמאות של פריטי הביגוד ולקבל את אישור מנהל האגף מראש.
4.5.3 הציוד יסופק בשלמותו לפני תחילת עבודתו של המאבטח.
4.5.4 הופעת המאבטחים תהיה בכל עת במדים שסופקו להם, נקיים, מסודרים ומגוהצים.
4.5.5 על הקבלן להחליף כל פריט לבוש בלוי או לא תקין בפריט לבוש חדש התואם את המפרט. 


4.5.6 בתחילת כל עונה (קיץ – חורף) יבדוק הקב"ט את כל הפריטים. פריטים שלא יעמדו בדרישות יוחלפו ע"י הקבלן תוך שבוע ימים ממועד הבדיקה.
4.5.7 על הקבלן להחזיק בכל עת, במחסן כ-20% מהיקף הציוד האישי (מספר עובדיםX20%) לצורך מלאי, תחלופת עובדים וכו'.
4.5.8 להלן פירוט הביגוד שיסופק לכל אחד מהמאבטחים שיועסקו כמאבטחי בית השר במסגרת המכרז:
	מס'
	פריט
	כמות 

	1. 1
	חולצת כפתורים, שרוול קצר, 100% כותנה – ללא זיהוי החברה, דגם ייבחר על פי דרישת הקב"ט.
	5

	2. 2
	חולצת כפתורים, שרוול ארוך, 100% כותנה – ללא זיהוי החברה, דגם ייבחר על פי דרישת הקב"ט.
	5

	3. 3
	חולצות דריי פיט קצרות חלקות ללא זיהוי בקיץ לאימוני קמ"ג
	2

	4. 4
	חולצות דרי פיט ארוכות חלקות ללא זיהוי לחורף לאימוני קמ"ג
	2

	5. 5
	מכנסי בד בהירים/כהים, 100% כותנה – ללא זיהוי החברה, דגם ייבחר על פי דרישת הקב"ט.
	5

	6. 6
	מכנסי (דגמ"ח) לאימוני קמ"ג
	2

	7. 7
	ז'אקט ספארי שחור, 100% כותנה – ללא זיהוי החברה.
	2

	8. 8
	ז'אקט מחוייט (בלייזר) שחור
	1

	9. 9
	עניבה, דגם ייבחר על פי דרישת הקב"ט.
	1

	10. 
	סיכת זיהוי, דגם ייבחר על פי דרישת הקב"ט.
	1

	11. 
	נעליים יצוגיות-בלנסטון או רוקפורט, דגם ייבחר על פי דרישת הקב"ט.
	1

	12. 
	כובע זיהוי, ניתן לקיפול, בעל סימון זוהר – ללא זיהוי החברה.
	1

	13. 
	חגורה.
	1

	14. 
	כפפות ירי מחממות
	1

	15. 15
	מעיל אישי לחורף משולב פליז וגורטקס דגם קולומביה או נורט פייס, דגם ייבחר על פי דרישת הקב"ט
	1

	16. 
	מידי שנה יצויד כל מאבטח, לצורך החלפת בלאי:

	
	חולצה  - עפ"י סעיפים 1-4 
	1

	
	מכנסיים  - עפ"י סעיפים 5-6
	1

	
	ז'אקט ספארי – עפ"י סעיף 7
	1

	
	כפפות ירי מחממות- עפ"י סעיף 14
	1

	
	מעיל- עפ"י סעיף 15
	1

	17. 
	מידי שנה יצויד מאבטח בזוג נעליים חדש לצורך החלפת בלאי.
	1


4.5.9 כל אחד ממאבטחי בית, נדרשים בזמן ביצוע תפקידם במסגרת מכרז זה יהיו לבושים בביגוד שסופק להם כשהם נקיים, מסודרים ומגוהצים.
4.5.10 על הקבלן להחליף כל פריט ביגוד בלוי או לא תקין בפריט ביגוד חדש התואם את המפרט. 
4.5.11 מנהל האגף רשאי לבדוק את פריטי הלבוש של המאבטחים במיוחד לפני תחילת עונת הקיץ ועונת החורף וככל שימצא פריט ביגוד אחד או יותר שאינה עומד בדרישות על הקבלן להחליף את הפריטים הללו בפריטים חדשים תוך שבוע ימים ממועד הדרישה של מנהל האגף.
4.5.12 על הקבלן להחזיק בכל עת, במחסן 10% מהיקף פריטי ביגוד (מספר עובדיםX10%) לצורך מלאי, תחלופת עובדים וכו'.
4.6 אספקת ציוד קשר ומצלמות גוף
4.6.1 על הקבלן לספק ציוד  קשר ומצלמות גוף לשימוש מאבטח בית בזמן המשמרת. 
4.6.2 כל פריט ציוד המתואר בהמשך חייב לקבל אישור מראש של מנהל האגף. 
4.6.3 בכל מקרה של פריט ציוד שיצא מכלל שימוש על הקבלן להחליפו תוך 24 שעות בפריט תקין.
4.6.4 להלן תיאור פריטי הציוד שעל הקבלן לספק לשימוש מאבטח בית:

1. ציוד קשר 
     
3 מכשירי קשר לכל בית שר בטכנולוגית C.O.P ( CELLULAR OVER PTT) בעל המפרט הטכני הבא: 
(1) דגם המכשיר יאושר ע"י נציג המזמין בלבד בתקופת ההתארגנות. 
(2)  המכשירים יתמכו ברשת דור רביעי(Mhz 3:1800 Band). 
(3) מכשיר POC הכולל תפריט קולי בעברית ותצוגת לד מוסתרת ללא מסך.
(4) קיבולת סוללה מעל  mAh .2300. 
(5) למכשירים יהיו מיגון לנפילות ועמידות למים ואבק.
(6) לכל מכשיר יהיה מתג ייעודי (כפתור פיזי) בולט ונוח עבור PTT. 
(7) אפליקציה- תמיכה בשיחה קבוצתית ואישית, אפשרות להקים קבוצות פרטיות ע"פ בחירה. בסמכות הקב"ט לבקש שינויים/עדכונים ייעודיים לאפליקציה לצורך יעילות והתאמה טובה יותר. הקבלן יישא בכל עלות שתנבע מכך לרבות עדכוני תוכנה נדרשים/תקופתיים.                                                                         
(8) לכל מכשיר יצורף מטען שולחני ייעודי, קליפס נשיאה/ נרתיקי נשיאה מותאמים לחגורה לכל מכשיר.
2. מצלמת גוף

3 מצלמת גוף לכל בית שר, על פי תקן שב"כ הכוללות:
(1) קליפס נשיאה
(2) עמדת טעינה
(3) יכולת פריקת נתונים למחשב ייעודי
(4) רזולוציה FULL HD 1080P
(5) זווית צילום רחבה של כ- 130 מעלות.
(6) פנסי אינפרה אדום- מאפשרים צילום בתנאי תאורה קשים.
(7) אודיו- יכולת הקלטה של אודיו בנוסף לוידאו.
(8) שרידות- מותאם לתנאי גשם.
(9) נפח זיכרון- כרטיס זיכרון של MICRO SD 64 GB
(10) משקל- כ- 120 גרם.
(11) זמן הפעלה רציפה של כ- 6 שעות.
(12) זמן הטענה סוללה ריקה כ- 3 שעות.


4.7 אספקת ציוד ופרטי מזון לשימוש המאבטח
4.7.1 על הקבלן לספק ציוד ופרטי מזון לשימוש המאבטח בזמן שהותו בעמדת האבטחה. 
4.7.2 כל פריט ציוד המתואר בהמשך חייב לקבל אישור מראש של מנהל האגף. 
4.7.3 בכל מקרה של פריט ציוד שיצא מכלל שימוש על הקבלן להחליפו תוך 24 שעות בפריט ציוד תקין.
4.7.4 בכל מקרה של פריט מזון שנגמר או התקלקל ל הקבלן לספק פריט מזון חדש.
4.7.5  להלן תיאור פריטי הציוד שעל הקבלן לספק לשימוש מאבטח בית:
	מס'
	פריט הציוד
	כמות פריטים

	1. 
	פנס רנאור מגה לייט דגם לדים כולל מטען ומנשא אישי ,דגם ייבחר על פי דרישת הקב"ט.
	2

	2. 
	טלפון נייד – הדגם העדכני ביותר לזמן קבלת המשימה בעל תוכנת הפעלה ANDROID/IOS על פי דרישת הקב"ט , אשר יוחלף כל שנתיים לדגם החדש ביותר על פי דרישת קב"ט.
	1

	3. 
	מגלה מתכות ידני F302 או שווה ערך
	1

	4. 
	מחזיק מפתחות KEY-BEK  או שווה ערך
	3

	5. 
	רדיאטור עם תרמוסטט ושתי דרגות חימום לפחות
	1

	6. 
	מראת סנ"ח לטובת סריקת רכבים-על פי דרישת הקב"ט.
	1

	7. 
	שכפ"צ – דגם שאושר על ידי ר' מדור מיגון איו"ש בפיקוד העורף – צה"ל.
	2

	8. 
	קסדה – דגם שאושר על ידי ר' מדור מיגון איו"ש בפיקוד העורף – צה"ל.
	2

	9. 
	אספקה שוטפת ומתחדשת של סט ציוד משרדי כולל: מחורר, שדכן, סיכות, טיפקס, מספריים, שני קלסרים גדולים, מתקן לסיכות ועטים.
	1

	10. 
	ערכת עזרה ראשונה עפ"י תקן מד"א
	2

	11. 
	מטריה גדולה שחורה (יאופיין ע"י קב"ט המשרד)
	2

	12. 
	חליפת סערה, כולל חלק עליון ומכנסיים + חרמונית
	2

	13. 
	כיסא תצפית
	2

	14. 
	קומקום חשמלי
	1

	15. 
	מקרר קטן 80 ליטר
	1

	16. 
	מיקרוגל
	1


4.7.6 על הקבלן לספק פרטי מזון קלים לכל ביתן אבטחה ( שתיה חמה, כלים חד"פ וכו') -התקציב לכל נושא האספקה השוטפת  של פריטים אלו, יהיה צובר ולא מתאפס בסכום של עד 1,000 ₪ לחודש ובניהול ראש הצוות ובפיקוח של מנהל המשימה באגף.
4.8 
אספקת ביתן אבטחה (אופציונלי)
4.8.1 עפ"י החלטת קב"ט המשרד על הקבלן להציב ביתן אבטחה לשימוש מאבטחי בית ובצמוד לבית השר, עמדת אבטחה בו ישהה מאבטח הבית בזמן המשמרת. עד להצבת ביתן האבטחה הקבלן יעמיד לרשות מאבטח הבית כלי רכב בו ישהה המאבטח בזמן המשמרת.
4.8.2 מבנה הביתן יהיה כדלקמן:
1. מבנה בגודל של X33  מטר לפחות, הכולל שירותים כיור וברז ביוב וכו'
2. חיבור לחשמל
3. מזגן 1.5 כ"ס
4. שעון מונה חשמל
5. שעון מונה למים
4.8.3 על הקבלן להציב ולחבר את הביתן לתשתיות חשמל( כולל חיבור למונה חשמל נפרד), מים וביוב בהתאמה לתנאי השטח.
4.8.4 על הקבלן לבצע באופן מיידי, לבצע תיחור בין לפחות 3 ספקים לפני אספקת הביתן והצבתו וביצוע העבודות התשתית. את תוצאות התיחור  יעביר לאגף לקביעת הספק המבצע.
4.8.5 התשלום לקבלן בגין אספקת הביתן, הצבה, החיבור לתשתיות חשמל, מים וביוב יהיה עפ"י העלות בפועל ויקבל החזר בשיטת "גב אל גב" כנגד חשבונית מקורית.
4.8.6 דוגמא של עמדת  אבטחה שתוצב ליד בית  השר בנספח 5 .
4.8.7 במידה ובית השר מצוי בבנין מגורים, על הקבלן לספק למאבטחי הבית, שולחן וכיסא.

4.9 פירוק עמדת אבטחה קיימת והצבתה מחדש (אופציונלי)

4.9.1 ככל שקיים ביתן אבטחה המוצב באתר אחר, על הקבלן לפרק את הביתן  ולנתקו מכל התשתיות.

4.9.2 על הקבלן לשנע את הביתן לבית השר .

4.9.3 על הקבלן להציב ולחבר את הביתן לתשתיות חשמל( כולל חיבור למונה חשמל נפרד), מים וביוב בהתאמה לתנאי השטח.

4.9.4 על הקבלן לבצע תיחור בין לפחות 3 ספקים לפני ביצוע העבודות. את תוצאות התיחור  יעביר לאגף לקביעת הספק המבצע.

4.9.5 התשלום לקבלן בגין החיבור לתשתיות חשמל, מים וביוב יהיה עפ"י העלות בפועל ויקבל החזר בשיטת "גב אל גב".
4.10 
אספקה והצבת מתקן שירותים כימיים (אופציונלי)
4.10.1 על הקבלן להציב לשימוש מאבטחי בית ובצמוד לבית השר, מתקן שירותים כימיים  לשימוש מאבטח הבית בזמן המשמרת.
4.10.2 על הקבלן להציב ולחבר את מתקן השירותים לתשתיות חשמל (כולל חיבור למונה חשמל נפרד), מים וביוב בהתאמה לתנאי השטח.
4.10.3 על הקבלן לבצע באופן מיידי, תיחור בין לפחות 3 ספקים לפני אספקת מתקן השירותים הכימיים, הצבתו וביצוע העבודות התשתית. את תוצאות התיחור  יעביר לאגף לקביעת הספק המבצע.
4.10.4 התשלום לקבלן בגין אספקת המתקן, הצבה, החיבור לתשתיות חשמל, מים וביוב יהיה עפ"י העלות בפועל ויקבל החזר בשיטת "גב אל גב" כנגד חשבונית מקורית.
4.11 על הקבלן לדאוג לקבלת האישורים הנדרשים על פי כל דין, מכל הרשויות ובכלל זה אישור מהרשות המקומית בתחומה נמצא בית השר בכל הנוגע להצבת ביתן האבטחה ו/או השירותים הכימיים כאמור לעיל. 

4.12 אספקת יחידת דיור (אופציונלי)

4.12.1 עפ"י החלטת קב"ט המשרד הקבלן ידרש לספק יחידת דיור ביישוב בו גר השר או ביישוב צמוד שהמרחק בינו לבין בית השר לא יעלה על רדיוס של 10 ק"מ וזאת כדלקמן:

1. הדירה תהיה בשטח של לפחות 40 מ"ר ותכלול: 2 חדרים, מקלחת ושירותים
2. מיטה +מזרון (גודל 200X120) וכרית
3. 6 סטים של  מצעים (כולל סדין, ציפה, ציפית), יוחלף פעם בשנה.
4. שמיכה לחורף ולקיץ.
5. שולחן,  2 כיסאות וכורסה
6. מקרר קטן.
7. קומקום+ קפה, תה, סוכר, חלב וכפיות.
8. כוסות לשתייה חמה וקרה.
9. טלוויזיה 42 אינץ'+ כבלים.
10. מזגן של 1.5 כ"ס.
11. חומרי ניקוי והיגיינה (סבון כלים, דלי וסמרטוטים מברשות ניקוי אסלה  נייר טואלט).

4.12.2 חוזה שכירות יכלול ביטוחים, אחזקה, תיקונים ושירותי ניקיון.

4.12.3 דמי השכירות החודשיים לא יעלו על 10,000 ₪ לחודש (כולל תשלומי מים, חשמל וארנונה), לא כולל מע"מ.

4.12.4 על הקבלן לבצע תיחור בין לפחות 3 משכירי יחידות דיור. את תוצאות התיחור  יעביר לאגף לקביעת הספק המבצע.

4.12.5 התשלום לקבלן בגין דמי השכירות של יחידת הדיור יהיה עפ"י העלות בפועל ויקבל החזר בשיטת "גב אל גב" כנגד חשבונית מקורית.
4.13 על הקבלן לתחזק באופן שוטף את ביתן האבטחה ו/או המתקן השירותים הכימיים ו/או את יחידת הדיור ככל שהמשרד יממש את האופציות שפורטו לעיל. התחזוקה תכלו את המבנה והתשתיות. על הקבלן לקחת בחשבון בהצעתו את עלויות התחזוקה.

4.14 הפעלת מוקד מבצעי, בקרה ופקוח

4.14.1 הקבלן יפעיל ניידות פיקוח ובקרה שאותן ניתן יהיה להזעיק במהלך שעות הפעילות במשרד החינוך, באמצעות המוקד. תחום אחריות הפיקוח של הניידות לא יעלה על 20 ק"מ מבית השר.

4.14.2 הקבלן יבצע בקורת פיקוח לפחות פעם בשבוע, יגיש דו"ח בכתב על ביצוע ביקורות אלו.
4.15 דווח
4.15.1 הקבלן יגיש דוחות למנהל האגף כדלקמן:
1. דוח בגין אירוע מיוחד / חריג שהתרחש תוך כדי ביצוע פעולות האבטחה.
2. דו"ח ביצוע שעות חודשי למשרד קב"ט לסיכום כל חודש עבודה. 
4.15.2 הדוחות יועברו באמצעות הדואר האלקטרוני בקבצים מסודרים

4.16 ניירת ומסמכים

הקבלן הזוכה במכרז זה מנוע מלהשתמש בלוגו שלו על גבי ניירת הנוגעת למכרז זה. מבנה כותרת המסמכים תהיה במתכונת הבאה:

הצבת מאבטחים לאבטחת בית שר החינוך
הפרוייקט מבוצע ע"י ________ עפ"י מכרז פומבי מס' 34/10.2024

הפרוייקט מבוצע עבור מינהל ביטחון, שעת חירום, בטיחות וסייבר, משרד החינוך.

4.17 
היקף פעילות משוער

4.17.1 מאבטח בית
1. מספר שעות מאבטח בית, בימי ראשון עד חמישי, מוערכות בכ-26,000 שעות מאבטח לשנה.
2. מספר שעות מאבטח בית, ערב שבת ויום שבת, מוערכות בכ- 10,000 שעות מאבטח לשנה.
3. מספר שעות מאבטח בית, ערב חג ויום חג, מוערכות בכ- 4,000 שעות מאבטח לשנה.
4. סה"כ שעות מאבטח בית מוערכות על כ- 40,000 שעות מאבטח לשנה.

4.17.2 אספקה והצבת עמדת אבטחה

מספר עמדות האבטחה המשוער לאספקה והצבה ,יעמוד 0-2 ביתנים 
4.17.3 פירוק עמדת אבטחה קיימת והצבתה מחדש
מספר עמדות האבטחה המשוער לפירוק והצבה מחדש, יעמוד 0-2 ביתנים 

4.17.4 אספקה והצבת מתקן שירותים כימיים

מספר מתקני שירותים כימיים המשוער לאספקה והצבה ,יעמוד 0-2 ביתנים 

כל היקפי הפעילות שפורטו לעיל הינם כמויות משוערות לשנה.

למשרד שמורה הזכות להגדיל עד30% או לצמצם עד 50% את היקפי הפעילות המשוערים כפי שפורטו לעיל, וזאת בהתאם לשיקולי המשרד והתקציב השנתי הקיים לפעילות במכרז.

כל שינוי בהיקפי הפעילות, מותנה באישור בכתב ומראש של וועדת המכרזים וכן הסכם חתום ע"י חשב המשרד ומורשי חתימה של המשרד. 

בנוסף לכך, רשאי המשרד לשנות את הכמויות מסעיף לסעיף אך ורק באישור ובחתימה מראש של חשב המשרד ומורשי החתימה של המשרד ובתנאי שאין חריגה מגבול התקציב.

5. 
כח האדם של הקבלן והאמצעים הנדרשים לביצוע המכרז

5.1 לשם הפעלת הפרוייקט יפעל הקבלן ממשרדיו הוא, תוך איתור, גיוס והצבת כוח האדם והאמצעים הבאים, על ידו ועל חשבונו בהיקף ובדרישות המפורטים להלן.
5.2 עובדי הקבלן מנועים מלשבת במשרדי המשרד ו/או מלהשתמש בציוד ואמצעים של המשרד ו/או מלהשתמש בנייר רשמי של המשרד ו/או לחתום על מסמכים בשם המשרד ו/או להשתמש בתארים השמורים לעובדי המשרד. לפיכך, על הקבלן להקצות מקום עבודה לכל העובדים מטעמו בפרוייקט זה, ולספק להם את כל הציוד והאמצעים לביצוע עבודתם בשלמות, כנדרש במכרז.
5.3 המשרד רשאי לבחון מראש את התאמתו של כל עובד מבחינה מקצועית לדרישות המכרז.
ככל שיתברר שכח האדם המוצע, של המציע הזוכה, אינו עומד בדרישות המכרז יחוייב הקבלן להחליף את העובד המוצע בעובד העונה לדרישות המכרז והמתאים לביצוע התפקיד.
המשרד יבדוק התאמתו של כל עובד כזה לדרישות המכרז.
5.4 במידה שבמהלך ההתקשרות תתברר אי התאמה של אחד מעובדי הקבלן הפועלים במסגרת מכרז זה רשאי המשרד לדרוש את החלפתו ועל הקבלן יהיה להחליף עובד זה בתוך 14 יום ממועד הודעת המשרד על כך, בעובד העונה לדרישות במכרז זה.
5.5 הקבלן מחוייב להפעיל את הפרוייקט באמצעות אותו הצוות המוצג בהצעתו. 
5.6 הקבלן יעסיק ויחתום על חוזה העסקה עם כל עובד ויהיה אחראי לפעילותו השוטפת.
5.7 מובהר בזה כי לא ניתן להציג בהצעה בעל תפקיד שהינו עובד מדינה. במקרה שהמציע יעשה כן יחשב הדבר כאילו לא הציג את אותו בעל תפקיד בהצעה (וינתן ציון אפס).
איסור זה חל גם לגבי בעלי התפקידים שהקבלן לא נדרש להציגם בהצעתו אך נדרש להעסיקם במסגרת ההתקשרות. מכל מקום מובהר בזאת כי הקבלן לא יוכל להעסיקם אלא אם כן קיבלו אלה (בעלי תפקידים שלא נדרש להציג בהצעה) מראש וטרם העסקתם היתר בכתב להעסקה פרטית מהגורם המוסמך במשרד.
5.8 על הקבלן להפעיל מערכת כוח אדם ומערכת שכר עבור עובדיו, בהיותו המעסיק הישיר והבלעדי של עובדים אלו. מערכת זו תהיה מערכת מבקרת ומשלמת.
5.9 למען הסר ספק מוצהר ומוסכם כי היחסים בין הקבלן ובין הממשלה אינם יוצרים יחסי עובד-מעביד והמציע מצהיר בזה כי לא תהינה לו או למועסקים על ידו כל זכויות של עובדים המועסקים ע"י הממשלה, לרבות בגין הפסקת ביצוע העבודה.
כל הוצאות גיוס כח האדם והפעלתו יהיו על ידי הקבלן ועל חשבונו.

5.10 הקפדה על דיני העבודה במדינת ישראל

הקבלן מתחייב לשלם את שכרם של עובדיו תוך הקפדה יתרה על חוקי המגן המסדירים את תנאי העסקתם של העובדים במדינת ישראל, לרבות הסכמים קיבוציים כלליים לגביהם ניתן צו הרחבה לכלל העובדים במשק. בכלל זה מתחייב הקבלן לפעול עפ"י חוקי ההעסקה המפורטים בנספח 6 למכרז, וכל חקיקת מגן אחרת, כל דין הנוגע להעסקת עובדים לרבות עובדים זרים, צווי הרחב והסכמי עבודה קיבוציים ככל שאינה מופיעה בנספח זה. 

5.11 ועדת המכרזים רשאית לפסול הצעה, שעל פי דף עזר לחישוב הצעת המחיר עולה כי בקיום ההתקשרות ייפגעו זכויות עובדים זולת אם החליטה אחרת מטעמים מיוחדים שיירשמו.

5.12 
הקבלן מתחייב לידע את כל עובדיו על מלוא זכויותיהם בעניין כאמור לעיל. לצורך כך יכין נוסח של דף מידע שלו הכולל את המידע הנדרש, ואשר ימסר ע"י הקבלן לכל עובדיו, לפני תחילת העסקתם על ידו בפרוייקט. כן מתחייב הקבלן לצרף דף המידע לכל חוזה העסקה עם עובדיו בפרוייקט. בדף המידע אף יובהר לכל עובד כי אינו רשאי לותר על זכות מהזכויות הנ"ל.

5.13 מובהר בזה כי המשרד רשאי, בכל עת, לבדוק את המערכת התקציבית והנהלת החשבונות של הקבלן, על מנת להבטיח קיומם של כל התחייבויות הקבלן בכל הקשור למכרז זה, ובכלל זה בכל הקשור לשמירה על כללי ההעסקה כאמור לעיל. על הקבלן להעמיד לרשותו ולעיונו של המשרד ו/או כל נציג מטעמו את כל החומר והמידע שידרשו ע"י המשרד ו/או נציגו, עפ"י שיקול דעתו הבלעדי של המשרד ו/או נציגו. ככל שיתגלה מהבדיקות שהקבלן לא ביצע חובה מחובותיו כאמור לעיל, לרבות לענין המבנה לשמירת נתונים, המשרד יהא רשאי להפסיק עימו את ההתקשרות ו/או לחייבו בתשלום פיצוי מוסכם בהיקף שלא יפחת מעלות המרכיב לגביו חרג לאורך כל תקופת החריגה ועד לסכום המגיע לפי 5 מהסכום. מובן כי אין באמור לעיל כדי לפגוע בכל זכות העומדת למשרד עפ"י כל דין ו/או עפ"י המכרז וההסכם.
5.14 מבלי לפגוע בכלליות האמור לעיל תשומת לב הקבלן מופנית הוראת תכ"ם, הוראה 8.2.1 - הגנה על זכויות עובדים המועסקים על ידי קבלני שירותים בתחומי השמירה, האבטחה והניקיון - בתוקף מיום 22.07.2024 (או כל הוראה שתחליפה), בכללותה לרבות ההוראות המפורטות להלן.
הקבלן מחוייב לפעול על פי הוראת התכ"ם באופן מדוייק ולהקפיד לקיים את כל ההוראה וכן כל הוראה שתחליפה.
מובהר בזאת כי על הקבלן להקפיד לשמור על הוראות הודעה מספר 8.2.1.3 ה' עלות שכר למעסיק לכל שעת עבודה בתחום השמירה והאבטחה - בתוקף מיום 01.06.2024 (או כל הוראה שתחליפה) והוראות הודעה מספר 8.2.1.6 ה' תעריפי שכר יסוד מרביים לכל שעת עבודה בתחום השמירה והאבטחה - בתוקף מיום 01.04.2024  (או כל הוראה שתחליפה),  במלואן כולל עניין האחוזים בכל הנוגע להפרשות ולתשלומים השונים המפורטים בהוראה (אין להסתמך על הסכומים ולהתעלם מהאחוזים), כמו כן מובהר כי הפרת ההוראה מהווה הפרה יסודית של תנאי המכרז.
5.14.1 הארכת התקשרות מתוקף אופציה הקיימת בהסכם תמומש רק לאחר אישור ועדת מכרזים אשר רשאית (אך לא חייבת) לממש הארכה כאמור ולאחר שהקבלן ימציא למשרד רישיון בתוקף כאמור בסעיף ‎2.1.1 בהוראה ותצהירים כאמור בסעיפים ‎2.1-2.2 בהוראה, ביחס לתקופה שחלפה מאז ראשית ההתקשרות. אם היו לקבלן הרשעות או קנסות כמפורט בסעיפים לעיל, תפעל ועדת המכרזים בהתאם לאמור בסעיף.
5.14.2 במקרים שבהם נמצאה בביקורת הפרה של זכויות עובדים, יועברו כל הממצאים בכתב לקבלן והעתקים למשרד, למינהל הרכש הממשלתי ולמינהל ההסדרה והאכיפה במשרד התמ"ת. הקבלן יתחייב להמציא בתוך 30 ימים תצהיר בכתב בחתימת רואה חשבון המפרט תיקון מלא של הליקויים, כולל תשלום רטרואקטיבי לעובדים שזכויותיהם הופרו. התשלום הבא לקבלן יושהה עד למילוי תנאי זה. מובהר בזאת כי בהפסקת ההתקשרות לא יהיה משום ויתור כלשהו על טענה או על תביעה למיצוי מלוא זכויות המשרד על פי תנאי ההתקשרות וכל דין.
5.14.3 הקבלן יתחייב להשיב בכתב בתוך 30 ימים על כל תלונה שתועבר אליו מהמשרד בדבר פגיעה בזכויות העובדים המועסקים על ידו במשרד. בתשובתו יפרט הקבלן את הליך בדיקת התלונה ואת האופן שבו טופלה.

5.15 
כח האדם לביצוע הפרוייקט

5.15.1 מנהל הפרוייקט
על הקבלן להעסיק מנהל פרוייקט שיהיה אחראי מטעם הקבלן על כל הפעילות הלוגיסטית והמינהלתי במסגרת מכרז זה וישמש כאיש קשר עם האגף.

5.15.2 מאבטחים
1. כל אחד מהמאבטחים יעמוד בכל דרישות המינימום המפורטות בהמשך בהתאם לסוג המאבטח. לא יופעל מאבטח בית שאינו עומד בדרישות המינימום ונושא תעודה המעידה על סיום ההכשרה כנדרש.
2. משטרת ישראל בלבד הינה המוסמכת היחידה הרשאית לאשר חריגה מהדרישות שפורטו לעיל. 
5.15.3 הקבלן מתחייב לדאוג לאיוש מלא בכל עת בהתאם לדרישות המשרד, ועליו לתת מענה להיעדרויות ולאיחורים מיוחדים.
5.15.4 הקבלן חייב להחליף מיד כל סוג מאבטח, שעפ"י קביעת קב"ט המשרד, לא יימצא מתאים. החלפתו תבוצע לא יאוחר מ- 6 שעות ממועד הגשת הדרישה על ידי מנהל האגף, במאבטח שעומד בכל דרישות המינימום לסוג המאבטח המוחלף. 
5.15.5 דרישות מינימום ממאבטח בית
להלן דרישות המינימום למאבטח בית התואמות את דרישות משרד ראש הממשלה המתעדכנות מזמן לזמן:
1. יוצא יחידה קרבית (רובאי 07 ומעלה), בעל תעודת לוחם, לאחר שירות צבא מלא או שירות מלא בכוחות הביטחון ביחידה מבצעית.
2. עבר בהצלחה בדיקה ביטחונית על פי הנחיית שב"כ
3. בוגר קורס מתקדם ב' על פי הגדרות משטרת ישראל כמתחייב מנוהל 90.028.103 ) נספח ט'- רמות הכשרה לאנשי אבטחה- פרופיל המאבטח) .
4. בעל 12 שנות לימוד לפחות - ידיעה טובה בשפה העברית, רצויה ידיעה בסיסית של דיבור באנגלית וערבית.
5. בעל מצב בריאותי פיזי ונפשי תקין ובעל כושר גופני תקין המאפשר ביצוע משימות אבטחה. יש להמציא אישורים על כך.
6. בעל רשיון שומר מטעם משרד המשפטים.
7. מורשה על ידי משרד לבטחון לאומי לשאת נשק, מצוייד בתעודת הרשאה לנשיאת הנשק אשר ברשותו, מאומן ומתורגל בשימוש באקדח.
8. בעל רשיון להפעלת אקדח חצי אוטומטי עם מחסנית (לא תופי) מקליבר 9 מ"מ ארוך /אקדח מדגם "גלוק" או שווה ערך.
9. מאומן ומתורגל בהפעלת ציוד כיבוי אש ובנהלי בטחון.
10. המאבטח ייבדק ויאושר על ידי קב"ט המשרד לפני העסקתו במסגרת מכרז זה. 
11. למאבטח תתבצע בדיקת סינון ביטחון ובדיקת רישום פלילי לרמה שתיקבע על ידי קב"ט המשרד. מאבטח אשר לא יקבל אישור זה, יפסל לאלתר. 
12. 
מנהל האגף רשאי לקבוע אי התאמה של מאבטח בית לתפקיד בכל עת והקבלן יהא חייב להחליפו במאבטח העומד בדרישות המכרז.
13. מאבטחי בית יכולים להיות מוחלפים על ידי הקבלן אך ורק באישור מראש של מנהל האגף.
5.15.6 שכר יסוד לשעה לתשלום למאבטח בית
1. על הקבלן לשלם למאבטחי בית שכר יסוד לשעה בהתאם לוותק של המאבטח,  כמפורט בהוראת התכ"ם 8.2.1.6 ה' מיום 01.04.2024 עבור מאבטח מתקדם ב' ייעודי:
שכר יסוד שנה ראשונה 47.50 ₪ , שנה שנייה 49.50 ₪  ושנה שלישית ואילך 50.50 ₪.
2. על שכר היסוד לשעה של מאבטח בית תחול תוספת של 50% עבור שעות שבת וחג, החל מ- 16:00 בערב השבת/חג עד 07:00 בבוקר יום א'/למחרת החג. 
מעבר לחגים היהודיים, נכללים כחגים גם יום העצמאות ויום בחירות לכנסת. 
3. על שכר היסוד לשעה של מאבטח בית תחול תוספת של 200% בחגים ומועדים הבאים:
(1) ליל הסדר  - החל מכניסת החג ועד למחרת בצאת החג.
(2) יום הכיפורים - החל מכניסת החג ועד למחרת בצאת החג.
(3) ראש השנה - החל מכניסת החג ועד למחרת בצאת החג.
4. על שכר היסוד לשעה של מאבטח בית תחול תוספת של 50% החל מ- 20:00 במוצאי החג ועד 07:00 בבוקר שלמחרת החג.
5. נסיעות

בשבתות, חגים ומועדים יעמיד הקבלן רכבי הסעות יחידתיים ייעודים לפרוייקט זה, לצורך החלפת משמרות, כך שכל מאבטח בית יצא מביתו או יגיע לביתו .
יחד עם זאת אין לסטות ממועד החלפת המשמרות הקבוע במכרז זה.

המשרד רשאי לבדוק בכל עת את חשבונות הקבלן ותשלומי השכר על מנת לוודא קיום הוראות החוק והוראות מכרז זה. 

6. תשלום מענק מצוינות למאבטח

על הקבלן לשלם למאבטחים בסוף כל שנה מענק מצוינות. הקריטריונים לתשלום וגובה התשלום יקבע על ידי האגף. 
הקבלן יקבל החזר בגין תשלום מענק מצוינות בשיטת "גב אל גב" כנגד אישור רואה חשבון המעיד על תשלום המענק למאבטח.

5.15.7 עובדי מינהל

הקבלן יפעיל, לצרכיו הוא, על חשבונו, עובדי מינהלה, לוגיסטיקה, מזכירות קליטת נתונים, עיבוד נתונים על מנת לספק בשלמות את כלל התפוקות הנדרשות במכרז, בלוחות הזמנים הנדרשים.

5.15.8 
ממונה אבטחת מידע

על הקבלן להעסיק ממונה אבטחת מידע שיהיה אחראי על יישום ומעקב אחר כל ההוראות כפי שפורטו בפרק אבטחת מידע במכרז זה.

5.16 משרדים/אתרי עבודה

המשרד של הקבלן יכלול את כל האמצעים לביצוע ביקורות ופיקוח על הפעילות המתבצעת. בנוסף ירוכזו במשרדי הקבלן כל הציוד והאמצעים הנוספים שיידרשו לקיום המשימות המוגדרות במכרז.

המשרד של הקבלן יאכלס את הצוות המינהלי והניהולי ונותני השירותים הדרושים לביצוע המכרז, בנוסף לשירותים הנלווים לשומרים / מאבטחים, כגון שירותי מוקד, שירותי משרד, לוגיסטיקה, פיקוח ובקרה וכו'.

5.17 כל הוצאות השכירות, הציוד, התפעול וכל הוצאה אחרת הקשורה במתן השרות יהיו על חשבון הקבלן.


6. 
פיצוי מוסכם

6.1 מבלי לגרוע מהאמור במכרז, בכל מקרה בו לא יבצע הקבלן את הפעילות כנדרש ובאיכות הנדרשת או יפר הקבלן את הוראות מסמכי המכרז, עפ"י המפורט להלן המשרד רשאי לדרוש את הפיצוי המוסכם והקבלן יהיה מחויב בתשלום פיצוי מוסכם.

6.2 האירועים לגביהם תישקל הטלת פיצוי מוסכם:

	אירוע
	סכום הפיצוי המוסכם, כולל מע"מ

	0. 
	איחור בהגעה למשמרת של מאבטח בית 
	300 ₪ לאיחור של עד 60 דקות
1,000 ₪ לכל שעה, על כל איחור 
מעל שעה או חלק ממנה

	0. 
	איחור במועד החלפת המשמרת
	1,000 ₪ למקרה

	0. 
	יציאה מוקדמת מהמשמרת של מאבטח בית
	1,000 ₪ למקרה

	0. 
	מחסור בנשק / תחמושת, עפ"י ההיקף המוגדר במכרז.
	5,000 ₪ למקרה

	0. 
	הצבת מאבטח בית שאינו עומד בקריטריונים הנדרשים.
	5,000 ₪ למקרה

	0. 
	הופעה שלא על פי דרישות המכרז (לבוש, נקיון, הופעה אישית וכו')
	500 ₪ למקרה

	0. 
	חוסר או ליקוי בפריט של ציוד אישי 
	500 ₪ ליום למקרה

	0. 
	התנהגות לא הולמת לשיקול דעת המשרד, של מאבטח בית ו/או כל נותן שרות במכרז זה, , כלפי השר, בני משפחתו או אורח של השר.
	2,000₪ למקרה

	0. 
	ביצוע לקוי של בקרה / פיקוח 
	1,000 ₪ למקרה

	0. 
	איחור באיסוף בתום המשמרת של מאבטח בית 
	300 ₪ לאיחור של עד 60 דקות
1,000 ₪ לכל שעה, על כל איחור מעל שעה או חלק ממנה



6.3 מבלי לגרוע מהאמור לעיל, זוכה במכרז אשר ימצא שהוא תיאם הצעות טרם הזכיה במכרז זה, או במסגרת מתן שירותים לפי מכרז זה , יחוייב בתשלום פיצוי מוסכם בשיעור של 5% מהתמורה ששולמה לו על פי המכרז, מכל מקור שהוא. המשרד רשאי לדרוש את הפיצוי המוסכם והקבלן יהיה מחויב בתשלום פיצוי מוסכם. אין באמור בכדי לגרוע מכל סעד אחר לו זכאי המשרד לפי מכרז זה ולפי הוראות כל דין.

6.4 המשרד יהא זכאי לנכות את סכום הפיצויים המוסכמים הנקובים מכל תשלום שיגיע לקבלן או לגבותם בכל דרך חוקית אחרת. 

6.5 תשלום הפיצויים או ניכויים מסכומים המגיעים לקבלן לא ישחררו את הקבלן מהתחייבויותיו על פי מסמכי המכרז. 

6.6 הקבלן אינו רשאי לגרוע סכום הפיצוי המוסכם משכר עובדיו.

6.7 אין האמור בא לפגוע בכל זכות אחרת שהמשרד זכאי לה לפי מכרז זה ועל פי כל דין. 
7. 
חפיפה

הקבלן החדש שיבחר במסגרת מכרז זה יפעיל את כל הנדרש במקום הקבלן הנוכחי (אלא אם הקבלן הנוכחי יזכה במכרז).

לצורך כך, יפעל הקבלן החדש לקבלה מסודרת ומאורגנת של כל המידע, האמצעים, הנהלים, התוכנות והתוכניות מהקבלן הנוכחי.

על הקבלן החדש להתארגן ולארגן את כח האדם המקצועי כנדרש כאשר כל עובד יפעל מול העובד הקיים של הקבלן הנוכחי במשך שבועיים ימים.

על הקבלן שיבחר להתארגן כך שבמועד חתימת החוזה הוא יפעיל בלעדית את התוכנית כולה.

על הקבלן המוסר לשתף פעולה באופן מלא עם המשרד ועם הקבלן החדש שיבחר, כדי לאפשר את ההתארגנות, ההחלפה והמשכה התקין של הפעילות לאחר סיום ההתקשרות עמו.

הקבלן המוסר יקבל תמורה רק עבור תפוקות שבוצעו במהלך החפיפה, עפ"י כללי החוזה על פיו הוא קשור עם המשרד.

הקבלן המוסר לא יקבל תמורה מיוחדת עבור ביצוע החפיפה.

הקבלן החדש (המקבל) לא יקבל תמורה כלשהי בגין החפיפה.
נוהל חפיפה זה מחייב את הזוכה במכרז זה גם במעבר לזוכה אחר בתום תקופת ההתקשרות.

החפיפה כוללת, בין היתר, את הנושאים הבאים: 

(1) מסירה מאורגנת של כל המידע והידע שהצטברו במהלך הפעילות ואת כל התוצרים שנוצרו במהלך הפרויקט, כשהם מעודכנים ובפורמטים שהוגדרו ואושרו על ידי המשרד.

(2) מסירה מאורגנת של התוכנה, כולל ספרי תיעוד, מדריכים למשתמש לתוכנה הבסיסית ולכל השינויים שהמוסר ביצע במהלך ההתקשרות איתו. 

(3) מסירה מאורגנת ומסודרת של כל מאגרי המידע שנמסרו למוסר ביום תחילת פעילותו וכל השינויים והתוספות שחלו בהם (מידע ממוחשב, תיקים, חוזרים וכו').

(4) מסירה מאורגנת של כל מידע הדרוש למקבל לצורך תפעול מיידי ושלם של הפרוייקט. 

(5) המוסר והמקבל יעבדו במשותף במשך שבועיים שלמים לצורך סגירת כל מחויבות המוסר, הדרכה צמודה של המקבל וסיוע למקבל בהפקת הדו"חות החודשיים הנובעים מחודש החפיפה. 

(6) תקופת ההתקשרות בין המשרד לקבלן החדש (המקבל) תחל במועד תחילת החפיפה.

(7) תנאי מחייב לביצוע התשלום האחרון למוסר הינו קיומה של החפיפה לשביעות רצון האגף והגשת דו"ח פעילות סופי, מבוקר ומאושר ע"י רו"ח של המוסר. 

8. 
קניין רוחני

8.1 מוסכם בזאת כי כל זכויות הקניין הרוחני, בישראל ומחוצה לה, על התכניות, הספרות, התוכנות, היישומים הממוחשבים ותוצרי העבודה שיפותחו ו/או יוכנו או ירכשו או יותאמו על ידי הקבלן ו/או על-ידי עובדיו ו/או על-ידי מועסקיו, הן ויהיו בבעלות מלאה ובלעדית של המדינה. מבלי לגרוע מכלליות האמור, ולמען הסר ספק, מובהר כי המשרד יהא רשאי לנהוג בתוצרי העבודה כאמור מנהג בעלים ולבצע בהם כל שימוש שיראה לו, תוך כדי תקופת ההסכם ולאחריה, לרבות ביצוע שינויים והכנסת תוספות לתוצרי העבודה, השלמתם או עריכתם מחדש, פרסומם או העברתם לאחר, בין בתמורה ובין שלא בתמורה, ולרבות ללא ציון שמו של הקבלן, עובדיו, מועסקיו או מי מטעמו.
בסעיף זה "תוצרי העבודה" – כל נכס בלתי מוחשי אשר נוצר במהלך ביצועו של הסכם זה [אם יש תוצרים ספציפיים שתרצו לציין אנא עשו זאת], ואשר ניתן להגנה באמצעות זכויות קניין רוחני (IPR- Intellectual Property Rights), וכן עותקים פיזיים; "זכויות קניין רוחני" – לרבות זכויות לפי חוק זכות יוצרים, התשס"ח- 2007, זכויות בסוד מסחרי לפי חוק עוולות מסחריות, התשנ"ט- 1999, זכויות לפי חוק הפטנטים, התשכ"ז- 1967, זכויות לפי חוק העיצובים, התשע"ז-2017, זכויות לפי פקודת סימני מסחר [נוסח חדש], התשל"ב- 1972, זכויות  לפי פקודת הפטנטים והמדגמים או כל זכות קניין רוחני אחרת.

8.2  הקבלן יהא אחראי להבטיח את הבעלות הבלעדית כאמור בסעיף 8.1, בתוצרי העבודה כאמור, לרבות רכישת זכויות קניין רוחני אשר שייכות לצד שלישי כלשהו, ככל הנדרש, נקיות מכל שעבוד או משכון או זכויות צד שלישי וכיוצא בזה, וביצוע כל פעולה נוספת הדרושה לשם כך. הקבלן מתחייב בזה לעגן את זכויות המשרד בהתאם לסעיף ‏זה בכל התקשרות שלו עם עובדיו, קבלני המשנה ו/או עם מי שפועל מטעמו במסגרת ביצוע התחייבויותיו על פי הסכם זה. 

8.3 למען הסר ספק ומבלי לגרוע מהאמור בהסכם זה, הקבלן מצהיר כי הוא מסכים וכי ידוע לו שלמשרד הזכות להשתמש, לפרסם ולהפיץ את תוצרי העבודה, כולם או מקצתם, בכל דרך שימצא המשרד לנכון, ובאמצעות מי שימצא המשרד לנכון, ללא הסכמת הקבלן, לרבות מבלי לציין את שמות הקבלן ו/או מי מטעמו ו/או עובדיו. 

8.4 הקבלן לא יהיה רשאי להשתמש בכל חומר שהוכן על ידו לצרכי ההסכם, לצרכיו הפנימיים או לצרכי עבודות אחרות, אלא אם כן קיבל אישור בכתב מראש מהמשרד.

8.5 הקבלן אינו רשאי לציין את זהותו על גבי דפי המידע. נושא זה כולל: סמלים של הקבלן, שמו וכל אזכור אחר המזהה אותו.

8.6 הקבלן לא יעביר את המסמכים שהכין במסגרת חובותיו עפ"י מכרז זה ו/או חלק מהם לאחר ולא יפרסם את המסמכים בכל צורה שהיא.

8.7 הקבלן מצהיר ומתחייב כי בביצוע התחייבויותיו לפי הסכם זה הוא לא יפר זכויות קניין רוחני של צד ג' כלשהו, וכי ידאג שפעולות המשרד המפורטות לעיל בסעיף 8.1, לא תפרנה זכות קניין רוחני של צד ג' כלשהו. מבלי לגרוע מכלליות האמור, מובהר בזה במפורש כי הקבלן יהא אחראי לבדו לכל דרישה או תביעה בגין הפרת זכויות קניין רוחני הקשורה לביצוע הסכם זה וכל הנובע מכך. הקבלן ישלם את דמי הנזק ו/או הפיצוי שיגיעו בהתאם לכך וכן יהיה חייב לשפות את המשרד, מיד עם דרישה ראשונה, בגין כל סכום אשר המשרד יידרש לשלמו כתוצאה מתביעה או דרישת תשלום מחמת נזק שנגרם כמתואר לעיל, לרבות הוצאות ושכר טרחת עו"ד וכן להחליף על חשבונו את החומר המפר בחומר אחר שאינו מפר.

8.8 במידה שהקבלן משתמש בחומרים של בעלי זכויות אחרים לצורך הפעלת המכרז ותוכניות העבודה שלו, עליו לקבל היתר לשימוש בחומרים אלו מבעלי זכויות היוצרים אם ההיתר כרוך בתשלום, יבצע זאת הקבלן על חשבונו.
8.9 למען הסר ספק, ומבלי לגרוע מהתחייבויותיו בהתאם להסכם זה, הקבלן יחתים מראש את עובדיו, מועסקיו, ואת כל מי מטעמו הפועל לשם ביצוע הוראות הסכם זה על הסכם שלפיו כל זכויות הקניין הרוחני בכל תוצרי העבודה כאמור בסעיף 8.1, לרבות הזכות לבצע שינויים בתוצרי העבודה ולהפיץ את תוצרי העבודה הכוללים שינויים כאמור או עותקים מהם, לרבות ללא ציון שמם, יהיו בבעלות בלעדית של המשרד, וכי הם מסכימים לכך מראש או מוותרים על זכותם בהתאם, לפי העניין. 
  
8.10 למען הסר ספק מובהר כי הקבלן לא יהיה רשאי לעכב תחת ידו חומר כאמור גם במידה שיגיעו לו, לטענתו, תשלומים מאת המשרד.

8.11 למען הסר ספק, כל זכויות הקניין הרוחני במידע שיימסר בידי המשרד לקבלן במסגרת ביצוע הסכם זה, שמורות למשרד במלואן והן בבעלותו הבלעדית.

8.12 הקבלן ימסור לידי המשרד העתק מכל חומר שיוכן על ידו ו/או על-ידי עובדיו ו/או על-ידי מי מטעמו, או שקיבל לידיו במסגרת ביצוע הסכם זה, וזאת בטרם התשלום הסופי של התמורה. "חומר" – לרבות כל תוצרי העבודה.

8.13 בתום ההתקשרות או מיד עם דרישה ראשונה של המשרד בכתב, יעביר הקבלן את כל התוכניות, התוכנות, יישומים ממוחשבים וכל חומר שבידו או בידי עובדיו, עובדים וכל קבלן שירותים אחר, המועסקים במסגרת הפרוייקט, לידי המשרד.

8.14 הקבלן יידרש לעגן את זכויות המדינה, משרד החינוך, בהתקשרויות החוזיות שלו עם עובדיו, כותבי התוכניות וקבלנים שיופעלו על ידו לביצוע השירותים נושא מכרז זה.
9. 
שמירת סודיות

9.1 הקבלן מתחייב לשמור בסוד ידיעות ומידע שיגיעו אליו עקב ביצוע מכרז זה.
במסגרת זו כלולים בין היתר: דו"חות, טפסים, מדיה מגנטית או כל מידע לגבי מערכות המידע ומרשם של מערכת החינוך, מועדי ביקורת ותוצאותיה וכל מידע אחר שהגיע אליו במסגרת ביצוע השרותים עפ"י המכרז. 

9.2 הקבלן מתחייב לשמור בסוד ידיעות שתגענה אליו עקב ביצוע מכרז זה וללא הרשאה מהמזמין, לא ימסור הקבלן ידיעה כאמור לאדם שלא יהיה מוסמך לקבלה. לעניין זה, יחולו על הקבלן הוראות סעיפים 118 ו- 119 לחוק העונשין תשל"ז 1977. הקבלן מתחייב להחתים את כל עובדיו והמועסקים על ידיו לצרכי מכרז זה על התחייבות לשמירת סודיות.

9.3 הקבלן ימנע גישה למערכות המחשב שברשותו, או המשרתות אותו לצורך מכרז זה, ממי שאינו שותף למכרז או ממי שאינו מוסמך לעיין בחומר או במידע המאוחסן במחשב, או ממי שלא חתם על התחייבות לשמירת סודיות. 

9.4 הקבלן יעסיק רק עובדים העונים על ההנחיות  לשמירת סודיות שיוגדרו ע"י המשרד. 

9.5 הקבלן לא ימסור ידיעה או מידע לאדם שלא יהיה מוסמך לקבלה ללא הרשאה מהמשרד. 

9.6 הקבלן יחתום על הצהרה למחויבות שמירת סודיות וכן יחתים את כל עובדיו והמועסקים על ידו לצורך מכרז זה, על התחייבות לשמור סודיות, לרבות בכל הקשור לפעילות וללו"ז השר שאינו קשור עם ביצוע עבודת האבטחה.

9.7 הקבלן יחזיר למשרד כל חומר שימסר לו בהקשר לפעילות זו בכל עת שידרש לכך.

9.8 על פי דרישת המזמין יציג הקבלן למשרד אמצעי האבטחה שנקט לאבטחת הנתונים ו/או המידע המצויים ברשותו במסגרת מכרז זה. הקבלן ידאג למנוע גישה למערכות המחשב שלו, או המשרתות אותו לצרכי פרוייקט זה, ממי שאינו שותף לפרוייקט, לא מוסמך לעיין בחומר או במידע המאוחסן במחשב, או שלא חתם על התחייבות לשמירת סודיות ואבטחת מידע.

10. הדרישות לאבטחת מידע

10.1 הדרישות לאבטחת מידע מופיעות בנספח 3 למכרז זה.
10.2 ההצעה הזוכה תועבר לבדיקת חטיבת אבטחת מידע וסייבר במשרד. 
10.3 אישור עמידת המציע בדרישות פרק אבטחת מידע וסייבר הינה תנאי לחתימת חוזה.
10.4 לאחר אישור עמידת המציע בדרישות פרק אבטחת מידע וסייבר ניתן יהיה להכריז עליו כזוכה במכרז.
10.5 המציע מתחייב מיד עם קבלת ההודעה על זכייתו במכרז / תחילת ההתקשרות במכרז, לפעול על מנת לעמוד בדרישות ולהתאים את כל המערכות והאמצעים שישמשו אותו לצורך המכרז להוראות והנחיות הנ"ל. ההיערכות תימשך לכל היותר 45 ימים כאשר בסיומה יודיע המציע למשרד כי סיים היערכותו כנדרש.
11. 
אחריות משפטית

11.1 הקבלן יהיה אחראי באחריות מלאה ומוחלטת על פי כל דין לכל נזק ובגין כל פיצוי ותביעה כספית, אשר יגרמו ע"י עובדיו ו/או שלוחיו במסגרת מתן השירותים על ידו. 

11.2 הקבלן פוטר את המדינה מאחריות לכל תביעה אשר עלולה להיות מוגשת נגדה עקב העסקת עובדיו בפרוייקט. הקבלן מתחייב לשפות ו/או לפצות את המדינה בגין כל סכום שתחויב בו ובגין כל הוצאה שתיגרם לה עקב תביעה כאמור. 

11.3 הקבלן מתחייב לשלם כל סכום כסף או פיצוי, המגיעים על פי כל דין לעובד או לכל אדם הנמצא בשירותו כתוצאה מקיום יחסי עבודה עם העובד עקב העסקתו בפרוייקט. 

11.4 אם אי פעם יקבע כדין מסיבה כלשהי כי העסקת הקבלן או מי מעובדיו דינה כהעסקת עובד ע"י המדינה: 

11.4.1 התמורה האמורה לעיל יראו ככוללת את כל הסכומים המגיעים או העשויים להגיע לקבלן ו/או לעובדיו לרבות כל תיגמול כלשהו, תשלום בגין זכויות סוציאליות, הפרשות/הפרשים, אם יגיעו לו אי פעם בגין העסקתו עפ"י חוזה זה, מכל סיבה שהיא. 

הקבלן יהיה מנוע מלטעון כי מגיעים לו סכומים נוספים כלשהם בכל עילה שהיא בגין העסקתו עפ"י חוזה זה.

11.4.2 בהסתמך על סעיף 28 לחוק פיצוי פיטורין, תשכ"ג – 1963, יראו ככלולים בתשלומים הניתנים לקבלן לפי חוזה זה גם כל פיצויי הפיטורין גם חתימת הקבלן על חוזה זה מהווה הסמכה לכך. סעיף קטן זה טעון אישורו של שר העבודה והרווחה בהתאם לאמור בסעיף 28 האמור, ויכנס לתוקפו לאחר קבלת אישורו של השר או מי שהוסמך על ידו.

11.4.3 יחושב שכרו של קבלן או מי מעובדיו כעובד עפ"י הקבוע לעניין זה לגבי עובדי מדינה בתפקיד ובדרגה דומים ככל האפשר. הכל כפי שיקבע ע"י נציב שרות המדינה ובאין תפקיד דומה או זהה כאמור ייחשב השכר לפי הקבוע לעניין זה בהסכמי העבודה הקיבוציים החלים על עובדים מסוג זה או בהיעדר הסכם כאמור לפי הסכם עבודה קיבוצי הקרוב לעניין, לדעת נציב שרות המדינה. חישוב השכר יעשה למפרע מיום תחילתו של הסכם זה וככל החיובים והזיכויים עפ"י הסכם זה, מחד, והחישוב החדש האמור, מאידך, יקוזזו הדדית.

11.5 ידוע לקבלן כי עליו לבטח את עצמו ואת עובדיו בביטוח לאומי לבדו ועל חשבונו.

11.6 הקבלן מקבל על עצמו את האחריות לכל נזק או אובדן שיגרמו לגופו ו/או לרכושו של כל אדם אחר, לרבות לעובדי הקבלן והמועסקים על ידו בביצוע חוזה זה או לכל נזק כלכלי/פיננסי טהור, עקב מעשה או מחדל של הקבלן, עובדיו, שליחיו או כל מי שבא מכוחו ו/או מטעמו תוך כדי ביצוע חוזה זה.
חויבה המדינה לשלם סכום כלשהו בגין מעשה או מחדל שהקבלן אחראי להם על פי כל דין או על פי חוזה זה ישפה הקבלן את המדינה באופן מיידי בגין כל סכום שחויבה לשלם.
במקרים שבהם המשרד נתבע בחוב שנובע מהתנהלות של הקבלן המשרד יודיע לקבלן על התביעה בכדי לאפשר לו להתגונן. אין במתן ההודעה על ידי המשרד בכדי לפטור את הקבלן מהחובה לשפות את המדינה.
12. 
ביטוח


הוראות הביטוח שיחולו על הקבלן יהיו כמפורט בהסכם ההתקשרות המצורף למכרז בנספח 2 סעיף 13.


13. 
תנאי תשלום

13.1 הזוכה יידרש, בכפוף לשיקול דעתו של המזמין, להגיש דיווחים וחשבונות הנדרשים לצורך תשלום עבור עבודתו, במסגרת פורטל הספקים הממשלתי, בשים לב להוראות התכ"מ והנחיות החשב הכללי הרלוונטיות. 

13.2 יודגש, הזוכה יישא בכלל העלויות הכרוכות בהתחברות לפורטל הספקים הממשלתי.

13.3 התשלום בגין פעולות המתבצעות במסגרת מכרז זה ישולם על פי הגשת חשבונית בצירוף דו"ח פעילות חודשית ומסמכים נדרשים בהתאם למחירים שייקבעו במסגרת החוזית עפ"י יחידות התפוקה המפורטות בסעיף 14.11 שלהלן.
מתכונת הדיווח תקבע בתיאום עם המשרד ותאושר על ידו.

ככל שתחול על הקבלן חובת תשלום מע"מ,  כל שינוי עתידי בגובה המע"מ ישנה את גובה התמורה שתשולם (במקרה של עלית המע"מ התמורה תתעדכן כלפי מעלה ובמקרה של ירידת המע"מ התמורה תתעדכן כלפי מטה).

13.4 אגף הכספים במשרד ישלם לקבלן עפ"י הוראת התכ"ם 1.4.3 (נכון ליום פרסום המכרז ההוראה בתוקף 19.09.2024) כפי שתהיה תקפה מזמן לזמן, המצורפת בנספח 1 למכרז, מותנה באישור מטעם המזמין שהשירות המפורט אכן בוצע (האישור יצויין בטופס מלווה מיוחד הנותן ביטוי גם לעניין הפיצוי המוסכם). 

13.5 כדי למנוע עיכובים בתשלום, ידאג הקבלן שהחשבונית המוגשת על ידו תהיה כתובה באופן ברור וקריא, ותכלול את כל הפריטים הנדרשים כפי שיסוכם עם המזמין.

13.6 לקבלן לא תהיינה כל דרישות או טענות למשרד בגלל עיכובים בתשלום מסיבות של חוסר פרטים בחשבונית, או פרטים לא נכונים, או חוסר במסמכים או חוסר/ליקוי בדיווח – כפי שיידרשו ע"י החשב ו/או נציגות המשרד.

13.7 הקבלן אינו רשאי להתנות תשלום כלשהו לספקיו ו/או לעובדיו או לכל גורם אחר שעליו לשלם, בקבלת תשלומים מהמשרד.

13.8 כללי הצמדה

13.8.1 כללי ההצמדה בעדכון שכר יסוד של מאבטח בית 

1. שכר היסוד למאבטח בית  שנקבע במכרז זה בסעיף 5.16.6 לעיל , יוצמד לאחוז השינוי שיחול  בשכר היסוד כמפורט בהוראת התכ"ם 8.2.1.6 ה' מיום 01.04.2024 עבור מאבטח מתקדם ב' ייעודי לתעריף למאבטח שנה הראשונה ,שנה שנייה ושנה שלישית.
2. עדכון ערך שכר היסוד לשעה במכרז, באחוז השינוי שחל בערך שכר היסוד לשעה כאמור לעיל, יבוצע במועד שבו חל העדכון. יובהר כי הקבלן מחוייב להעביר תוספות אלו למאבטח במלואן.

13.8.2 
כללי ההצמדה בעדכון המחיר לשעת תפעול ותקורה של  מאבטח 
עדכון המחיר לשעת תפעול ותקורה של  מאבטח יהיה על פי הוראת תכ"ם 7.3.2 מהדורה 05 מיום 04.03.2021 :

1. הגדרות בנושא הצמדה
(1) הצמדה – הסדר הנערך במסגרת התקשרות, אשר נועד להתאים את ערך הנכס, השירות או המחיר, לשינויים ברמת המחירים, בהסתמך על פרסומי הלשכה המרכזית לסטטיסטיקה, בנק ישראל או פרסומים רשמיים ובלתי תלויים אחרים, מישראל ומחוץ לישראל. ההצמדה מחושבת על ידי השוואת ערך המדד בתאריך הקובע ביחס לתאריך הבסיס. 
(2) תאריך קובע – המועד על פיו נקבע המדד הקובע, לצורך תשלום ההצמדה עבור תקופה מוגדרת.
(3) תאריך בסיס – המועד שממנו ואילך מחושבת ההצמדה, לאורך כל תקופת ההתקשרות. 
(4) מדד קובע – ערך המדד בתאריך הקובע, בהתאם לסוג ההצמדה (הצמדה למדד בגין או הצמדה למדד ידוע).
(5) מדד בסיס – ערך המדד בתאריך הבסיס, בהתאם לסוג ההצמדה (הצמדה למדד בגין או הצמדה למדד ידוע).
(6) מדד בגין – המדד הרשמי שפורסם, בגין החודש שבו חל התאריך הקובע.
(7) מדד ידוע – המדד האחרון שפורסם באופן רשמי, נכון לתאריך הקובע, גם אם טרם פורסם המדד בגין אותו החודש.

2. תנאי ההצמדה
(1) תאריך הבסיס – המועד האחרון להגשת הצעת המחיר הסופית. 
(2) התאריך הקובע – תאריך החשבונית. 
(3) מדד / שער חליפין – מדד המחירים לצרכן. 
(4) סוג המדד – מדד ידוע.
(5) תדירות ההצמדה – חודשית.
(6) חלקיות ההצמדה – 100%. 
3. ביצוע ההצמדה
(1) ביצוע ההצמדה יחל מהחשבונית הראשונה להתקשרות.
(2) אופן חישוב ההצמדה
· חישוב ההצמדה יבוצע אחת לתקופה, בהתאם לתדירות ביצוע ההצמדות שנקבעה בהסכם ההתקשרות. 
· ההצמדה בפועל תתבצע בהתאם למועד פרסום המדד הרלוונטי. ככל שהתאריך הקובע אינו יום עדכון המדד, ביצוע ההצמדה יחל ביום עדכון המדד האחרון, הקודם לתאריך הקובע. 
(3) סכום ההצמדה שיחושב יתווסף או יופחת לתעריפים שנקבעו בהתקשרות.
13.9 למשרד תהיה זכות עכבון לגבי תשלומים לקבלן בגין חוב שהקבלן חב לו.

13.10 לקבלן לא תהיה זכות עכבון בגין חוב שהמשרד חב לו.

13.11 אין להתחיל לבצע את השירות האמור במכרז זה לפני שייחתם הסכם בין המשרד לבין הקבלן הזוכה כדין.


14. 
מבנה ותכולת ההצעה

14.1 ההצעה תוגש על גבי חוברת ההצעה המצורפת בנספח 6.				
14.2 בחוברת ההצעה מצורפים טפסים שונים ודרישות למסמכים של המציע. חובה למלא את חוברת ההצעה בשלמותה, לצרף את כל המסמכים הנדרשים, בסדר המפורט בחוברת ההצעה ונספחיה. 
14.3 הצעה חלקית ו/או במתכונת שונה מהטבלאות המצורפות לחוברת המכרז עלולה שלא להיבדק ואף להיפסל.
14.4 ההצעות תוגשנה בשפה העברית. כמו כן כל הנספחים, אישורים, תעודות וכל פרט הנדרש במכרז יוצג אך ורק בשפה העברית.
14.5 המחירים המוצעים יהיו בש"ח יכללו מע"מ. 
14.6 על המציע לקחת בחשבון כי הבסיס להשוואת הצעות המחיר בין המציעים השונים יכלול מע"מ. 
14.7 מציע אשר בהתאם להוראות הדין אינו מחויב בתשלום מע"מ במסגרת ביצוע ההתקשרות, יצהיר על כך במסגרת הצעתו, וכן יצהיר על כך שפנה אל רשות המסים לצורך קבלת אישור לכך בטרם הגשת ההצעה. 
14.8 ככל שמציע כאמור זכה במכרז, יהיה עליו להגיש את האישור מאת רשות המסים על כך שפנה אל הרשות כאמור.
14.9 במידה שלאחר המועד האחרון להגשת ההצעות אחוז המע"מ ישתנה, השוואת ההצעות תתבצע על בסיס המחירים שהוגשו בהצעה. 
14.10 תשלום המע"מ לקבלן, המחוייב במע"מ, יהיה עפ"י אחוז המע"מ, התקף במועד התשלום.

14.11 הצעת המחיר
הצעת המחיר תהיה המחיר לשעת תפעול ותקורה של מאבטח בית (לא כולל שכר למאבטח ועלות השכר למעסיק לכל שעת עבודה בתחום השמירה והאבטחה  מספר 8.2.1.3 ה' מיום 01.04.2024).  
המחיר לשעת תפעול ותקורה של  מאבטח -  המציע יכלול את כל הוצאותיו, בהתאם לאמור במכרז (מבלי להפחית מכלליות האמור) לרבות:

14.11.1 עלויות העסקה, גיוס עובדים, ניהול כ"א, וניהול כללי.
14.11.2 עלויות ביטוח אישי, תאונתי וכו'.
14.11.3 החזר הוצאות לעובד.
14.11.4 עלות הכשרת המאבטח והרענון התקופתי.
14.11.5 ניידת פיקוח ובקרה.
14.11.6 ציוד אישי למאבטח.
14.11.7 ציוד יחידתי וכללי.
14.11.8 מערכות וציוד קשר.
14.11.9 נשק לרבות רישיון לאחזקת נשק.
14.11.10 העמסת הוצאות מינהלה ולוגיסטיקה.
14.11.11 העמסת כל הוצאה עתידית, צפויה או בלתי צפויה.

עבור שכר היסוד למאבטח- המציע יצרף להצעתו נספח תמחירי שבו יצוינו מרכיבי השכר לעובדים ועל פיו הגיע להצעת המחיר בכל סעיף וסעיף.
על הקבלן להקפיד על ההפרשות עפ"י האחוזים המצויינים בהוראת התכ"ם.
הפירוט יוכן על גבי דפי העזר המצורפים בחוברת ההצעה מיד לאחר הצעת המחיר.
ועדת המכרזים רשאית לפסול הצעה שעל פי דף עזר לחישוב הצעת המחיר עולה כי בקיום ההתקשרות ייפגעו זכויות עובדים זולת אם החליטה אחרת מטעמים שיירשמו.

עבור המחיר לשעת תפעול ותקורה של מאבטח- המציע יצרף להצעתו את התחשיב על פיו הגיע למחיר לשעת תפעול ותקורה של  מאבטח. הפירוט יוכן על גבי דפי העזר המצורפים בחוברת ההצעה מיד לאחר דף הצעת המחיר.

המשרד לא יכסה שום הוצאה הכרוכה במסגרת מכרז זה, שלא במסגרת הסכום המוצע.

14.12 ניסיון המציע ורשימת עבודות דומות

המציע יפרט את ניסיונו בביצוע הפעילות הנדרשת בסעיף 2.3.8, תוך ציון ההיקף הכמותי והכספי.
כמו כן על המציע לפרט שמות של מקבלי שירות חיצוניים (שאינם עובדי המציע ו/או חברות בנות ו/או חברות קשורות וכו'), מספרי הטלפון הקווי והסלולרי שלהם ומועדי ההפעלה. 
לתשומת לב המציע, יש לרשום פרטי איש קשר עדכניים, מלאים ונכונים ולוודא מראש כי מדובר באנשי קשר זמינים.
המשרד יכול לפנות אל הלקוחות שברשימת הלקוחות שהוצגו בהצעתו על מנת לברר פרטים ורמת שביעות רצון של הלקוח.
המשרד רשאי לפנות גם ללקוחות שאינם ברשימת הלקוחות ולבעלי מידע רלוונטיים על בסיס מידע הקיים במשרד או העולה מתוך ההצעה או מבדיקתה ואף להסתמך על מידע הקיים אצלו שלא מלקוחות חיצוניים.
אם ההצעה היא מטעם מציע שזכה בעבר במכרז של המשרד, ילקח בחשבון, כאחד מהשיקולים המכריעים, אופן ביצוע התחייבויות המציע, לרבות עמידה בלוח זמנים ואיכות העבודות ורמת השירות.

14.13 יש לענות על כל הסעיפים המפורטים בטופס ההצעה ואין להשאיר סעיפים ללא מענה.

14.14 ההצעה תוגש ב- 2 עותקים זהים (מקור+ העתק), כרוכים בהדבקה או בספירלה או בכל דרך שתמנע את פירוק החוברת. ההצעה תוגש במעטפה סגורה, תוך ציון: שם המכרז, מס' המכרז, וככל הניתן ללא סימן מזהה של המציע על גבי המעטפה, כל זאת כאמור בפרק "מסמכים נדרשים ותנאי מסירת ההצעה".

בנוסף, על המציע לצרף להצעתו 3 התקנים ניידים (DOK) כאשר בכל אחד מהם יישמר עותק סרוק של חוברת ההצעה בלבד, ללא הצעת המחיר או כל פריט ממנה. על גבי ההתקן הנייד יש לכתוב את שם המציע ושם המכרז.

15. 
הקריטריונים לבחירת הקבלן

על המציע לקחת בחשבון כי תחילה תיבדק הצעתו מבחינת עמידתה בדרישות הסף כפי שפורטו במכרז זה.
רק לאחר שיתברר כי ההצעה עומדת בדרישות הסף היא תיבדק עפ"י הקריטריונים שלהלן.
על המציע לפרט את ההיקפים והפעילות הנדרשת בסעיפי הקריטריונים מאחר שלכל אחד מהם ינתן ציון בהתאם להיקף ולגודל.
על המציע לקחת בחשבון את הקריטריונים שינחו את המשרד בבחירת הקבלן:			

15.1 סעיפי איכות

להלן מפורטים עיקרי סעיפי האיכות לבחינת ההצעות: פירוט הקריטריונים על פיהם תיבחנה ההצעות, מצ"ב בטבלת השוואת ההצעות המצורפת בנספח 7 א' ו- ב'.
15.1.1 ניסיון המציע

1. שנות נסיון נוספות של המציע, מעבר לנדרש בדרישות הסף, וכן ניסיון של המשרד בעבודה עם המציע (במידה ויש נסיון).
גם במידה שהמציע לא ציין נסיון עם המשרד, המשרד רשאי לקחת בחשבון את ניסיונו הקודם עם המציע, בהתאם לשיקול דעתו הבלעדי של המשרד.
אין באמור בסעיף זה כדי לפטור את המציע מחובתו להביא את מלוא המידע הנדרש לצורך הוכחת עמידה בתנאי הסף, וכן במדדי האיכות במכרז.
2. מספר מאבטחי בית שהופעלו, מעבר לנדרש בדרישות הסף
3. מספר שרים להם ניתן שירותי אבטחה בית או אבטחה צמודה, לכל הפחות במהלך 24 החודשים האחרונים. 
15.1.2 חוות דעת על המציע

1. המשרד יפנה לעד שלושה לקוחות להם נתן המציע שירותים (בין אם המשרד יפנה לעד שלושה לקוחות להם נתן המציע שירותים (בין אם שמם נמסר כחלק מההצעה ובין אם לאו) – בהתאם לשיקול דעת המשרד.
2. המשרד יבקש מהלקוח להתייחס ולנקד את הנושאים הבאים בין 0 ל-5 נקודות:
(1) רמת מקצועיות המציע.
(2) זמינותו של המציע.
(3) מידת שביעות רצון מהשירות של המציע.
(4) מידת ההתאמה של המציע לשירות שניתן.
(5) רמת גמישות לשינויים ויכולת עבודה תחת לחץ של המציע.
נושאים נוספים בהתאם לצורך.
3. הציון הסופי יהיה ממוצע ציוני הלקוחות.
4. על המציע לציין בפרטי אנשי הקשר בחוברת ההצעה איש קשר אצל הלקוח או המעסיק.
5. מציע שנוקד בציון ממוצע של 25 נק' יקבל 100 נק' במדד. כל ציון נמוך מ-25 נק' ינוקד באופן יחסי.
6. המשרד שומר לעצמו את הזכות לתת את הניקוד 0 במידה ויירשמו פרטי התקשרות שאינם רלוונטיים, או במידה שאנשי הקשר אינם זמינים.
7. במידה שהמציע עבד עם משרד החינוך בעבר, המשרד שומר לעצמו את הזכות לתת חוות דעת על המציע / המנהל בהתאם לאמור לעיל, גם אם לא צויין בהצעה. 
15.2 ציון מבדק זכויות עובדים

15.2.1 כאמור בהוראת תכ"מ 5.1.4 מהדורה 08 מיום 10.08.2023 "מערך מרכזי לביקורת על זכויות עובדים המועסקים על ידי קבלני שירותים בתחומי השמירה, האבטחה, הניקיון וההסעדה", יחידת הביקורת של אגף החשב הכללי במשרד האוצר מבצעת ביקורת על התקשרויות משרדי הממשלה במטרה לוודא שנשמרות זכויותיהם של עובדי קבלני שירותים בתחום השמירה, האבטחה, הניקיון וההסעדה במשרדי הממשלה וביחידות הסמך. הביקורת מתבצעת בהתאם לחוק הגברת האכיפה של דיני העבודה, תשע"ב-2011 (להלן: "חוק הגברת האכיפה"), המטיל, במקרים מסוימים, אחריות אזרחית או פלילית על מזמיני שירותים.

15.2.2 כתוצאה מהבקרות שיבוצעו יינתן ציון מבדק סופי.

15.2.3 ציון זה יילקח בחשבון במסגרת שקלול הציון הסופי של כל אחד מהמציעים וזאת במשקל של 40%.

15.2.4 הציון בסעיף המבדק יהיה יחסי בין המציעים כאשר הציון הגבוה ביותר במבדק יקבל את הציון 100% וליתר ההצעות יקבע הציון באופן יחסי.

15.2.5 דירוג קבלן שירותים במכרז, בגינו טרם פורסם ציון מבדק זכויות עובדים, ייקבע על פי מדדי איכות ומחיר בלבד.

15.3 הצעת המחיר 

הצעת המחיר על כל מרכיביה.

חישוב ציון המחיר ייעשה כדלקמן:

הצעת המחיר המשוקללת (כולל מע"מ) הנמוכה ביותר, תקבל ציון 100% ולשאר ההצעות ייקבע הציון על פי הנוסחה הבאה:

ציון מחיר משוקלל 
(כולל מע"מ) למציע
סה"כ הצעת המחיר המשוקלל 
(כולל מע"מ) הנמוך ביותר
סה"כ הצעת המחיר המשוקללת (כולל מע"מ) של המציע
=






15.4 תחילה תפתח המעטפה עליה מצויין "חוברת ההצעה " ויבדקו כל הסעיפים המתייחסים לאיכות (15.1.1-15.1.2), כפי שמפורטים בטבלת השוואת ההצעות (נספח 7 א' ו- ב') וינתנו להם ציונים מתאימים.

רק לגבי הצעות שקיבלו לפחות ציון של 70% בכל אחד מסעיפי האיכות בנספח 7 ב' (ולא בכל אחד מתתי הסעיפים המרכיבים כל סעיף איכות שבנספח 7 א') וציון איכות כולל בסעיפי האיכות של 80% ויותר בנספח 7 ב', יעברו לשלב בדיקת ציון המבדק.

הצעה שלא תעמוד בדרישות האיכות כאמור לעיל, לא תבחן מבחינת הצעת המחיר ותיפסל.



15.5 שיקלול ההצעות יחושב כדלקמן:

	קיום ציון מבדק
	משקלות של הציונים לפי נושא
	סה"כ

	
	סעיפי איכות
	ציון מבדק
	ציון מחיר
	

	למקרה שלא קיים ציון מבדק
	50%
	0%
	50%
	100%

	למקרה קיים ציון מבדק
	30%
	40%
	30%
	100%



15.6 אם לאחר שקלול התוצאות, קיבלו שתי הצעות או יותר תוצאה משוקללת זהה שהיא התוצאה הגבוהה ביותר, ואחת מן ההצעות היא של עסק בשליטת אישה, תיבחר ההצעה האמורה כזוכה במכרז ובלבד שצורף לה בעת הגשתה, אישור ותצהיר.

15.7 בנספח 7 למכרז מובאת טבלת השוואת הצעות, לרבות המשקל היחסי של כל סעיף.


16. 
משך הבדיקה ותקפות ההצעה

16.1 המשרד לא מתחייב לסיים הליכי המכרז ולקבוע זוכה תוך תקופה מסוימת. אך, אם הליכי אישור המכרז לא יסתיימו לאחר 90 יום מהמועד האחרון להגשת ההצעות, רשאי המציע לבטל את הצעתו.

16.2 ההודעה על ביטול ההצעה תועבר למשרד בכתב, תוך ציון מועד תחולה, אל מנהלת אגף רכש מכרזים והתקשרויות ותובא לדיון ולהחלטתה של וועדת המכרזים.

17. תקופת התקשרות

17.1 תקופת ההתקשרות תחל לאחר סיום הליכי המכרז וחתימת הסכם עם הקבלן, לפי קביעת המשרד, ותסתיים בתום שנה, אלא אם כן הוחלט על תקופה קצרה יותר ע"י וועדת המכרזים.

17.2 המשרד רשאי להאריך את תקופת ההתקשרות מעבר לתקופה זו לעוד 3 שנים נוספות בהתאם לתקנות חוק חובת המכרזים, הוראות התכ"ם ובהתאם למכרז זה. ההארכה תעשה לכל שנה בנפרד, או חלק משנה.

17.3 כן מובהר בזה כי המשרד רשאי לקצר את תקופת ההתקשרות האמורה לעיל.

17.4 תוקף ההתקשרות כפוף לחוק התקציב. 


18. המשרד רשאי

18.1 לא להתחשב כלל בהצעה שהיא בלתי סבירה מבחינת המחיר לעומת מהות ההצעה, תנאיה, חוסר התייחסות מפורטת לסעיף מסעיפי המכרז, שלדעת המשרד מונע הערכת ההצעה כדבעי.
 
18.2 לבטל את המכרז.

18.3 למשרד נשמרת הזכות לפנות במהלך הבדיקה וההערכה אל המציע, בכדי לקבל הבהרות להצעתו, או בכדי להסיר אי בהירויות שעלולות להתעורר בבדיקת ההצעות או לבדוק את התאמתם, כפוף לכללי חוק חובת המכרזים ותקנותיו והוראות התכ"ם.

18.4 לצורך קבלת חוות דעת על המציע, המשרד רשאי לפנות לפחות משלושה לקוחות לקבלת חוות דעת.

18.5 לא לקבוע את ההצעה הזולה ביותר או כל הצעה שהיא כזוכה.

18.6 מציע שזכה בעבר במכרז של המשרד או שלמשרד היכרות אחרת עמו או מידע לגביו, ילקח בחשבון, כאחד מהשיקולים המכריעים, אופן ביצוע התחייבויות המציע, לרבות עמידה בלוח זמנים ואיכות העבודות ורמת השירות.

18.7 המשרד רשאי לפסול הצעה או לבטל זכיה במכרז בכל מקרה שבו קיימת כנגד המציע או אורגן אצל המציע, חקירה או הוגש נגדו כתב אישום או שהורשע בעבירה שמפאת מהותה, חומרתה או נסיבותיה המציע אינו ראוי לשמש כקבלן במכרז המספק שירותים המבוקשים במכרז זה או בכל מקרה שבו יתברר כי המציע  הציג מצג שווא ו/או הטעה ו/או פעל שלא בתום לב ביחס להצעתו .
18.8 
אם וככל שהמציע הינו קבלן השרותים נשוא המכרז שקדם למכרז זה או התקשרות אחרת, אזי חוות הדעת של המשרד תהיה מכריעה מבין חוות הדעת.

18.9 לקבוע מספר זוכים במכרז ולחלק ביניהם את העבודה.

18.10 לצמצם או להרחיב את היקף הפעילות.
בכל מקרה של הרחבה יש לקבל מסמך חתום מראש ע"י מורשה החתימה במשרד.
הכל לפי שיקול דעתו המוחלט של המשרד.

אין בסעיפי המכרז כדי לגרוע מזכויות הצדדים על פי כל דין.

19. יחסי הצדדים
								
19.1 השירותים יינתנו במסגרות ארגוניות של הקבלן בלבד. לעניין זה "מסגרת ארגונית" - לרבות מציאת עובדים, העסקתם, ניהול כל משא ומתן עמם, השגחה מתמדת על פעילותם, תשלום שכרם וכל תשלום סוציאלי נלווה אגב העסקתם, פיטוריהם והאחריות לכך, והטלת משמעת כמקובל במסגרת הקבלן.

19.2 הקבלן מצהיר, כי ידוע לו ולכל העובדים והמועסקים על ידיו לצרכי ביצוע מכרז זה, כי הינם עובדים ומועסקים במסגרת הארגונית של הקבלן, ולא של המשרד. בנספח 6 מובאת רשימת חוקי ההעסקה על פיהם יפעל הקבלן.

19.3 הקבלן מתחייב לא להציג את השירותים הניתנים, לא כלפי עובדיו ומעסיקיו, לא כלפי ציבור הנהנים משירותים אלה, כפעולות שלמשרד יש חלק בארגונן, אולם הקבלן רשאי להציג את השירותים כניתנים לפי בקשת המשרד, תחת פיקוחו, בעידודו, או כנהנים מתמיכתו, הכל לפי העניין.

19.4 בכל הקשור למערכת היחסים בין המשרד לבין הקבלן, יחשב הקבלן, כקבלן עצמאי לכל דבר ועניין. 

19.5 הקבלן מתחייב שלא להעסיק אדם המועסק כעובד ע"י המשרד, אלא באישור בכתב ומראש של מנהל היחידה המזמינה, של חשב המשרד והגורם המוסמך במשרד לאשר העסקה פרטית עם זאת מובהר בזה כי במסגרת ההצעה אין להציע כבעלי תפקידים מי שהינם עובדי מדינה.

19.6 הקבלן בלבד יהיה אחראי כלפי כל המועסקים על ידיו על פי כל דין. כן יהיה הקבלן לבדו אחראי לכל נזק שיגרם על ידיו, או בגין רכושו ונכסיו ועל ידי המועסקים על ידו למטרות חוזה זה. אם על אף האמור יחוייב המשרד כדין, לשאת חבות, או לעשות מעשה כלשהו, יפצה אותו על כך הקבלן באורח מלא.

19.7 הקבלן אחראי לעובדים, לאיכות העבודה, לגיבוי, למילוי מקום, להכשרת עובדים בהתאם לצרכים ובכלל זה השתלמויות וקורסים על חשבונו על פי צרכי השירותים במכרז. 

19.8 חובת הקבלן היא כחובת קבלן כמשמעותו בחוק חוזה קבלנות תשל"ד – 1974, בכפוף לאמור בתנאי המכרז ובכל חוזה התקשרות שיחתם על פי מכרז זה. 

19.9 הקבלן אינו רשאי להמחות (להעביר) לזולת את זכויותיו או את חובותיו לפי תנאי מכרז זה, כולן או חלקן, ללא הסכמה בכתב ומראש של המשרד. 

19.10 
אין הקבלן רשאי להעביר את ביצוע החוזה כולו או חלקו במישרין או בעקיפין לאחר, ללא הסכמה בכתב מהמשרד. 

19.11 הסכמה כאמור, אם ניתנה לא תיצור יחסי חוזה כלשהם בין המשרד לבין קבלן אחר, והקבלן הזוכה יהיה בכל מקרה אחראי כלפי המשרד לביצוע השירותים. 

19.12 הקבלן מתחייב לספק את השרות או הטובין בכל עת, לרבות בשעת חרום, שביתה וכיוצ"ב, בתנאי אספקה כפי שנקבעו בתנאי ההתקשרות. יש לציין כי הפרה של סעיף זה תהווה הפרה יסודית של הסכם ההתקשרות המקנה זכות לעורך המכרז לנקוט בצעדים כמוגדר בהסכם.

20. פיקוח
	
20.1 העבודה תוזמן על ידי מינהל ביטחון, שעת חירום, בטיחות וסייבר (להלן: "המזמין") וכל הודעה או מסמך או הנחיה אשר צריכים להינתן לפי תנאי מכרז זה, תינתנה על ידי המזמין.

20.2 המשרד רשאי, בכל עת, לבדוק את המערכת התקציבית, מערכות המידע והנהלת החשבונות של הקבלן. על הקבלן להעמיד לרשותו ולעיונו של המשרד ו/או נציג מטעמו את כל החומר והמידע שידרשו ע"י המשרד ו/או נציגו, עפ"י שיקול דעתו הבלעדי של המשרד ו/או נציגו.

20.3 בלי לגרוע מכל האמור, רשאים נציגיו המוסמכים של המשרד, לבקר באתרי מתן השירותים ולהתרשם מהם ולהעביר את הערותיהם לנציגיו המוסמכים לעניין מכרז זה של הקבלן, לדרוש הפסקת עבודתו של כל עובד בפרוייקט הקשור למכרז, מסיבות של חוסר התאמה או חוסר תפקוד. 

20.4 פיקוח מטעם המשרד לא משחרר את הקבלן מהתחייבויותיו ואחריותו כלפי המשרד למילוי כל תנאי מכרז זה. 

20.5 בביצוע השירותים מתחייב הקבלן לפעול בהתאם להנחיות כלליות שיקבל מזמן לזמן מאת המשרד, אך מוצהר בזאת, כי אין לראות בכל זכות הניתנת על פי מכרז זה למדינה, או לקבלן להורות או לכל אחד מהמועסקים על ידו, אלא אמצעי ביצוע הוראות מכרז זה במלואו.

21. ניגוד עניינים

הקבלן יתחייב כי הוא או מי מעובדיו אינו נמצא במצב של חשש לניגוד עניינים בין עבודתו המוצעת לבין עבודה עם גופים אחרים הקשורים במישרין או בעקיפין למשרד. בכל מקרה של קיום ניגוד עניינים כאמור, מתחייב הקבלן להודיע מראש למשרד על קיום ניגוד עניינים ולפרט את מהותו.

הקבלן יחתים את עובדיו וכן כל עובד אשר יחליף במהלך ההתקשרות עובד קיים על הצהרה ברוח זאת.

כמו כן, במקרים בהם הגיע המשרד למסקנה כי קיים חשש לניגוד עניינים, יפעל המשרד כמתחייב מן העניין.

22. הפרות יסודיות

למשרד שמורה זכות לביטול ההתקשרות במהלך כל שלב או בסיומו, במידה שהשרות ו/או איכות העבודה אינם ברמה הנדרשת עפ"י שיקול דעתו הבלעדי של המשרד.

ככל שיוחלט על הפסקת התקשרות, הקבלן יקבל תשלום רק עבור העבודה שבוצעה עד לאותו מועד ובתנאי שניתן לעשות שימוש בתוצריה, עפ"י שיקול דעתו הבלעדי של המשרד.

23. מהזוכה (להלן הקבלן) יידרש

23.1 לחתום על ההסכם המצ"ב בדבר ביצוע השירותים בהתאם לדרישות המכרז ופרטי הצעתו שיאושרו ע"י המשרד.

23.2 בהתאם להחלטת ממשלה מס' 1116 מיום 29.12.2013 שעניינה פרסום היתרים ומסמכי התקשרות בין רשויות המדינה לגופים פרטיים (להלן – "החלטת הממשלה"), יפורסם החוזה החתום באתר חופש המידע המרכזי שכתובתו www.foi.gov.il, וזאת בתוך חודש ימים מיום חתימתו.

ההתקשרות תפורסם בנוסחה המלא והסופי והפרסום יחול על כל תוספת או תיקון של ההתקשרות שנעשו לאחר שפורסמה ההתקשרות.
[bookmark: _Ref387819302]
הצד לחוזה או צד ג' העלול להיפגע מפרסום החוזה, רשאי להתנגד לפרסום סעיפים מסוימים בהסכם, כולם או חלקם ועליו להצביע באופן ברור ומנומק על החלקים הרלוונטיים שלטעמו עלולים לפגוע בו כאמור בסעיף 4(ז) בהחלטת הממשלה.
[bookmark: _Ref387819170]
המשרד יהיה רשאי לדחות את התנגדות המתקשר או צד ג' אם מצא כי לא מתקיים חריג בדין לפרסום ההתקשרות או אם השתכנע כי בנסיבות העניין משקלו של האינטרס הציבורי בגילוי המידע עולה על עוצמת הנזק הצפויה לגוף הפרטי כתוצאה מפרסום המידע.

החליט המשרד לדחות את התנגדות הגוף הפרטי, יודיע על כך בהחלטה מנומקת בכתב ויודיע לגוף הפרטי כי הוא רשאי לעתור כנגד החלטה זו בתוך 21 ימים כאמור בסעיף 4(ז) להחלטת הממשלה.

המשרד לא יפרסם את המידע שפרסומו שנוי במחלוקת בטרם חלפה התקופה להגשת עתירה.

ככל שהמשרד יקבל את התנגדות הגוף הפרטי בהמשך למשא ומתן בין הצדדים ובהתאם להחלטת הממשלה, יודיע המשרד שהחליט לא לפרסם את הסעיפים המפורטים כגון בטבלה שלהלן מהטעמים שיפורטו בטבלה(*):

	מספר הסעיף בחוזה
	העילה לאי חשיפתו (ציון הסעיף הרלוונטי מכח חוק חופש המידע, התנ"ח – 1998)

	
	

	
	



(*) 	ככל שיש מניעה מלפרסם מידע מהטעם שהוא שנוי במחלוקת וטרם חלפה התקופה להגשת העתירה או שלא ניתנה החלטה בעתירה שהוגשה, תצוין גם עובדה זו בטבלה.

23.3 הקבלן ימציא ערבות ביצוע, לפקודת המשרד בשיעור של 5% מהיקף ההתקשרות השנתי כולל מע"מ למשך תקופת ההתקשרות ועוד חודשיים.

ערבות הביצוע לאבטחת מילוי התחייבויותיו על פי תנאי מכרז שימציא הקבלן, כמפורט לעיל תוחזק בידי המשרד אשר יהיה רשאי לממשה בכל מקרה שהקבלן לא יעמוד בהתחייבויותיו.

23.4 
בכל מקרה בו הקבלן לא יעמוד בהתחייבויותיו על פי תנאי החוזה ומכרז זה, רשאי המשרד לבטל את אישור הקבלן במכרז ו/או בחוזה בהודעה בכתב לקבלן, החל בתאריך שייקבע על ידי המשרד בהודעה, זאת לאחר שניתנה לקבלן הודעה בה נדרש לתקן את המעוות והקבלן לא תיקן את המעוות בהתאם להודעה תוך הזמן שנקבע בהודעה. אין בסעיף זה כדי לגרוע מזכויות הצדדים על פי כל דין.

23.5 הופר החוזה על ידי הקבלן ו/או בוטל האישור שניתן לקבלן הזוכה במכרז ו/או החוזה לביצוע השירותים, רשאי המשרד להגיש את ערבות הביצוע לגביה, וכן למסור את ביצוע החוזה/המכרז למי שייקבע ע"י המשרד, והקבלן יפצה את המשרד ו/או היחידה המזמינה על כל הפסד ונזק שיגרמו להם בגין כך.

23.6 הקבלן יגיש למשרד את ערבות הביצוע, בצירוף הסכם חתום ע"י המורשים מטעמו, תוך שבוע מקבלת ההסכם החתום בראשי תיבות ע"י המורשים מטעם המשרד.

23.7 במקרה שהמשרד יעשה שימוש בזכותו להאריך את תוקף החוזה, מתחייב הקבלן למסור למשרד לא פחות מ- 30 יום לפני תחילת התקופה המוארכת, ערבות ביצוע כמפורט במכרז זה וכאמור לעיל, שתהיה בתוקף למשך כל תקופת ההתקשרות הנוספת בתוספת 60 יום והוראות חוזה זה יחולו עליה, בשינויים המחויבים לפי העניין. 

23.8 על הקבלן לתעד במערכת המידע שלו כל פעילות הנדרשת במכרז זה ולשמור מידע זה במשך כל תקופת ההתקשרות ועוד חודשיים.

23.9 אין בסעיפי המכרז כדי לגרוע מזכויות הצדדים על פי כל דין.
 

24. 
מסמכים נדרשים ותנאי מסירת ההצעה

24.1 להצעה (חוברת הצעה מלאה על כל סעיפיה) יש לצרף:	

24.1.1 יש לענות על כל הסעיפים המפורטים בטופס ההצעה ואין להשאיר סעיפים ללא מענה.
ההצעה תוגש ב- 2 עותקים זהים (מקור+ העתק), כרוכים בהדבקה או בספירלה או בכל דרך שתמנע את פירוק החוברת. ההצעה תוגש במעטפה סגורה, תוך ציון: שם המכרז, מס' המכרז, "חוברת הצעה" וככל הניתן ללא סימן מזהה של המציע על גבי המעטפה.
בנוסף, על המציע לצרף להצעתו 3 התקנים ניידים (DOK) כאשר בכל אחד מהם יישמר עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור או ההתקן הנייד יש לכתוב את שם המציע ושם המכרז.
הצעת המחיר בצירוף דפי העזר לחישוב הצעת המחיר יופרדו ע"י המציע ויוגשו ב- 2 עותקים במעטפה נפרדת תוך ציון: שם המכרז, מס' המכרז, "הצעת מחיר" וככל הניתן ללא סימן מזהה של המציע על גבי המעטפה.
המעטפה הכוללת את חוברת ההצעה והמעטפה הכוללת את הצעת המחיר יוכנסו למעטפה אחת תוך ציון שם המכרז ומס' המכרז וככל הניתן ללא סימן מזהה של המציע על גבי המעטפה.
על המציע לחתום על כל דף מדפי הצעתו במתכונת המצורפת בחוברת ההצעה ובנוסף על המציע לדאוג להחתים עו"ד או רו"ח על אותם הדפים בהצעה בהם מצויין כך במפורש.

24.1.2 במקרה שההצעה מוגשת על ידי תאגיד, יצורפו אישורים מתאימים לגבי רישום התאגיד, זכויות החותמים בשמו וסמכותם לחייב את התאגיד בחתימתם.

24.1.3 אם המציע הינו גוף משפטי מאוגד, יש לצרף את האישורים הבאים:
1. אישור רשם רשמי בישראל על שם המציע.
2. פרטים על המציע, מאושרים ע"י רו"ח/עו"ד:
(1) שם המציע כפי שהוא רשום ברשם רשמי.
(2) סוג ההתארגנות.
(3) תאריך ההתארגנות.
(4) מספר מזהה.
(5) שמות ומס' ת.ז. של המוסמכים לחתום ולהתחייב בשם המציע.
כל זאת יוגש על פי הנוסח בנספח 6.

24.1.4 אישור בר-תוקף על ניהול ספרי חשבונות ורשומות עפ"י חוק עסקאות גופים ציבוריים (אכיפת ניהול חשבונות) תשל"ו – 1976 מטעם פקיד השומה וממונה איזורי מע"מ, על שם המציע.
אישור מטעם רואה חשבון או יועץ מס לא יתקבל.

24.1.5 
בנספח 2 למכרז זה מצורף חוזה ההתקשרות. 
על המציע (למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.
פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז.
יש לצרף את החוזה החתום לחוברת ההצעה המוגשת למשרד.
כל בקשה לשינוי או הבהרה יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.
המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 
ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.

24.1.6 הניסיון הנדרש בסעיף 2.3.8, יפורט ברשימה כרונולוגית מלאה של העבודות שבוצעו לפחות במהלך שנות הניסיון ושל לקוחות שקיבלו שירות זה או דומה לו מהמציע, תוך ציון שם הלקוח, שם איש הקשר, מספר הטלפון הקווי והטלפון הסלולרי שלו ומועדי ההפעלה.

24.1.7 קורות חיים ומסמכים המעידים על הכשרתו וניסיונו של מנהל הפרוייקט ובעלי התפקידים הנוספים הנדרשים במכרז.

24.1.8 מסמכי הבהרות ככל שיהיו, חתומים בראשי תיבות (כולל חותמת) ע"י המציע על כל עמוד (כנדרש בפרק 1 – מבוא).

24.1.9 התחייבות לקיום חקיקה בתחום העסקת עובדים, על גבי הטופס המצורף בנספח 6.

24.1.10 תצהיר של המציע כי הקובץ הסרוק של ההצעה שנמסר ע"י המציע/ה הנ"ל, יחד עם ההצעה המודפסת, כעותק סרוק של ההצעה המודפסת שהוגשה ע"י המציע/ה כמענה למכרז הנ"ל, הינו זהה לחלוטין לעותק המודפס של ההצעה, עפ"י הנוסח המצורף בנספח 6.

24.1.11 תצהיר של המציע המאומת ע"י עו"ד בדבר היעדר הרשעות בעבירות לפי חוק עובדים זרים ולפי חוק שכר מינימום, עפ"י הנוסח המצורף בנספח 6.

24.1.12 תצהיר של המציע המאומת ע"י עו"ד בדבר העסקת עובדים עם מוגבלות, עפ"י הנוסח המצורף בנספח 6.

24.1.13 על המציע למלא את המענה שלהם לדרישות שנכללו בנספח 3 למכרז, לרבות סעיף ונספח אבטחת מידע.
המענה בנושא אבטחת מידע  ייבדק רק עבור ההצעות הזוכות.
העמידה בדרישות אבטחת מידע תהיה תנאי לחתימת חוזה עם הקבלן.

24.1.14 הצהרה של המציע (בנספח 6) כי לא עולה חשש לניגוד עניינים, בין הפעילות הנדרשת במכרז זה לבין פעילויות אחרות עם המשרד בהם המציע מעורב.

24.1.15 אישור מרואה חשבון המבקר את החברה או מעורך דין שבשרות החברה על התחייבות המציע לדרישה לעשות שימוש לצורך המכרז אך ורק בתוכנות מקוריות, לשמור על סודיות ולשמור על קניין רוחני כחוק (נספח 6). 

24.1.16 הצהרה של המציע בעניין דרישות ביטוח, עפ"י הנוסח המצורף בנספח 6.

24.1.17 תצהיר בדבר אי תיאום הצעות במכרז, עפ"י הנוסח המצורף בנספח 6.
	
24.1.18 מסמכים מיוחדים הנדרשים מהמציע

1. תצהיר בכתב בדבר קיום חובות בעניין שמירת זכויות עובדים, לפי דיני העבודה, צווי ההרחבה וההסכמים הקיבוציים החלים על המציע כמעסיק לצורך אספקת העבודה או השירותים (לעניין זה "תצהיר בכתב" כמשמעותו בסימון א' לפרק ב' לפקודת הראיות [נוסח חדש], התשל"א – 1971) והמפורטים בנספח ב המצורף להוראת תכ"ם  מספר 8.2.1 מיום 22.07.2024 בתצהיר יפורט, בין היתר, המידע הבא:

(1) ההרשעות הפליליות של המציע בגין הפרת דיני עבודה.
(2) ההרשעות הפליליות של בעלי השליטה במציע בגין הפרת דיני עבודה.
(3) ההרשעות הפליליות של חברות אחרות בשליטת מי מבעלי השליטה (אם קיימות) בגין הפרת דיני עבודה.
(4) פסקי דין חלוטים בגין הפרת דיני עבודה.
(5) [bookmark: _Ref482099557]כל הקנסות שהושתו על כל הנ"ל בגין הפרה של חוקי העבודה על ידי מינהל ההסדרה והאכיפה במשרד התעשייה המסחר והתעסוקה (להלן: "הכלכלה"), בשנתיים האחרונות שקדמו למועד האחרון להגשת ההצעות.
(6) כל העיצומים הכספיים שהושתו על כל הנ"ל בגין הפרה של חוקי העבודה על ידי מינהל ההסדרה והאכיפה בכלכלה, בשלוש השנים האחרונות שקדמו למועד האחרון להגשת ההצעות, בהתאם לחוק להגברת האכיפה של דיני העבודה, תשע"ב-2011.
2. אישור מטעם מינהל ההסדרה והאכיפה במשרד הכלכלה בדבר הרשעות ב-3 השנים האחרונות שקדמו למועד האחרון להגשת ההצעה, קנסות בשנה האחרונה ועיצומים כספיים ב-3 השנים האחרונות שקדמו למועד האחרון להגשת הצעה, אם היו, או היעדר הרשעות. נוהל קבלת האישור מפורט בהודעה מס' ה. 8.2.1.1 מיום 10.05.2009 , "נוהל קבלת אישור בדבר הרשעות וקנסות בגין הפרת חוקי העבודה". 

3. הצהרה על גובה התשלום לשעה והעלות לשעת עובד, כנדרש בהוראת תכ"ם 8.2.1 (נספח ז') מיום 22.07.2024.

24.1.19 רישיון לעסוק כקבלן שרות כמשמעותו בחוק העסקת עובדים ע"י קבלני כח אדם, תשנ"ו – 1996 כאמור בסעיף 2.3.5.
תדפיס של "רשימת קבלני שירות –שמירה, ניקיון ואבטחה"  עם פרטי המציע , המופק מאתר משרד הכלכלה והתעשייה-זרוע העבודה, חתום על ידי המציע

24.1.20 רישיון בר תוקף להפעלת משרד לשירותי שמירה על פי חוק חוקרים פרטיים ושירותי שמירה תשל"ב – 1972. כאמור בסעיף 2.3.6.

24.1.21 רישיון מיוחד להחזקת כלי יריה, בר תוקף, לפי סעיף 10א' לחוק כלי יריה תש"ט – 1949, מטעם משרד הבט"ל. כאמור בסעיף 2.3.7.

24.1.22 בהתאם להחלטת ממשלה מס' 1116 מיום 29.12.2013 שעניינה פרסום היתרים ומסמכי התקשרות בין רשויות המדינה לגופים פרטיים (להלן – "החלטת הממשלה"), יפורסם החוזה החתום באתר חופש המידע המרכזי שכתובתו www.foi.gov.il, וזאת בתוך כחודש ימים מיום חתימתו. 

ככל שמציע מבקש להתנגד לפרסום סעיפים מסוימים בהסכם, כולם או חלקם עליו להצביע בהצעתו באופן ברור ומנומק על החלקים הרלוונטיים שלטעמו עלולים לפגוע בו כאמור בסעיף 4(ז) בהחלטת הממשלה.

24.1.23 בהתאם לתקנות חוק חובת המכרזים, תקנה 21-ה' ותקנה 21-ו', כל משתתף במכרז יהיה רשאי לעיין בהצעה הזוכה והכל בהתאם ובכפוף לתקנות חובת המכרזים, תשנ"ג-1993 או כל נוסח אחר שיבוא במקומו, למעט חלקים בהצעה אשר העיון בהם עלול לחשוף סוד מסחרי או סוד מקצועי. 
המשרד רשאי לגבות תשלום לכיסוי העלות הכרוכה בקיום ההוראות בתקנה זה.
המציע חייב לציין מראש בחוברת ההצעה דף 3 סעיף 4, אלו עמודים בהצעתו עלולים לחשוף סוד מסחרי או סוד מקצועי, למעט עלויות וסעיפים הנוגעים להוכחת עמידה בדרישות הסף, לפני הצגה למתחרים, ולנמק זאת וכן לצרף עותק מושחר תואם. 
בכל מקרה, מובהר בזאת, כי ההחלטה בדבר חשיפה או חיסיון של חלקים בהצעה הינה בסמכותה של ועדת המכרזים של המשרד אשר רשאית לחשוף גם חלקים שצויינו כחסויים על ידי המציע. 

24.1.24 לעניין עידוד נשים בעסקים

אישור של רואה חשבון כי בעסק מסוים אישה מחזיקה בשליטה וכי לא התקיים אף אחד מאלה:
(1) אם מכהן בעסק נושא משרה שאינו אישה – הוא אינו קרוב של המחזיקה בשליטה.
(2) אם שליש מהדירקטורים אינם נשים – אין הם קרובים של המחזיקה בשליטה.

24.2 על המציע לוודא, כי המספר המזהה (לדוגמא מס' ח"פ או מס' עמותה) בכל המסמכים המוגשים, לרבות רישום במע"מ (תעודת עוסק מורשה) ובמס הכנסה (אישור על ניהול ספרים), יהיה זהה. אם וככל שאין התאמה במספר המזהה, יצרף אישור/הסבר מטעם הרשויות המוסמכות לכך. 

24.3 כל שינוי שייעשה במסמכי המכרז או כל הסתייגות ביחס אליהם, בין על ידי תוספת בגוף המסמכים ובין במכתב לוואי או בכל דרך אחרת לא יובא בחשבון בעת הדיון בהצעה כאילו לא נכתב ואף עלול לגרום לפסילתה.
אין כל חובה על המשרד להודיע למציע כל הודעה בנוסף על האמור בסעיף זה.
קיבל המשרד את הצעת המציע, יראו את השינויים האמורים כאילו לא היו כלל.

24.4 
הצעות מפורטות בהתאם לדרישות המכרז, יש לשלוח אל:

משרד החינוך 
אגף בכיר, תפעול רכש ולוגיסטיקה
אגף רכש, מכרזים והתקשרויות
"תיבת המכרזים"
רח' שבטי ישראל 34 
ירושלים 9100201

מכרז פומבי מס' 34/10.2024 : הצבת מאבטחים לאבטחת בית שר החינוך

יש לציין על המעטפה הסגורה את מספר המכרז ונושאו.

על ההצעה להתקבל ל- "תיבת המכרזים" לא יאוחר מתאריך: 09.12.2024 שעה: 11:00

באחריות המציע לדאוג כי הצעתו תגיע לכל המאוחר במועד הנ"ל, למשרדי אגף רכש מכרזים והתקשרויות, תירשם ותוכנס לתיבת המכרזים.

הצעה שתגיע בפקס או בדואר אלקטרוני- תיפסל על הסף.
הצעה שתגיע לאחר המועד האחרון להגשת ההצעות, לא תובא לדיון ותיפסל על הסף.
			
לתשומת לב המציעים, בכניסה לבנין מתקיימים סדרי אבטחה ובדיקת תעודות אישיות, קיימת בעיית חניה בסביבה, הפרעות כלליות בתנועה בירושלים וכדומה אשר עלולים לגרום לעיכוב בכניסה. 
לפיכך על המציעים לקחת זאת בחשבון על מנת לוודא הגעה במועד לתיבת המכרזים.












בכבוד רב,
אורנה מיטמיגר
מנהלת אגף רכש מכרזים והתקשרויות 

1. [bookmark: _Ref177547729]מבוא
1.1. מוסר תשלומים יעיל ותקין תורם לשיפור התחרותיות במשק ולאיכות הניהול והאתיקה העסקית, ומסייע לצמיחת המשק. למוסר תשלומים תקין השפעה רבה על האיתנות הפיננסית של ספקים ובעיקר על האיתנות של הספקים הזעירים, הקטנים והבינוניים. למדיניות הממשלה בנוגע למועדי התשלום לספקים, השפעה על שרשרת הרכש ועל מתן השירותים במשק.
1.2. מדיניות ימי האשראי של ממשלת ישראל כפופה לחוק מוסר תשלומים לספקים, תשע"ז-2017 (להלן: "חוק מוסר תשלומים").
1.3. הוראה זו לא תחול על התקשרויות העומדות בתנאים המפורטים בסעיף ‎2.12 להלן (בהוראות המעבר). 
1.4. הוראה זו תחול על כל תשלום לספקי הממשלה, למעט האמור בסעיף ‎1.5 להלן.
1.5. הוראה זו לא תחול על סוגי התשלומים הבאים:
1.5.1. תשלום בין משרדי ממשלה – בהתאם להוראת תכ"ם, "חיובים בין-משרדיים", מס'1.6.3   והוראת תכ"ם, "אמצעי תשלום", מס' 1.6.1.
1.5.2. תשלום לגוף נתמך – בהתאם להוראת תכ"ם, "תהליך תמיכת המדינה במוסדות ציבור", מס' 6.1.1.
1.5.3. תשלום בהתאם לפסק דין – בהתאם להוראת תכ"ם, "תשלום עקב פסק דין שניתן כנגד המדינה", מס'1.5.3 .
1.5.4. תשלום בהתאם להסכם פשרה – בהתאם להוראת תכ"ם, "טיפול בפשרות והסדרי חוב (לרבות מחיקות)", מס' 3.3.4.
1.5.5. התקשרויות במקרקעין לפי חוק נכסי מדינה, תשי"א-1951.
1.5.6. תשלום לספקים מחו"ל – בהתאם להסכמים הפרטניים.
1.5.7. במקום בו התקבלה חוות דעת משפטית כתובה, המציינת כי קיימת מניעה משפטית להעברת תשלום. 
1.5.8. תשלום שהוחרג במסגרת חוק מוסר תשלומים.
1.5.9. [bookmark: _Ref177547771]תשלומים שאינם בתחולת חוק מוסר תשלומים (כגון: מיסים, ארנונה וכיוצא בזה) – ישולמו במועדי התשלום הייעודיים שנקבעו.
1.6. מטרות ההוראה
1.6.1. להנחות את חשבי משרדי הממשלה ויחידות הסמך (להלן: ''משרדי הממשלה'' או ''המשרד'') בדבר מועדי התשלום הנדרשים, החל משלב גיבוש מסמכי ההתקשרות ועד ליצירת הזמנת הרכש.
	בתוקף מיום: 19.09.2024
	
	שם המאשר: שלומי כהן
	תפקיד: סגן בכיר לחשב הכללי

1.6.2. להנחות את חשבי משרדי הממשלה בדבר ביצוע פיקוח ובקרה על עמידה במועדי התשלומים, במסגרת חוק מוסר תשלומים.
1.6.3. להנחות את חשבי משרדי הממשלה בדבר הגשת דיווחים בעניין העמידה בחוק מוסר תשלומים.
1.7. ראה הגדרות הוראה זו בנספח א - הגדרות.
2. הנחיות לביצוע 
2.1. מועד התשלום הממשלתי לכלל ספקי הממשלה, למעט תשלום עבור עבודות הנדסה בנאיות, יהיה לא יאוחר מ-45 ימים מהמועד שבו הומצא החשבון למזמין. 
2.2. מועד התשלום הממשלתי עבור עבודות הנדסה בנאיות, יהיה לא יאוחר מ- 85 ימים, מהמועד שבו הומצא החשבון למזמין ובהתאם לחוזה מדף 3210 ולהוראת תכ"ם, "התקשרות עם קבלן מוכר לביצוע עבודות הנדסה בנאיות", מס' 7.10.2.
2.3. מועד התשלום הממשלתי בגין מימון עבודות הנדסה בנאיות באמצעות רשויות מקומיות, יהיה לא יאוחר מ-60 יום, מהמועד שבו המציאה הרשות המקומית את החשבון למזמין, אלא אם המנהל הכללי של המשרד מצא כי התקיימו נסיבות מיוחדות שבגינן יש לעכב את התשלום.
2.4. [bookmark: _Ref177546070]במקרים חריגים, חשב המשרד רשאי לאשר כי מועדי התשלום יהיו בהתאם למפורט להלן:
2.4.1. עבור כלל ספקי הממשלה, למעט תשלום עבור עבודות הנדסה בנאיות, לא יאוחר מ-30 ימים מתום אותו החודש שבמהלכו הומצא החשבון למזמין.
2.4.2. עבור עבודות הנדסה בנאיות, לא יאוחר מ-70 ימים מתום אותו החודש שבמהלכו הומצא החשבון למזמין.
2.5. לעניין תשלומים לרשויות מקומיות, יש לפעול בהתאם למפורט בחוק הרשויות המקומיות (העברת תשלומים מהמדינה), תשנ"ה-1995.
2.6. [bookmark: _Ref177547897]פיגורים במועדי תשלום יישאו הפרשי הצמדה וריבית, כנדרש בחוק מוסר תשלומים.
2.7. נאמני חוק מוסר תשלומים
2.7.1. חשבות המשרד ויתר הגורמים הרלוונטיים במשרד, יפעלו זה לצד זה ליישום חוק מוסר תשלומים, תוך סמכות ואחריות משותפת. לצורך כך ימונו נאמני חוק מוסר תשלומים, אשר יעבדו בשיתוף פעולה, כמפורט להלן:  
2.7.1.1. חשב המשרד ימנה "נאמן חוק מוסר תשלומים" מטעם חשבות המשרד, וכן יפנה למנכ"ל המשרד על מנת שימנה "נאמן חוק מוסר תשלומים" נוסף מטעם המשרד, שאינו עובד החשבות. 
נאמני חוק מוסר התשלומים יהיו אחראים על יישום החוק במשרד, כל אחד בתחומו, לרבות מעקב אחר הטיפול בחשבונות, בדיקתם ואישורם, תוך עמידה

בהוראות החוק והסכמי ההתקשרות וכן עמידה בחוק עסקאות גופים ציבוריים, תשל"ו-1976 (תיקון 10).
2.8. חשב המשרד, בתיאום עם הסמנכ"ל למינהל, יגדיר לכל אחד מהגורמים המטפלים בחשבון מספר ימים מרבי לסיום הטיפול, על מנת לעמוד בימי האשראי הנקובים בסעיפים ‎‏2.4 - ‎2.1 לעיל. הגדרה זו תינתן תוך מתן תשומת לב למורכבות תהליך בדיקת ואישור חשבון לתשלום.
2.9. פיקוח, בקרה ודיווח
2.9.1. עיכוב בתשלום: עד ה-10 לכל חודש, יש לבצע בדיקה בגין מועדי ביצוע התשלום בחודש החולף ולהעביר את תוצאותיה בהתאם למדרג הבא:
2.9.1.1. עד 30 ימי עיכוב – חשב המשרד יבדוק את סיבת העיכוב אל מול מנהל מחלקת התשלומים בחשבות ואנשי הרכש במשרד, ויעביר את ממצאי הבדיקה לידי מנכ''ל המשרד. 
2.9.1.2. מעל 30 ימי עיכוב – חשב המשרד ידווח לסגן בכיר לחשב הכללי, האחראי על המשרד.
2.9.2. דיווח חצי שנתי:
2.9.2.1. בתום חודש יוני מידי שנה, יופק על ידי חשב המשרד דוח, במבנה המפורט בנספח ב - דיווחים תקופתיים, אשר יציג את ימי האשראי בפועל במשרד ואת העיכוב בתשלומים. 
2.9.2.2. הדוח יופק בגין התקופה שחלה מתחילת השנה ועד לסוף חודש יוני של אותה שנה.
2.9.2.3. הדוח יוגש לסגן בכיר לחשב הכללי, האחראי על המשרד ולחשבונאי הראשי בחשב הכללי, לא יאוחר מסוף חודש יולי העוקב.
2.9.2.4. מידע ופירוט נוסף יועברו, ככל שיידרשו, לסגן בכיר לחשב הכללי, האחראי על המשרד ולחשבונאי הראשי בחשב הכללי.
2.9.3. דיווח שנתי:
2.9.3.1. בתוך 3 חודשים מתום שנת הכספים, יופק ויוגש על ידי חשב המשרד דוח שנתי סופי, בגין השנה המדווחת (מתחילת השנה ועד לסופה), במבנה המפורט בנספח ב - דיווחים תקופתיים, אשר יציג את ימי האשראי בפועל במשרד ואת העיכוב בתשלומים. 
2.9.3.2. הדוח יוגש לסגן בכיר לחשב הכללי, האחראי על המשרד ולחשבונאי הראשי בחשב הכללי.

2.10. חריגה ממועדי התשלום המפורטים לעיל עבור התקשרות חדשה, אשר תחילתה לאחר מועד תחילת חוק מוסר תשלומים, תיעשה בכפוף לקבלת אישור מראש ובכתב מסגן בכיר לחשב הכללי, האחראי על המשרד.
2.11. חשב המשרד יהיה רשאי לאשר תשלום מקדמות בהתאם להוראת תכ"ם, "תשלום מקדמות", מס'.1.4.5 
2.12. הוראות מעבר
בהתקשרויות שנחתמו לפני מועד תחילת חוק מוסר תשלומים, וכן בהתקשרויות המשך, שנחתמו בהמשך להליך שפורסם לפני מועד תחילת חוק מוסר תשלומים, יחולו מועדי התשלום שנקבעו במועד ההתקשרות או במועד פרסום המכרז, לפי העניין.
3. מסמכים ישימים
3.1. חוק הרשויות המקומיות (העברת תשלומים מהמדינה), תשנ"ה-1995.
3.2. חוק חתימה אלקטרונית, תשס"א-2001.
3.3. חוק מוסר תשלומים לספקים, תשע"ז-2017.
3.4. חוק מס ערך מוסף, תשל"ו-1975.
3.5. חוק נכסי מדינה, תשי"א-1951.
3.6. חוק רישום קבלנים לעבודות הנדסה בנאיות, תשכ"ט-1969.
3.7. חוק עסקאות גופים ציבוריים, תשל"ו-1976.
3.8. תקנות מס ערך מוסף (ניהול פנקסי חשבונות) תשל"ו-1976.
3.9. הוראת תכ"ם, "בדיקת חשבון", מס' 1.4.2.
3.10. הוראת תכ"ם, "תשלום מקדמות", מס'1.4.5  .
3.11. להוראת תכ"ם, "תשלום עקב פסק דין שניתן כנגד המדינה", מס'1.5.3 .
3.12. הוראת תכ"ם, "אמצעי תשלום", מס' 1.6.1.
3.13. הוראת תכ"ם, "חיובים בין-משרדיים", מס'1.6.3 . 
3.14. הוראת תכ"ם, "תהליך תמיכת המדינה במוסדות ציבור", מס' 6.1.1.
3.15. הוראת תכ"ם, "טיפול בפשרות והסדרי חוב (לרבות מחיקות)", מס' 3.3.4.
3.16. הוראת תכ"ם, "התקשרות עם קבלן מוכר לביצוע עבודות הנדסה בנאיות", מס' 7.10.2.
4. נספחים
4.1. נספח א - הגדרות.
4.2. נספח ב - דיווחים תקופתיים.
4.3. נספח ג - טבלת שינויים שבוצעו בהוראה.
	בתוקף מיום: 19.09.2024
	
	שם המאשר: שלומי כהן
	תפקיד: סגן בכיר לחשב הכללי

	

	[image: כותרת תחתונה]
	אתר הוראות תכ"ם
	[image: כותרת תחתונה]
	לקבלת עדכונים במערכת
לחץ כאן
	[image: כותרת תחתונה]
	לפניות ושאלות
takam@mof.gov.il
	עמוד 4 מתוך 8



נספח מספר 1
דף 5 מתוך 5

	[image: לוגו החשב הכללי] 
	

	[image: אייקון אתר תכ"ם]
	הוראת תכ"ם
		פרק ראשי
	ביצוע תקציב

	מס' הוראה
	1.4.3

	מהדורה
	6




	מועדי תשלום

	


נספח א
הגדרות
1. דרישה לתשלום - חשבונית מס או חשבונית עסקה, החתומה על ידי מוכר טובין, שירות או עבודה, אשר נמסרה לקונה טובין, שירות או עבודה, לפי הוראות חוק מס ערך מוסף, תשל"ו-1975 ותקנות מס ערך מוסף (ניהול פנקסי חשבונות) תשל"ו-1976.
2. הזמנת רכש - מסמך התקשרות עם ספק לרכישת טובין/שירותים.
3. חשבון - דרישה לתשלום, אשר הוגשה למשרד ממשלתי ועמדה בכל דרישות הוראת תכ"ם, "בדיקת חשבון", מס' 1.4.2.
4. המצאת החשבון - ככל שהתקיימו כל דרישות הוראת תכ"ם, "בדיקת חשבון", מס' 1.4.2, המצאת חשבון יכולה להיעשות בכל אחת מהדרכים המפורטות להלן:
4.1. מסירה אישית למזמין על ידי הספק או מי מטעמו. 
4.2. דואר רשום עם אישור מסירה.
4.3. מסר אלקטרוני, כהגדרתו בחוק חתימה אלקטרונית, תשס"א-2001, עם אישור מסירה שניתן באמצעי אלקטרוני.
4.4. פקסימיליה עם אישור מסירה אלקטרוני או עם תרשומת של הודעה טלפונית, שניתנה למזמין בדבר שליחת החשבון.
4.5. מסר אלקטרוני באמצעות מערכת ייעודית ממוחשבת של המזמין.
4.6. בדרך סבירה אחרת, שהוסכמה בין הספק למזמין.
5. עבודות הנדסה בנאיות - כהגדרתן בחוק רישום קבלנים לעבודות הנדסה בנאיות, תשכ"ט-1969.
6. מועד תחילת החוק - לפי סעיף 11(ב) בחוק מוסר תשלומים לספקים, התשע"ז-2017, מועד תחילת סעיפי החוק, הרלוונטיים למשרדי הממשלה, הינו 4 חודשים ממועד פרסומו, כלומר מתחילת חודש אוגוסט 2017.

ח ו ז ה (בעקבות מכרז)



שנחתם ביום_________ בחודש ___________ לשנת ________ בירושלים

בין

מדינת ישראל באמצעות ממשלת ישראל המיוצגת על ידי _______________ וחשב משרד החינוך 
 (שם היחידה במשרד)

 (להלן: "המשרד") המורשים לחתום בשם המדינה על פי הרשאות שפורסמו בילקוט הפרסומים

(להלן: "המדינה")

מצד אחד

לבין

___________________

מרחוב_________________ (להלן: "צד ב'" ו/או "הקבלן")

באמצעות__________________________


מצד שני


הואיל:	ולמשרד דרושים שרותים של________________________________;

והואיל: 	והמשרד פרסם מכרז ___________ מיום___________ לקבלת השירותים הנ"ל;

והואיל:	וצד ב' מצהיר שהינו בעל הידע והנסיון הדרושים לצורך מתן השירותים הנ"ל ברמה גבוהה ובמסגרת ארגונית משלו.

והואיל:	והמדינה הסכימה להתקשר עם צד ב' בחוזה זה לאחר שההתקשרות אושרה על ידי ועדת מכרזים בדיון מס' __________ מיום__________;

 נספח מספר 2
דף 2 מתוך 14
הוצהר הותנה והוסכם בין הצדדים כדלקמן:

1. הגדרות
בהסכם זה יהיו למונחים הבאים הפרשנות שלצידם אלא אם כן נאמר אחרת:

1.1 "המכרז" - מכרז פומבי מס' 34/10.2024 מיום 01/10/2024 שענינו הצבת מאבטחים לאבטחת בית שר החינוך
1.2 "היחידה" - מינהל ביטחון, שעת חירום, בטיחות וסייבר 
1.3 "השירותים" - פרושו השירותים נשוא הסכם זה.


2. כללי
2.1 המבוא לחוזה זה לרבות כל ההצהרות הכלולות בו והנספחים לחוזה זה מהווים חלק בלתי נפרד ממנו ויפורשו ביחד עמו.

2.2 הנספחים לחוזה זה הם:
2.2.1 נספח א' - מכרז פומבי מס' 34/10.2024 מיום 01/10/2024 כולל מסמכי הבהרות ככל שיהיו.
2.2.2 נספח ב' - הצעת צד ב' מיום ________ או חלקים ממנה כפי שהתקבלו על ידי המשרד.
2.2.3 נספח ג' - מסגרת העבודה.
2.2.4 נספח ד' - ערבות בנקאית.
2.2.5 נספח ה' - התחייבות לשמירת סודיות.
2.2.6 נספח ו' –אישור ממשטרת ישראל כי אין מניעה להעסקה לפי החוק להעסקת בגיר בעבודה במוסד.

2.3 סתירה בין מסמכים

2.3.1 הצעת צד ב' או חלקים ממנה (אם התקבלו אחת או יותר מהחלופות שהציע צד ב' לביצוע מכרז) תהווה חלק בלתי נפרד מחוזה זה.
2.3.2 בכל מקרה של סתירה או אי התאמה בין הצעת צד ב' כפי שאושרה על ידי המשרד לבין יתר נספחי החוזה כולם או חלקם תגברנה הוראות יתר נספחי החוזה על פני הצעת צד ב'.

3. תקופת ההתקשרות
3.1 תקופת ההתקשרות על פי חוזה זה תחל ביום ________ ותסתיים לא יאוחר מיום_________.

3.2 הארכת התקשרות

הצדדים יהיו רשאים להאריך את ההתקשרות לתקופות נוספות בכפיפות להוראות חוק חובת המכרזים, התשנ"ב - 1993 ובכפיפות להוראות החשב הכללי במשרד האוצר. 

4. התמורה
4.1 תמורת ביצוע כל התחייבויותיו של צד ב' לפי חוזה זה ישלם המשרד לצד ב' על יסוד דו"חות ביצוע מפורטים שיגיש צד ב' למשרד ושיאושרו על ידי המדינה בסכום שלא יעלה על סך ______ ₪ בהתאם לתנאי המכרז (להלן: "התמורה") עפ"י תוכנית עבודה המצ"ב.
4.2 הסכום האמור לעיל מתוקצב בסעיף תקציבי 			.
4.3 צד ב' מתחייב ומצהיר בזה שלא יבצע כל עבודה שהיא אלא ע"פ תוכנית עבודה אשר הוצאה כנדרש ע"י המשרד ואושרה ע"י מורשי החתימה מטעם הגורם המקצועי והחשבות. 
4.4 נוהל התשלום
4.4.1 צד ב' יגיש למשרד דו"ח המפרט את כל השירותים שביצע במהלך החודש האחרון, וכן חשבונית מס מפורטת שהונפקה על ידו.
4.4.2 תשלום התמורה יבוצע על ידי אגף הכספים במשרד עפ"י הוראת התכ"ם החדשה 1.4.3, מותנה באישור מטעם היחידה המקצועית שהשירות המפורט אכן בוצע (האישור יצויין בטופס מלווה הנותן ביטוי גם לעניין הפיצוי המוסכם ככל שישנו). 
4.4.3 לצד ב' לא תהיינה כל דרישות או טענות למשרד / ליחידה בגלל עיכובים בתשלום הנובעים מדו"ח שאינו מפורט כדבעי ו/או חוסר פרטים בחשבון, ו/או פרטים לא נכונים, ו/או חוסר במסמכים.
4.4.4 מובהר בזה כי המשרד לא ישלם בגין עבודה אשר בוצעה ללא הזמנת עבודה, מתאימה. 

4.5 מקדמות
אם ישלם המשרד לצד ב' מקדמות, הן תשולמנה בהתאם לאישורו של חשב המשרד ובכפוף להוראות החשב הכללי.

4.6 מע"מ
התמורה האמורה אינה כוללת מס ערך מוסף, אשר ישולם על ידי המשרד, עם כל תשלום ותשלום, ככל שמדובר בגוף המחויב במע"מ.

4.7 סופיות התמורה
התמורה הינה קבועה, מוחלטת וסופית וצד ב' לא יהיה רשאי לדרוש מהמשרד העלאות או שינויים בתמורה בגין ביצוע חיוביו על פי חוזה זה מכל סיבה שהיא.

4.8 תשלומי יתר
בתום תקופת חוזה זה יבדקו הצדדים את התשלומים שביצעה המדינה לאור דו"חות וחשבונות צד ב' שאושרו. אם יתברר שהמדינה שילמה סכומי יתר יחזירם צד ב' למדינה תוך חודש ימים כשהם צמודים כאמור בהוראות חוזה זה.

4.9 חוק התקציב
חוזה זה יהיה כפוף לחוק התקציב.

4.10 כללי
4.10.1 מובהר ומוסכם בין הצדדים כי לא יועבר סכום כלשהו מסעיף אחד בתקציב (המפורט בנספח מסגרת העבודה) למשנהו ללא הסכמתם מראש ובכתב של מנהל היחידה וחשב המשרד.	
4.10.2 חלו נסיבות חריגות, בגינן  השירות העיקרי לא נרכש על ידי המשרד, למשך תקופה ממושכת ומבלי שבוטלה ההתקשרות, ובשל כך צד ב' ביצע רק חלק מהפעולות הנדרשות לצורך ביצוע השירות, ישלם המשרד לצד ב' את ההוצאות שהוציא צד ב', כולן או חלקן, בכפוף לאישור נציגי המשרד בהתאם לתנאי ההתקשרות,  ולא ישולמו לצד ב' כספים מעבר לכך
5. התחייבויות צד ב'
5.1 צד ב' מתחייב בזאת כלפי המשרד לבצע את כל הפעולות כפי שהן מפורטות בנספח לחוזה זה. מבלי לפגוע בכלליות האמור לעיל מתחייב צד ב' כדלקמן:
5.1.1 לבצע את השירותים במיומנות וברמה מקצועית גבוהה.
5.1.2 לשמור בסוד את כל המידע שיגיע אליו במהלך ביצוע ההתקשרות ולהחתים את כל המועסקים על ידו על טופס התחייבות לשמירת סודיות.
5.1.3 לדאוג לכך כי יהיו ברשותו כוח האדם, הציוד, הידע והאמצעים האחרים הדרושים על מנת לאפשר לו לבצע את התחייבויותיו על פי חוזה זה ובהתאם לדרישות המשרד, וכי ימשיכו להיות ברשותו על מילוי מלא של דרישות המשרד כאמור, כל כוח האדם, הציוד הידע והאמצעים האחרים האמורים, הכל באופן שיבטיח שיהיו בידי צד ב' בכל עת האמצעים הדרושים על מנת לאפשר לו לבצע את התחייבויותיו על פי חוזה זה.
5.1.4 לקיים את כל חוקי ההעסקה המנויים במכרז וכל דין החל לענין העסקת עובדים.
5.1.5 לאפשר למשרד ו/או לכל נציג מטעמו לבדוק בכל עת, הן במהלך ההתקשרות והן לאחריה, את ספרי החשבונות ו/או כל מסמך אחר שידרש עפ"י שיקול דעתו של המשרד, לרבות ספרי חשבונות של צדדים קשורים.

5.2 כל דבר הנוגע להיקף השירותים, תוכנם לוחות הזמנים לביצועם וכל הפרטים האחרים הקשורים לביצועם במידה ואינם מפורטים בחוזה זה על נספחיו, יקבעו בכתב על ידי המשרד בתיאום עם נציגי צד ב'.

5.3 צד ב' יידרש, בכפוף לשיקול דעתו של המזמין, להגיש דיווחים וחשבונות בפורטל הספקים הממשלתי, בהתאם לתנאי השימוש בפורטל הספקים ויישא בכלל העלויות הכרוכות בהתחברות לפורטל הספקים הממשלתי, ככל שישנן.
6. התחייבות המשרד
על מנת לאפשר לצד ב' לעמוד בהתחייבויותיו על פי חוזה זה מתחייב המשרד כדלקמן:
6.1 להעמיד לרשות צד ב' את כל המידע והנתונים הדרושים לביצוע השירותים על פי חוזה זה סמוך ליום שהתקבלה דרישתו של צד ב'.
6.2 למנות ממונה או צוות ממונה מטעמו לצורך ביצועו של חוזה זה.
6.3 לקיים פגישות בין נציגי צד ב' לממונה כנדרש לצורך ביצוע השירותים תוך 14 ימים מעת שנתקבלה בקשת צד ב' לקביעת פגישה כאמור.
6.4 לתת לצד ב' אישור כי השירותים או חלק מהם בהתאם למסגרת העבודה בוצעו על פי הוראות החוזה, סמוך לאחר ביצוע כאמור.

7. פיקוח
נציגיה המוסמכים של המדינה יהיו רשאים לבקר באתרי מתן השירותים ולהתרשם מהם ולהעיר את הערותיהם לנציגיו המוסמכים של צד ב' וכן רשאים נציגי המדינה לקבל לבקשתם בכל עת סבירה אישור ו/או מסמך מצד ב' בכל נושא הקשור בביצוע חוזה זה.
8. שמירת סודיות ופרסום
8.1 צד ב' מתחייב לשמור בסוד ידיעות שיגיעו אליו עקב ביצוע חוזה זה ולא יגלה כל נתון ו/או מידע כאמור לכל צד שלישי שהוא. צד ב' מצהיר בזאת שידוע לו שאי מילוי התחייבויותיו לפי סעיף זה מהווה עבירה על פי חוק העונשין התשל"ז-1977 ועבירה על חוק הגנת הפרטיות התשמ"א-1981.
8.2 צד ב' מתחייב לא להציג את השירותים הניתנים לא כלפי עובדיו ומעסיקיו לא כלפי ציבור הנהנים משירותים אלה כפעולות של משרד החינוך יש חלק בארגונן, אולם צד ב' רשאי להציג את השירותים כניתנים לפי בקשת משרד החינוך והתרבות, תחת פיקוחו, בעידודו, או כנהנים מתמיכתו, הכל לפי העניין.
9. המחאת זכויות
צד ב' אינו רשאי להמחות או להסב לאחר או לאחרים את זכויותיו או חובותיו לפי חוזה זה, כולן או חלקן, בלי הסכמה בכתב ומראש של המשרד.
ניתנה הסכמת המשרד להסבה כאמור, ישאר צד ב' אחראי כלפי המשרד לביצוע החוזה והסבה כאמור לא תפטור אותו מאחריות זו.
10. התחייבות שלא להעסיק
צד ב' מתחייב בזה שלא להעסיק, בין במישרין ובין בעקיפין, אדם המועסק על ידי המשרד, אלא באישור בכתב ומראש של המשרד כל עוד הסכם זה בתוקף.
11. יחסי הצדדים
11.1 חוזה זה הינו חוזה קבלנות כמשמעותו בחוק חוזה קבלנות תשל"ד - 1974.
11.2 צד ב' מצהיר בזה כי הוא קבלן עצמאי וכי הוא מבצע את חיוביו על פי חוזה זה כקבלן עצמאי וכי לא קיימים יחסי עובד-מעביד בינו ובין מי המועסק מטעמו בביצוע חוזה זה ובין המדינה.
11.3 צד ב' מצהיר בזאת כי הודיע והבהיר לכל מי מהמועסקים על ידו בביצוע חוזה זה, כי בינם ובין המדינה לא יתקיימו כל יחסי עובד-מעביד.
11.4 תשלומים בגין המועסקים
צד ב' מתחייב בזה לשלם עבורו ועבור כל המועסקים על ידו בביצוע חוזה זה את כל התשלומים שחובת תשלומם מוטלת עליו על פי כל דין או על פי הוראות ההסכמים הקיבוציים הכלליים שבין לשכת התיאום של הארגונים הכלליים לבין ההסתדרות או כל הסכם קיבוצי שהוא בר תוקף בענף המתאים או כפי שהסכמים אלה יתוקנו לרבות צווי הרחבה שיוצאו על פי הסכמים אלה לרבות ומבלי לפגוע בכלליות האמור לעיל, את תשלומי מס הכנסה, מע"מ, בטל"א, תשלומים על פי חוק שעות עבודה ומנוחה, דמי מחלה, דמי חופשה שנתית, שכר מינימום, קרנות עובדים, תשלומי פנסיה, תנאים סוציאליים וכיוצ"ב וכן מתחייב הוא לקיים את כל ההוראות האמורות המתייחסות למועסקים על ידו. מבלי לפגוע בכלליות האמור לעיל מתחייב צד ב' לשלם למועסקים על ידו בביצוע הסכם זה, שכר שלא יפחת משכר המינימום הקבועים בחוק כולל הפרשה לזכויות סוציאליות. חויבה המדינה לשלם סכום כלשהו מהסכומים האמורים לעיל, בגין מי מהמועסקים על ידי צד ב' בביצוע חוזה זה, ישפה צד ב' את המדינה עם דרישה ראשונה בגין כל סכום שחויבה לשלם כאמור.
11.5 צד ב' יעמוד לביקורתו של מבקר המדינה ויהיה גוף מבוקר כמשמעותו בסעיף 9(6) לחוק מבקר המדינה, תשי"ח - 1959 בכל הקשור לקיום חוזה זה גם מעבר לתקופת החוזה.

12. אחריות משפטית
12.1 צד ב' יהיה אחראי באחריות מלאה ומוחלטת על פי כל דין לכל נזק ובגין כל פיצוי ותביעה כספית, אשר יגרמו ע"י עובדיו ו/או שלוחיו במסגרת מתן השירותים על ידו. 
12.2 צד ב' פוטר את המדינה מאחריות לכל תביעה אשר עלולה להיות מוגשת נגדה עקב העסקת עובדיו בפרוייקט. צד ב' מתחייב לשפות ו/או לפצות את המדינה בגין כל סכום שתחויב בו ובגין כל הוצאה שתיגרם לה עקב תביעה כאמור. 
12.3 צד ב' מתחייב לשלם כל סכום כסף או פיצוי, המגיעים על פי כל דין לעובד או לכל אדם הנמצא בשירותו כתוצאה מקיום יחסי עבודה עם העובד עקב העסקתו בפרוייקט. 
12.4 אם אי פעם יקבע כדין מסיבה כלשהי כי העסקת צד ב' או מי מעובדיו דינה כהעסקת עובד ע"י המדינה: 
12.4.1 התמורה האמורה לעיל יראו ככוללת את כל הסכומים המגיעים או העשויים להגיע לצד ב' ו/או לעובדיו לרבות כל תיגמול כלשהו, תשלום בגין זכויות סוציאליות, הפרשות/הפרשים, אם יגיעו לו אי פעם בגין העסקתו עפ"י חוזה זה, מכל סיבה שהיא. 
צד ב' יהיה מנוע מלטעון כי מגיעים לו סכומים נוספים כלשהם בכל עילה שהיא בגין העסקתו עפ"י חוזה זה.
12.4.2 בהסתמך על סעיף 28 לחוק פיצוי פיטורין, תשכ"ג – 1963, יראו ככלולים בתשלומים הניתנים לצד ב' לפי חוזה זה גם כל פיצויי הפיטורין גם חתימת צד ב' על חוזה זה מהווה הסמכה לכך. סעיף קטן זה טעון אישורו של שר העבודה והרווחה בהתאם לאמור בסעיף 28 האמור, ויכנס לתוקפו לאחר קבלת אישורו של השר או מי שהוסמך על ידו.
12.4.3 יחושב שכרו של צד ב' או מי מעובדיו כעובד עפ"י הקבוע לעניין זה לגבי עובדי מדינה בתפקיד ובדרגה דומים ככל האפשר. הכל כפי שיקבע ע"י נציב שרות המדינה ובאין תפקיד דומה או זהה כאמור ייחשב השכר לפי הקבוע לעניין זה בהסכמי העבודה הקיבוציים החלים על עובדים מסוג זה או בהיעדר הסכם כאמור לפי הסכם עבודה קיבוצי הקרוב לעניין, לדעת נציב שרות המדינה. חישוב השכר יעשה למפרע מיום תחילתו של הסכם זה וככל החיובים והזיכויים עפ"י הסכם זה, מחד, והחישוב החדש האמור, מאידך, יקוזזו הדדית.
12.5 ידוע לצד ב' כי עליו לבטח את עצמו ואת עובדיו בביטוח לאומי לבדו ועל חשבונו.
12.6 במקרה שבו צד ב' הינו חברה, החתימה על הסכם ההתקשרות עמו מותנית בכך שצד ב' אינו חברה מפרת חוק ולא מצוי בהתראה לפני רישום כחברה מפרת חוק.
12.7 צד ב' מקבל על עצמו את האחריות לכל נזק או אובדן שיגרמו לגופו ו/או לרכושו של כל אדם אחר, לרבות לעובדי צד ב' והמועסקים על ידו בביצוע חוזה זה או לכל נזק כלכלי/פיננסי טהור, עקב מעשה או מחדל של צד ב', עובדיו, שליחיו או כל מי שבא מכוחו ו/או מטעמו תוך כדי ביצוע חוזה זה.
חויבה המדינה לשלם סכום כלשהו בגין מעשה או מחדל שצד ב' אחראי להם על פי כל דין או על פי חוזה זה ישפה צד ב' את המדינה באופן מיידי בגין כל סכום שחויבה לשלם.
במקרים שבהם המשרד נתבע בחוב שנובע מהתנהלות של צד ב' המשרד יודיע לצד ב' על התביעה בכדי לאפשר לו להתגונן. אין במתן ההודעה על ידי המשרד בכדי לפטור את צד ב' מהחובה לשפות את המדינה.

13. ביטוח

צד ב' מתחייב לבצע ולקיים את הביטוחים המפורטים בזה לטובתו ולטובת מדינת ישראל – משרד החינוך כשהם כוללים את כל הכיסויים והתנאים הנדרשים להלן וכאשר גבולות האחריות לא יפחתו מהמצוין להלן:

1.1 ביטוח חבות מעבידים
1.1.1 צד ב' יבטח אחריותו החוקית על פי פקודת הנזיקין (נוסח חדש) ו/או חוק האחריות למוצרים פגומים תש"ם -1980 כלפי עובדיו בביטוח חבות מעבידים בכל תחומי מדינת ישראל והשטחים המוחזקים.
1.1.2 גבול האחריות לא יפחת מסך  20,000,000 ₪ לעובד, למקרה ולתקופת הביטוח. 
1.1.3 הפוליסה תכלול הרחבה לפיה הכיסוי יחול גם על חבותו של המבוטח הנובעת מאחזקה ושימוש בכלי נשק ברישיון על ידו ועל ידי עובדיו או על ידי מי מטעמו.
1.1.4 הביטוח יורחב לשפות את מדינת ישראל – משרד החינוך היה ונטען לעניין קרות תאונת עבודה/מחלת מקצוע כלשהי כי היא נושאת בחבות מעביד כלשהם כלפי מי מעובדי צד ב' שבשירותו.

1.2 ביטוח אחריות כלפי צד שלישי
1.2.1 צד ב' יבטח אחריותו החוקית על פי דיני מדינת ישראל בביטוח אחריות כלפי צד שלישי בגין נזקי גוף ורכוש (כולל נזקי גרר) בקשר עם פעילותו, בכל תחומי מדינת ישראל והשטחים המוחזקים. 
1.2.2 גבולות האחריות לא יפחתו מסך  10,000,000 ₪ למקרה ולתקופת הביטוח.
1.2.3 בפוליסה ייכלל סעיף אחריות צולבת  (CROSS LIABILITY).
1.2.4 הפוליסה תכלול הרחבה לפיה מכוסה חבות המבוטח הנובעת מאחזקה ושימוש בכלי נשק ברישיון על ידו ועל ידי עובדיו או על ידי מי מטעמו. 
1.2.5 כל סייג/חריג לגבי רכוש והמתייחס לאתר בו יינתנו השירותים שצד ב' או כל איש שבשירותו פועלים או פעלו בו- יבוטל.
1.2.6 כל סייג / חריג לגבי רכוש שאינו בבעלות צד ב', אולם נמצא בשליטתו בחזקתו ובפקחו -  יבוטל.
1.2.7 הביטוח יורחב לשפות את מדינת ישראל – משרד החינוך ככל שייחשבו אחראים למעשי ו/או מחדלי צד ב' וכל הפועלים מטעמו.

1.3 ביטוח אחריות מקצועית
1.3.1 צד ב' יבטח את אחריותו המקצועית בביטוח אחריות מקצועית.
1.3.2 הפוליסה תכסה כל נזק מהפרת חובה מקצועית של צד ב', עובדיו ובגין כל הפועלים מטעמו ואשר אירע כתוצאה ממעשה, רשלנות, לרבות מחדל, טעות או השמטה, מצג בלתי נכון, הצהרה רשלנית שנעשו בתום לב בקשר להצבת מאבטחים לאבטחת בית שר החינוך, בהתאם למכרז/חוזה  עם מדינת ישראל – משרד החינוך. 
1.3.3 גבולות האחריות לא יפחתו מסך  4,000,000 ₪ למקרה ולתקופת הביטוח. 

1.3.4 הפוליסה תכלול את ההרחבות הבאות:
· מרמה ואי יושר של עובדים.
· אובדן מסמכים, לרבות אובדן השימוש ו/או העיכוב עקב מקרה ביטוח.
· אחריות צולבת, אולם הכיסוי לא יחול על תביעות הספק כנגד מדינת ישראל – משרד החינוך. 
· תקופת הגילוי של  6 חודשים.
· הפוליסה תכלול הרחבה לפיה מכוסה חבות המבוטח הנובעת מאחזקה ושימוש בכלי נשק ברישיון על ידו ועל ידי עובדיו או על ידי מי מטעמו. 
1.3.5 הביטוח יורחב לשפות את מדינת ישראל – משרד החינוך ככל שיחשבו אחראים למעשי ו/או מחדלי צד ב' וכל הפועלים מטעמו.
1.4 ביטוח רכוש
צד ב' יבטח את רכושו וכל הציוד המשמש אותו לצורך ביצוע ומתן שירותי האבטחה על פי המכרז/החוזה בביטוח מסוג אש מורחב, או מסוג כל הסיכונים בהתאם לאופי הרכוש והציוד, לרבות הציוד הנמסר לעובדיו לצורך ביצוע השירותים בהתאם המכרז/חוזה עם מדינת ישראל – משרד החינוך  על פי ערך כינון. 
כחלופה לעריכת הביטוחים, וככל ולא נערכו הביטוחים האמורים, במלואם או בחלקם, צד ב' פוטר מאחריות את מדינת ישראל – משרד החינוך ועובדיהם מנזק ו/או אבדן אשר ייגרמו לציוד כאמור ומתחייב שלא לתבוע בגין נזקים אילו את מדינת ישראל – משרד החינוך ועובדיהם לרבות בעלי האתר שבו יינתנו השירותים (השר ובני ביתו). הפטור כאמור לא יחול לטובת אדם שגרם לנזק מתוך כוונת זדון.
1.5 ביטוחים נוספים 
צד ב' יוודא וידאג כי בעלי מקצוע, ספקים, קבלנים, קבלני משנה מטעמו - יציגו  ביטוחים מתאימים לפעילותם בגבולות אחריות סבירים, בהתאם לעבודה/שירות הניתן על ידם, ביטוח חבות מעבידים כלפי עובדיהם, ביטוח אחריות מקצועית וביטוח חבות מוצר (ככל ורלוונטיים), וכאשר הפעילות משולבת עם כלי רכב גם ביטוחי כלי רכב הכוללים ביטוח חובה, רכוש ואחריות כלפי צד שלישי. ביטוחי החבויות יורחבו לכלול את מדינת ישראל – משרד החינוך כמבוטחים נוספים בכפוף להרחב שיפוי כמקובל באותו סוג ביטוח. כל  הביטוחים (רכוש וחבויות) יכללו ויתור המבטח על זכות השיבוב כלפי מדינת ישראל – משרד החינוך וכלפי עובדיהם וכן כלפי המשתתפים בפעילויות, אולם וויתור כאמור לא יחול לטובת אדם שגרם לנזק מתוך כוונת זדון. כן סעיף לפיו הביטוחים יהיו קודמים וראשוניים ללא זכות השתתפות ו/או חזרה.

1.6 כללי
1.6.1 בכל פוליסות הביטוח הנ"ל יכללו התנאים הבאים:

1. לשם המבוטח יתווספו כמבוטחים נוספים: מדינת ישראל – משרד החינוך, בכפוף להרחבי השיפוי לעיל.
2. בכל מקרה של שינוי לרעה  או ביטול הביטוח ע"י אחד הצדדים לא יהיה להם כל תוקף אלא, אם ניתנה על  כך הודעה מוקדמת של 60 יום במכתב לחשב משרד החינוך. 
3. המבטח מוותר על כל זכות תחלוף/שיבוב, תביעה, השתתפות או חזרה כלפי מדינת ישראל – משרד  החינוך ועובדיהם וכלפי השר ובני ביתו, ובלבד שהוויתור לא יחול לטובת אדם שגרם לנזק מתוך כוונת זדון.
4. צד ב' אחראי בלעדית כלפי המבטח לתשלום דמי הביטוח עבור כל הפוליסות ולמילוי כל החובות המוטלות על המבוטח על פי תנאי הפוליסות.
5. ההשתתפויות העצמיות הנקובות בכל פוליסה ופוליסה תחולנה בלעדית על צד ב'. 
6. כל סעיף בפוליסות הביטוח המפקיע או מקטין בדרך כלשהי את אחריות המבטח כאשר קיים ביטוח אחר, לא יופעל כלפי מדינת ישראל והביטוח הינו בחזקת ביטוח ראשוני המזכה  במלוא  הזכויות על  פי הביטוח.
7. תנאי הכיסוי של הפוליסות הנ"ל, למעט ביטוח אחריות מקצועית, לא יפחתו מהמקובל על פי תנאי "פוליסות נוסח ביט", או נוסח המקביל להם אצל אותו המבטח בכפוף להרחבת הכיסויים כמפורט לעיל.   
8. חריג כוונה ו/או רשלנות רבתי יבוטל ככל שקיים.
1.6.2 צד ב' מתחייב בכל תקופת ההתקשרות החוזית עם מדינת ישראל –משרד החינוך וכל עוד אחריותו קיימת, להחזיק בתוקף את פוליסות הביטוח. צד ב' מתחייב כי פוליסות הביטוח תחודשנה מדי תקופת ביטוח, כל עוד החוזה עם מדינת ישראל – משרד החינוך בתוקף.
1.6.3 אישור בחתימתו של המבטח על קיום הביטוחים, יומצא על ידי צד ב' למשרד החינוך, עד למועד חתימת החוזה. צד ב' מתחייב להציג את האישור חתום בחתימת המבטח אודות חידוש הפוליסות למשרד החינוך לכל שבעה ימים לפני תום תקופת הביטוח. 
מובהר בזאת כי אישורי הביטוח שיוצגו אינם באים לצמצם ו/או לגרוע מהתחייבויות צד ב' לערוך את הביטוחים לפי סעיפי הביטוח המפורטים לעיל, ולמען הסר ספק דרישות הביטוח המחייבות הן בהתאם לאמור לעיל. צד ב' נדרש ללמוד ולעמוד בדרישות אלה ובמידת הצורך להיעזר באנשי ביטוח מטעמו, על מנת לעמוד בדרישות וליישמן בביטוחים כנדרש.
1.6.4 מדינת ישראל – משרד  החינוך שומרת לעצמה את הזכות לקבל מצד ב' בכל עת את העתקי הפוליסות במלואן או בחלקן, במקרה של גילוי נסיבות העלולות להביא לתביעה בפוליסות ו/או על מנת שתוכל לבחון את עמידת צד ב' בסעיפים אלו ו/או מכל סיבה אחרת, וצד ב' יעביר את העתקי הפוליסות במלואן או בחלקן כאמור מיד עם קבלת הדרישה. צד ב' מתחייב לבצע כל שינוי או תיקון שיידרש על מנת להתאים את הפוליסות להתחייבויותיו על פי הוראות הביטוח שלעיל. מוסכם כי צד ב' יהיה רשאי למחוק מפוליסות הביטוח כאמור מידע עסקי ו/או מסחרי סודי שאינו רלוונטי להתקשרות זו.

צד ב' מצהיר ומתחייב כי זכות  מדינת ישראל – משרד החינוך לעריכת הבדיקה ולדרישת השינויים כמפורט לעיל אינן מטילות על מדינת ישראל – משרד החינוך או על מי מטעמם כל חובה וכל אחריות שהיא לגבי פוליסות הביטוח/ אישורי הביטוח כאמור, טיבם, היקפם ותוקפם, או לגבי העדרם, ואין בה כדי לגרוע מכל חובה שהיא המוטלת על צד ב' לפי החוזה, וזאת בין אם נדרשו התאמות ובין אם לאו, בין אם נבדקו ובין אם לאו.
1.6.5 למען הסר ספק מוסכם בזה כי הביטוחים הנדרשים, גבולות האחריות ותנאי הכיסוי הם בבחינת דרישה מינימלית המוטלת על צד ב' ואין בהם משום אישור המדינה או מי מטעמה להיקף וגודל הסיכון לביטוח ועליו לבחון את חשיפתו ולקבוע את הביטוחים הנחוצים לרבות היקף הכיסויים, גבולות האחריות ותקופת הביטוח בהתאם לכך.
1.6.6 אין בכל האמור בסעיפי הביטוח כדי לפטור את צד ב' מכל חובה החלה עליו על פי דין ועל פי החוזה ואין לפרש את האמור כוויתור של מדינת ישראל – משרד החינוך על כל זכות או סעד המוקנים להם על פי כל דין ועל פי חוזה זה.
1.6.7 אי עמידה בתנאי סעיפי ביטוח אלו מהווה הפרה יסודית של החוזה.

14. קניין רוחני

14.1 מוסכם בזאת כי כל זכויות הקניין הרוחני, בישראל ומחוצה לה, על התכניות, הספרות, התוכנות, היישומים הממוחשבים ותוצרי העבודה שיפותחו ו/או יוכנו או ירכשו או יותאמו על ידי צד ב' ו/או על-ידי עובדיו ו/או על-ידי מועסקיו, הן ויהיו בבעלות מלאה ובלעדית של המדינה. מבלי לגרוע מכלליות האמור, ולמען הסר ספק, מובהר כי המשרד יהא רשאי לנהוג בתוצרי העבודה כאמור מנהג בעלים ולבצע בהם כל שימוש שיראה לו, תוך כדי תקופת ההסכם ולאחריה, לרבות ביצוע שינויים והכנסת תוספות לתוצרי העבודה, השלמתם או עריכתם מחדש, פרסומם או העברתם לאחר, בין בתמורה ובין שלא בתמורה, ולרבות ללא ציון שמו של צד ב', עובדיו, מועסקיו או מי מטעמו.
בסעיף זה "תוצרי העבודה" – כל נכס בלתי מוחשי אשר נוצר במהלך ביצועו של הסכם זה [אם יש תוצרים ספציפיים שתרצו לציין אנא עשו זאת], ואשר ניתן להגנה באמצעות זכויות קניין רוחני (IPR- Intellectual Property Rights), וכן עותקים פיזיים; "זכויות קניין רוחני" – לרבות זכויות לפי חוק זכות יוצרים, התשס"ח- 2007, זכויות בסוד מסחרי לפי חוק עוולות מסחריות, התשנ"ט- 1999, זכויות לפי חוק הפטנטים, התשכ"ז- 1967, זכויות לפי חוק העיצובים, התשע"ז-2017, זכויות לפי פקודת סימני מסחר [נוסח חדש], התשל"ב- 1972, זכויות  לפי פקודת הפטנטים והמדגמים או כל זכות קניין רוחני אחרת.
14.2  צד ב' יהא אחראי להבטיח את הבעלות הבלעדית כאמור בסעיף 14.1 בתוצרי העבודה כאמור, לרבות רכישת זכויות קניין רוחני אשר שייכות לצד שלישי כלשהו, ככל הנדרש, נקיות מכל שעבוד או משכון או זכויות צד שלישי וכיוצא בזה, וביצוע כל פעולה נוספת הדרושה לשם כך. צד ב' מתחייב בזה לעגן את זכויות המשרד בהתאם לסעיף ‏זה בכל התקשרות שלו עם עובדיו, קבלני המשנה ו/או עם מי שפועל מטעמו במסגרת ביצוע התחייבויותיו על פי הסכם זה. 
14.3 למען הסר ספק ומבלי לגרוע מהאמור בהסכם זה, צד ב' מצהיר כי הוא מסכים וכי ידוע לו שלמשרד הזכות להשתמש, לפרסם ולהפיץ את תוצרי העבודה, כולם או מקצתם, בכל דרך שימצא המשרד לנכון, ובאמצעות מי שימצא המשרד לנכון, ללא הסכמת צד ב', לרבות מבלי לציין את שמות צד ב' ו/או מי מטעמו ו/או עובדיו. 
14.4  צד ב' לא יהיה רשאי להשתמש בכל חומר שהוכן על ידו לצרכי ההסכם, לצרכיו הפנימיים או לצרכי עבודות אחרות, אלא אם כן קיבל אישור בכתב מראש מהמשרד.
14.5 צד ב' אינו רשאי לציין את זהותו על גבי דפי המידע. נושא זה כולל: סמלים של צד ב', שמו וכל אזכור אחר המזהה אותו.
14.6 צד ב' לא יעביר את המסמכים שהכין במסגרת חובותיו עפ"י מכרז זה ו/או חלק מהם לאחר ולא יפרסם את המסמכים בכל צורה שהיא.

14.7 צד ב' מצהיר ומתחייב כי בביצוע התחייבויותיו לפי הסכם זה הוא לא יפר זכויות קניין רוחני של צד ג' כלשהו, וכי ידאג שפעולות המשרד המפורטות לעיל בסעיף 14.1. לא תפרנה זכות קניין רוחני של צד ג' כלשהו. מבלי לגרוע מכלליות האמור, מובהר בזה במפורש כי צד ב' יהא אחראי לבדו לכל דרישה או תביעה בגין הפרת זכויות קניין רוחני הקשורה לביצוע הסכם זה וכל הנובע מכך. צד ב' ישלם את דמי הנזק ו/או הפיצוי שיגיעו בהתאם לכך וכן יהיה חייב לשפות את המשרד, מיד עם דרישה ראשונה, בגין כל סכום אשר המשרד יידרש לשלמו כתוצאה מתביעה או דרישת תשלום מחמת נזק שנגרם כמתואר לעיל, לרבות הוצאות ושכר טרחת עו"ד וכן להחליף על חשבונו את החומר המפר בחומר אחר שאינו מפר.

14.8 במידה שצד ב' משתמש בחומרים של בעלי זכויות אחרים לצורך הפעלת המכרז ותוכניות העבודה שלו, עליו לקבל היתר לשימוש בחומרים אלו מבעלי זכויות היוצרים
14.9 אם ההיתר כרוך בתשלום, יבצע זאת צד ב' על חשבונו.
14.10 למען הסר ספק, ומבלי לגרוע מהתחייבויותיו בהתאם להסכם זה, צד ב' יחתים מראש את עובדיו, מועסקיו, ואת כל מי מטעמו הפועל לשם ביצוע הוראות הסכם זה על הסכם שלפיו כל זכויות הקניין הרוחני בכל תוצרי העבודה כאמור בסעיף 14.1, לרבות הזכות לבצע שינויים בתוצרי העבודה ולהפיץ את תוצרי העבודה הכוללים שינויים כאמור או עותקים מהם, לרבות ללא ציון שמם, יהיו בבעלות בלעדית של המשרד, וכי הם מסכימים לכך מראש או מוותרים על זכותם בהתאם, לפי העניין.   
14.11 למען הסר ספק מובהר כי צד ב' לא יהיה רשאי לעכב תחת ידו חומר כאמור גם במידה שיגיעו לו, לטענתו, תשלומים מאת המשרד.
14.12 למען הסר ספק, כל זכויות הקניין הרוחני במידע שיימסר בידי המשרד לזוכה במסגרת ביצוע הסכם זה, שמורות למשרד במלואן והן בבעלותו הבלעדית.
14.13  צד ב' ימסור לידי המשרד העתק מכל חומר שיוכן על ידו ו/או על-ידי עובדיו ו/או על-ידי מי מטעמו, או שקיבל לידיו במסגרת ביצוע הסכם זה, וזאת בטרם התשלום הסופי של התמורה. "חומר" – לרבות כל תוצרי העבודה.
14.14   בתום ההתקשרות או מיד עם דרישה ראשונה של המשרד בכתב, יעביר צד ב' את כל התוכניות, התוכנות, יישומים ממוחשבים וכל חומר שבידו או בידי עובדיו, עובדים וכל קבלן שירותים אחר, המועסקים במסגרת הפרוייקט, לידי המשרד.

15. הפרת חוזה
15.1 מוסכם בין הצדדים כי כל אחת מן ההפרות הבאות תחשבנה להפרות יסודיות של החוזה:
(1) אם צד ב' פיגר פיגור העולה על 15 ימים בלוח הזמנים הקבוע במסגרת העבודה או הקבוע ביתר נספחי החוזה.
(2) אם צד ב' לא מסר למשרד במהלך ההתקשרות ו/או בסיומה את כל החומר שהכין במסגרת ביצוע התחייבויותיו על פי הסכם זה.
(3) אם צד ב' לא איפשר למשרד ו/או לנציג מטעמו לבדוק את ספרי החשבונות כאמור לעיל.
(4) אם צד ב' הפר את חובתו והתחייבותו לשמירת סודיות.
(5) אם צד ב' הפר את חובתו לקיים אחר דיני העסקת עובדים כאמור במכרז ובכל דין החל על הענין.
(6) אם צד ב' הפר קניין רוחני.
15.2 בוטל החוזה על ידי המשרד על פי הוראות כל דין, יהיה רשאי המשרד לבצע את השירותים נשוא החוזה בעצמו או באמצעות מי מטעמו וצד ב' יהיה חייב לשפות את המדינה בגין כל ההוצאות הישירות והעקיפות שנגרמו לה בגין כך, בלי שהדבר יפגע בשאר הסעדים העומדים לרשות המשרד על פי כל דין.
15.3 בוטל החוזה על ידי המשרד מסיבה כלשהי וצד ב' ביצע רק חלק ממנו, לא ישולמו לצד ב' כספים מעבר לחלק היחסי של העבודה שבוצעה.

15.4 מבלי לפגוע בכלליות האמור לעיל יהיה המשרד רשאי לבטל את החוזה ללא צורך בהודעה מוקדמת לצד ב' בהתרחש כל אחד מהמקרים הבאים:
15.4.1 אם ימונה כונס נכסים זמני או קבוע לעסקו ו/או לרכוש צד ב'.
15.4.2 אם ימונה מפרק זמני או קבוע לצד ב'.
15.4.3 אם ימונה נאמן בפשיטת רגל לצד ב'.
15.4.4 אם צד ב' הפסיק לנהל את עסקיו לתקופה רצופה העולה על 30 יום.
15.4.5 אם צד ב' הסב את החוזה, כולו או מקצתו לאחר או העסיק קבלן משנה בביצוע העבודה בלי הסכמת המשרד בכתב.
15.4.6 כשצד ב' הסתלק מביצוע החוזה.
15.4.7 כשיש בידי המשרד הוכחות להנחת דעתו שצד ב' או אדם אחר בשמו או מטעמו נתן או הציע לאדם אחר כלשהו שוחד, מענק, דורון, או טובת הנאה כלשהי בקשר לחוזה.

16. הסכם זה מותנה בכך שצד ב' ימציא למשרד אישור לפי חוק עסקאות גופים ציבוריים (אכיפת ניהול חשבונות ותשלום חובות מס) התשל"ו-1976 שלפיו הוא מנהל פנקסי חשבונות כדין, או כי הוא פטור מלנהלם וכי הוא נוהג לדווח על עסקאותיו כדין.

17. ערבות בנקאית
17.1 הערבות
להבטחת כל התחייבויות צד ב' לפי חוזה זה, ימציא צד ב' למשרד ערבות בנקאית (להלן: "הערבות") כמפורט במכרז אשר תהיה צמודה בהתאם לתנאי ההתקשרות. 
הערבות תהיה בתוקף למשך תקופת ההתקשרות בתוספת 60 יום.

הערבות שתוגש תהיה ערבות דיגיטלית, בהתאם לתקן הערבויות הדיגיטליות שפורסם על ידי החשב הכללי, אשר הונפקה על ידי בנק, סולק או חברת ביטוח, אשר הוסמכו על ידי החשב הכללי להנפקת ערבות דיגיטלית בהתאם לתקן. 
הערבות תוגש בהתאם לטופס, "תדפיס ערבות דיגיטלית", ותנוהל בהתאם לתקן הערבויות הדיגיטליות ולהוראת תכ"ם, ''ערבויות דיגיטליות'', מס' 14.4.1.

17.2 המצאת הערבות
צד ב' מתחייב להמציא למשרד את הערבות בצרוף החוזה כשהוא חתום על ידי המורשים מטעמו, תוך שבוע מקבלת החוזה החתום בראשי תיבות על ידי המורשים בצד המשרד.

17.3 הארכת תוקף ערבות
במקרה שהמשרד יעשה שימוש בזכותו להאריך את תוקף החוזה, מתחייב צד ב' למסור למשרד לא פחות מ- 30 יום לפני תחילת התקופה המוארכת, ערבות בנקאית כמפורט במכרז וכאמור לעיל, שתהיה בתוקף למשך כל תקופת ההתקשרות הנוספת בתוספת 60 יום והוראות חוזה זה יחולו עליה, בשינויים המחוייבים לפני הענין.

17.4 חילוט ערבות
הופר ההסכם ע"י צד ב' ו/או בוטל החוזה על ידי המשרד כדין יהיה רשאי המשרד לחלט את הערבות, וכן יהיה רשאי הוא למסור את ביצוע החוזה למי שייקבע על ידי המשרד מבלי לפגוע בשאר הסעדים העומדים לרשותו על פי כל דין.

18. בירור מחלוקות
18.1 בירור כל מחלוקת הקשורה ו/או הנובעת ממתן השירות על פי חוזה זה תהיה בסמכותם של מנהלי הצדדים.
18.2 קיומם של בירורים כאמור לעיל לא יהיה בו כשלעצמו כדי לגרום להפסקת ביצוע השירותים לפי חוזה זה ו/או להפסקת תשלומי המדינה לגבי מה שאינו שנוי במחלוקת, הן לגבי ביצוע השירותים והן לגבי ביצוע התשלום.
18.3 על בירורים לפי סעיף זה לא יחולו הוראות חוק הבוררות תשכ"ח - 1968.

19. שונות
19.1 חוזה זה ממצה את כל אשר הוסכם בין הצדדים, ולא יהיה תוקף לכל חוזה או הסדר שנערכו עובר לחתימתו של חוזה זה.
19.2 שינויים בחוזה זה יחייבו את הצדדים אך ורק אם נעשו בכתב ונחתמו על ידי כל הצדדים לחוזה.
19.3 הודעה על פי כתובות הצדדים במבוא לחוזה זה שתינתן בכתב תחשב כאילו הגיעה לתעודתה תוך 3 ימים מהמועד בו נשלחה ואם נמסרה ביד - בעת מסירתה.
19.4 כותרות השוליים נקבעו לצורכי הנוחות בלבד ואין לעשות בהן שימוש לפרשנות החוזה.


ולראיה באו הצדדים על החתום:


בשם המדינה:					 בשם צד ב':

________________					________________

________________					________________

________________					________________

אבטחת מידע וסייבר 
1. מטרה 
מסמך זה כולל אוסף דרישות אבטחת המידע וסייבר של משרד החינוך (להלן "המשרד") לצורך התקשרות עם המציע. עמידה בהוראות מסמך זה הינה תנאי סף להתקשרות המשרד עם המציע. על המציע לעמוד בדרישות אבטחת מידע של המשרד כפי שיעודכנו מעת לעת כמפורסם באתר משרד החינוך. 
2. הגדרות
2.1. מידע רגיש (מידע מוגן) – נתונים על אישיותו של אדם, צנעת אישיותו, מצב בריאותו, מצבו הכלכלי, הכשרתו המקצועית, דעותיו ואמונתו. 
2.2. מידע חסוי – מידע פנים ארגוני שהארגון רוצה לשמור על חשאיותו, ופגיעה בזמינותו בשלמותו באמינותו, בסודיותו או בשרידותו עלולה לגרום לתקלות כגון  פגיעה או הכבדה על ביצוע תכניות, תהליכי עבודה, פעולות כלכליות, מנהליות, חברתיות, משפטיות ואחרות, של המשרד.
2.3. מאגר מידע – אוסף נתוני מידע המוחזק באמצעי מגנטי או אופטי (ובכלל זה מחשב ו/או מחשוב ענן) ומיועד לעיבוד ממוחשב. 
2.4. הממונה על אבטחת המידע והסייבר מטעם המציע – גורם הנמנה על עובדי המציע אשר הוגדר כממונה לתפקיד זה ואחראי על אבטחת המידע והסייבר הנכלל במאגרי המידע המצויים בידי המציע ועל יישום ההנחיות המופיעות במסמך זה.  
2.5. הממונה על אבטחת המידע והסייבר במשרד – גורם שמונה לתפקיד זה מטעם המשרד שאחראי על אבטחת המידע והסייבר במשרד, ואחראי על מתן הנחיות אבטחת מידע וסייבר.
2.6. נכסי המידע – כל המידע, מאגרי המידע, נתון אחר או ציוד של משרד אשר משמש לצורך פעילות המאגר לצורך הפעלת המכרז.
2.7. תקיפת סייבר – אירוע אבטחה (Incident) שמטרתו לעבור או לעקוף את אמצעי האבטחה או הבקרה בהם המציע או המשרד עושים שימוש, או לגרום לשיבוש בשירותים הניתנים על ידי המציע, או לנצל חולשה קיימת בניסיון לגרום לנזק, אובדן, דלף, שינוי, שימוש, חשיפה לא מורשית או גישה למידע של המשרד.
2.8. משתמשי מאגר מידע
2.8.1.  כל בעל תפקיד מטעם המציע, הנדרש מתוקף תפקידו להשתמש במידע אשר נצבר במאגרי המידע של המשרד המצויים אצל המציע, או שיש למציע גישה אליהם. 
2.8.2. בעלי תפקידים במשרד המקבלים במסגרת תפקידם דוחות ומידע המופקים ממאגרי מידע של משרד המצויים בידי המציע או שיש להם גישה אליהם.
2.8.3. מערכות משיקות (צד שלישי) העושות שימוש במידע הנכלל במאגרי המידע של משרד והמצויים בידי המציע.
2.9. אבטחה פיזית – האמצעים הפיזיים הנדרשים להגנה על ציוד המחשוב, לגישה למידע של משרד ולשרידות המערכות הממוחשבות המכילות את מאגרי המידע.
2.10.  התקן נייד – הינו אמצעי אחסון אלקטרוני נייד שניתן לחבר למחשב באמצעים פיזיים או אלחוטיים. כולל Disk on key מסוג USB, כוננים קשיחים חיצוניים, כרטיסי זיכרון, מדיה אופטית, סמארטפונים, טאבלטים וכו'.
2.11. סיווג מידע – הקניית הגדרת רגישות למידע, בהתבסס על העקרונות שהותוו על ידי המשרד לנושא אבטחת מידע וסייבר במשרד.
2.12. נזק למידע – פגיעה בסודיות, בשלמות וזמינות המידע בבעלותו של משרד.
2.13. אבטחת מידע – הגנה על סודיות, שלמות וזמינות  המידע בבעלותו של משרד.  הגנה על המידע מפני חשיפה, שימוש או העתקה, והכל ללא רשות כדין;
2.14. שלמות מידע – זהות הנתונים במאגר מידע למקור שממנו נשאבו, בלא ששונו, נמסרו או הושמדו ללא רשות כדין.
2.15. סודיות המידע – חשיפת המידע לגורמים לא מורשים.
2.16. זמינות המידע – שמירה על נגישות למידע באופן רציף. 
2.17. אירוע במ"מ – אירוע בטחון מערכות מחשב. פעולה המתבצעת על ידי עובד בזדון או בשוגג.
2.18. מיקור חוץ – השימוש בשירותי מיקור חוץ משמעו הוצאת פעילות מחוץ לארגון, או ביצוע פעילות על ידי גורם צד שלישי שאינו עובד בארגון, של פעולות ותהליכים המבוצעים בדרך כלל על ידי הארגון.
3. דרישות אבטחת מידע, סייבר ופרטיות
	הנחיות למענה המציע

	1. על המציע לעמוד בכל דרישות אבטחת המידע והסייבר המופיעות בפרק זה. 
2. ככל ונדרשות הבהרות, על המציע לרכז רשימת שאלות וחומרים רלוונטיים בהתאם למבנה פרק האבטחה ולהעבירם למשרד בשלב שאלות ההבהרה בלבד לקבלת מענה. 
3. על המציע לסמן  ☒ בכל סעיף בעמודת "אישור המציע", המהווה אישור לכך שהמציע קרא, הבין, מקובל עליו ויפעל בהתאם לדרישות פרק זה.
4. בסעיפים בהם המציע נדרש לצרף מסמכים או פירוט נוסף על המציע לספק את כל המסמכים הרלוונטיים.
5. המציע יחתום על התחייבות לשמירת סודיות, בנוסח המצורף למכרז, וכן יחתים על התחייבות זו את עובדיו ו/או כל מי מטעמו אשר יהיה בעל גישה למאגר מידע של המשרד או למידע מתוכו במסגרת ההתקשרות.


	3.1 כללי

	3.1.1 
	המשרד רואה חשיבות רבה במימוש שיטתי ויעיל של היבטי אבטחת המידע, ובכלל זה היבטים הקשורים להגנה על מידע ולעמידה בחוק הגנת הפרטיות התשמ"א-1981.

	3.1.2 
	על המציע לפרט ולהציג למשרד, ככל שיידרש לעשות זאת, את האמצעים בהם הוא נוקט לשם שמירה על אבטחת המידע לרבות מסמכים רלוונטיים. 

	3.1.3 
	על המציע לפרט ולהציג את תקני אבטחת המידע בהם הוא עומד כגון ISO27001 וכדומה.




מענה המציע

	סעיף
	דרישה
	אישור המציע 

	3.2 שמירה על מידע

	3.2.1 
	המשרד הינו הבעלים הבלעדיים של המידע, לרבות המידע נשוא מכרז זה המאוחסן בסביבת המציע. המציע יעשה שימוש במידע אך ורק למטרת היענות מלאה לדרישות המכרז.
	☐

	3.2.2 
	המציע הינו הגורם האחראי לכל חשיפה, פגיעה, נזק, מניעת גישה, אבדן של מידע רגיש או חשיפה של מידע לצד שלישי אשר עלול לגרום למשרד, וכן לצדדי ג' נזקים. 
	☐

	3.2.3 
	המציע מחויב לשמור על המידע של המשרד, לרבות מידע רגיש, בהתאם לסטנדרטים מקובלים בשוק.
	☐

	3.2.4 
	חל איסור מוחלט להעברת מידע המוגדר כ"רגיש/חסוי" לגורמי צד שלישי.
	☐

	3.2.5 
	המציע מתחייב שהוא, או מי מטעמו, לא יעביר מידע רגיש ו/או חסוי, או חלק ממידע רגיש ו/או חסוי, אשר בידיו או שיש לו גישה אליהם, לגורם צד שלישי כלשהו ללא אישור מפורש ובכתב מאת המשרד.
	☐

	3.2.6 
	חל איסור מוחלט בהעברת מידע של המשרד באמצעות התקן נייד (ראה הגדרות).
	☐

	3.2.7 
	במידה וקיים צורך ייעודי בשימוש בהתקן נייד להעברת מידע רגיש/חסוי יש לקבל על כך אישור מראש ובכתב מהמשרד.
	☐

	3.2.8 
	המציע מתחייב כי מידע רגיש לרבות מידע פרטי מזוהה יאוחסן אך ורק בתשתית מאובטחת וכי העברת המידע אל ומתשתית זו יעשה באופן מאובטח. על תשתית זו ועל תהליכי שמירת והעברת הנתונים לעמוד בדרישות תקנות הגנת הפרטיות (אבטחת מידע), תשע"ז-2017, חוק הגנת הפרטיות, התשמ״א 1981.
	☐

	3.2.9 
	העברה ושיתוף מידע רגיש ו/או חסוי בין המציע למשרד לא יועברו במייל ויבוצעו על ידי מנגנון מאובטח ומוצפן להעברת קבצים (בכספת או בענן) כפי שיאושר ע"י המשרד.
	☐

	3.2.10 
	ככל שהמציע יחזיק במידע פרטי מזוהה יש לסמן כל פלט בכיתוב: "מכיל מידע רגיש לפי חוק הגנת הפרטיות - המוסר שלא כדין עובר עבירה".
	☐

	3.2.11 
	ככל שהמציע נדרש להפעיל גורם צד שלישי לצורך ביצוע הפעילות במסגרת המכרז. יש להודיע למשרד אודות ההתקשרות עם גורם צד שלישי ובאחריות המציע לוודא כי הגורם צד שלישי מחויב לעמידה בהנחיות המשרד. 
	☐

	3.2.12 
	במידה וקיים צורך בפיתוח כלי או מערכת ייעודית לצורך פעילות המכרז, יש לפנות מראש לצוות ניהול אבטחת המידע והסייבר של המשרד לקבלת בקרות פרטניות והנחיות לפיתוח מאובטח.
	☐

	3.2.13 
	המציע מתחייב למנות ממונה על אבטחת המידע מטעמו, אשר יהיה אחראי על הטיפול במידע של המשרד המצוי בידו, וכן על יישום ההנחיות המופיעות במסמך זה.
	☐

	3.2.14 
	המציע מחויב להגן על המידע של המשרד כל עוד המידע מצוי אצלו, גם לאחר תום תקופת המכרז.
	☐

	3.3 אבטחת מידע בתשתיות הטכנולוגיות של המציע

	3.3.1 
	המציע יציג למשרד, ככל שיידרש, את האמצעים בהם הוא נוקט לשם אבטחת המידע.
	☐

	3.3.2 
	במידה ולצורך מתן השירות נעשה שימוש במערכת טכנולוגית/ אפליקציה/אתר אינטרנט ייעודי כלי דיגיטלי וכדומה, המציע נדרש לציין זאת במענה, ולאשר את הפתרון על ידי המשרד בהיבטי אבטחת מידע. 
	☐

	3.3.3 
	המציע מתחייב ליישם אמצעי אבטחה הולמים שימנעו חדירה מכוונת או מקרית למערכות, שרתים, מחשבים ותשתיות התקשורת של המציע לרבות יישום האמצעים הבאים:
	

	3.3.3.1 
	חומת אש (Firewall) ואמצעי גלישה מאובטחת להגנה בפני אתרים זדוניים ומתחזים (פישינג) בין מחשבי ומערכות המציע לרשת האינטרנט.
	☐

	3.3.3.2 
	אמצעי הגנה מתקדמים לנקודות קצה בפני וירוסים, כופר, קוד זדוני ועוד, כגון: EDR/XDR בכל תחנות העבודה, השרתים, והמחשבים הניידים בסביבת המציע.
	☐

	3.3.3.3 
	מערכת דואר אלקטרוני מאובטחת הכוללת הגנה מפני וירוסים ופישינג.
	☐

	3.3.3.4 
	עדכוני טלאי תוכנה ואבטחה תדירים לתוכנות, מערכות הפעלה והאפליקציות בסביבת המציע.
	☐

	3.3.3.5 
	הזדהות חזקה למחשבים ולשרתים של המציע תתבצע באמצעות סיסמאות מורכבות (לפחות 10 תווים) ו/או מנגנון הזדהות חזק אחר כגון אימות רב-גורמי MFA)), הזדהות ביומטרית וכדומה. 
	☐

	3.3.3.6 
	על כל מחשב נייד של המציע המחזיק מידע בנושא המכרז להיות מוגן על ידי מערכת הצפנת דיסק (Full Disk Encryption).
	☐

	3.3.3.7 
	אין להשאיר התקנים ניידים כגון מחשב נייד, כונן חיצוני וכו' האוגרים מידע רגיש ו/או חסוי, ללא השגחה. כמו כן, לאחר שעות העבודה יש לוודא אחסונם במקום נעול.
	☐

	3.3.4 
	המציע נדרש לבצע בדיקות חוסן תקופתיות באופן עצמאי או על ידי מומחה חיצוני לתשתיות וליישומים הטכנולוגיים הקיימים בסביבת המציע.
	☐

	3.3.5 
	המציע נדרש לבצע סקרי אבטחת מידע תקופתיים באופן עצמאי או על ידי מומחה חיצוני  לתשתיות וליישומים הטכנולוגיים הקיימים בסביבת המציע.
	☐

	3.4 אבטחת המערכות אשר באמצעותן המציע מבצע את עבודתו 

	3.4.1 
	על המערכות (אשר באמצעותם המציע מבצע את עבודתו) חלה חובה לעמוד בדרישות הבאות:
	

	3.4.1.1 
	יישום מנגנון לזיהוי משתמש הכולל MFA (Multi Factor Authentication).
	☐

	3.4.1.2 
	מידור הרשאות לפי עקרון 'הצורך לדעת' (Need to Know) המאפשר למשתמש המורשה בלבד גישה למידע במערכת בה מנוהלים מסמכי המשרד ובהתאם לצורך למילוי תפקידו.
	☐

	3.4.1.3 
	המציע מתחייב שגישה למערכות המידע ו/או מאגרי המידע תהיה ממודרת  ברמת זיהוי משתמש ולא תורשה גישה מעבר לנדרש (Least Privilege) לצורך מילוי התפקיד.
	☐

	3.4.1.4 
	המציע מתחייב לבצע סקירה ותיקוף הרשאות באופן תקופתי.
	☐

	3.4.1.5 
	יובהר כי במידה ונדרש לשמור מידע רגיש/חסוי במערכת אשר בה המציע מבצע את עבודתו בפרויקט, על המציע לקבל על כך אישור בכתב מהמשרד.
	☐

	3.4.1.6 
	ככל והמציע נדרש לפיתוח קוד/תוכנה/מערכת לטובת המכרז, יעשה זאת בכפוף להנחיות המופיעות בפרק אבטחת המערכת המוצעת באתר או לחילופין יבחן המציע שימוש בשירות ענן לטובת צורך זה באישור המשרד.
	☐

	3.5 שימוש במערכות ומחשוב ענן

	3.5.1 
	על ספק שירותי הענן בהם המציע עושה שימוש לצורך מתן השירותים למשרד להיות בעל תקן .ISO 27001
	☐

	3.5.2 
	המידע של המשרד יישמר במלואו בגבולות מדינת ישראל או לחילופין על גבי תשתית ענן מאובטח תחת מדינות החברות באיחוד האירופי, ובשירות אחסון מאובטח העומד בתקינת אבטחת מידע וסטנדרטים בינלאומיים לרבות ISO27001, SOC2, GDPR, CSA.
	☐

	3.5.3 
	על המציע לבצע מידור של התשתיות הלוגיות (כגון שרתים לוגים, מסדי הנתונים ושירותים נוספים) משירותים של לקוחות אחרים המשתמשים בשרותי הענן.
	☐

	3.5.4 
	על המציע לנהל תכנית ניהול אבטחת מידע לסביבת שירותי הענן שלו.
	☐

	3.5.5 
	המציע מתחייב כי שימוש בכלים ו/או בשירותים משלימים ו/או חיצוניים לענן יעמדו בדרישות המפורטות במסמך זה.
	☐

	3.5.6 
	כל התקשורת לניהול סביבת הענן תתבצע על גבי תווך מוצפן (In Transit) בפרוטוקול מאובטח TLS1.3 או TLS1.2 בלבד.
	☐

	3.5.7 
	כל המידע של המשרד הנשמר בסביבת הענן של המציע יישמר באופן מוצפן במנוחה (At Rest) בהצפנה בתקן 256- AESומעלה.
	☐

	3.5.8 
	יובהר כי במידה ונדרש לשמור מידע רגיש/חסוי בענן על המציע לקבל על כך אישור בכתב מהמשרד.
	☐

	3.6 גיבויים ומניעת אובדן מידע

	3.6.1 
	המציע מתחייב לעשות כל שנדרש למניעת אובדן מידע במסגרת ההתקשרות, באמצעות ביצוע גיבויים באופן סדיר ומאובטח. 
	☐

	3.6.2 
	הגיבויים יישמרו באופן מאובטח ובמקום נפרד מהמערכת/תשתית בהם שמור המידע של המשרד. 
	☐

	3.7 תיעוד ובקרה

	3.7.1 
	המציע מתחייב לנהל מנגנון תיעוד אוטומטי שיאפשר בקרה וביקורת עבור כל גישה למידע במערכת לרבות זהות המשתמש, התאריך והשעה של ניסיון הגישה, סוג הגישה, והאם הגישה אושרה או נדחתה.
	☐

	3.7.2 
	המציע מתחייב לדווח באופן מידי לצוות אבטחת מידע במשרד בכל מקרה של חשש לדליפת מידע של המשרד מהמאגר וממערכות המציע או כל שימוש החורג מההרשאה שניתנה.



	☐

	3.8 אבטחת ההון האנושי

	3.8.1 
	המציע מתחייב כי כל עובדיו ו/או מי מטעמו אשר יהיו בעלי גישה למידע של המשרד ו/או יועסקו במסגרת התקשרות המציע עם המשרד, יהיו בעלי הכשרה מתאימה, בהתאם לנדרש במסמכי המכרז וההתקשרות. בדיקת אימות הרקע של כל מועמד להעסקה כעובד המציע, מי מטעמו או משתמש צד שלישי, יעשו  ע"י המציע כנדרש על פי דין ולפי כללי האתיקה הרלוונטיים, והיקפם יתאים לדרישות המשרד, לסיווג המידע שיהיה נגיש להם ולסיכונים הצפויים.
	☐

	3.8.2 
	המציע יהיה אחראי כלפי המשרד על כל פעילות עובדיו ו/או מי מטעמו במסגרת ההתקשרות.
	☐

	3.8.3 
	המציע נדרש להכין הוראות להתמודדות עם אירועי במ"מ (ראה הגדרות). על המציע להעביר למשרד את דוח האירוע בתוך 72 שעות מתחילת האירוע. למשרד שמורה הזכות לזמן את המציע לתחקור האירוע והפקת לקחים.
	☐

	3.8.4 
	המציע מתחייב שכל עובדיו, ו/או מי מטעמו ו/או משתמשי צד שלישי, מבינים את מלוא האחריות המוטלת עליהם בנוגע למידע ולאבטחתו וכי הם מתאימים לתפקידים שנועדו להם. 
	☐

	3.8.5 
	המציע מתחייב לנקוט באמצעי הגנה סבירים ומקובלים (כגון מצלמות אבטחה, בקרת כניסה, תיעוד גישה וכדומה) להפחתת סיכוני גניבה, הונאה או שימוש לרעה בגישה למאגרי המידע והיישומים של המשרד.
	☐

	3.8.6 
	על המציע לבצע הדרכות מודעות אבטחת מידע לעובדיו בתחום העיסוק של העובד בתדירות של אחת לשנה.
	☐

	3.8.7 
	המציע מתחייב כי תפקידים ותחומי אחריות של עובדי המציע ו/או מי מטעמו ו/או משתמשי צד שלישי הנוגעים לאבטחה, יוגדרו ויתועדו ע"י המציע לפי מדיניות אבטחת המידע של הארגון. 
	☐

	3.8.8 
	המציע מתחייב להודיע באופן מידיי למשרד על עזיבה או שינוי תפקיד העובד שיש לו גישה למידע ו\או מאגרי המידע של המשרד שבידי המציע או שיש למציע גישה אליהם במסגרת ההתקשרות בינו לבין המשרד.
	☐

	3.9 אבטחת שיחות וועידה

	3.9.1 
	במידה והמציע נדרש לקיים שיחות וועידה באמצעות מערכות דיגיטליות (כגון Zoom   , Teams  , WebEx, Google Meet וכדומה)  המערכות יוגדרו בהתאם להנחיות הבאות:
	☐

	3.9.1.1 
	ככלל, אין להקליט מפגשים. במקרים חריגים בהם נדרשת הקלטה היא תעשה באישור המשרד ולאחר יידוע המשתתפים.
	☐

	3.9.1.2 
	כברירת מחדל יש לחסום את האפשרות לכתוב בצ'אט. במידה ועולה צורך להשתמש בצ'אט יש להנחות את המשתתפים שלא לשתף מידע פרטי או רגיש.
	☐

	3.9.1.3 
	במקרה של אירוע חשוד או אירוע אבטחתי, יש לסיים את המפגש באופן מידי או לחילופין לנתק את המשתתפים החשודים מהשיחה.
	☐

	3.9.1.4 
	יש לאשר פרטנית כל משתתף שניכנס לחדר השיחה (כניסה ראשונית לחדר המתנה).


	☐

	3.10 שימוש בכלי AI ובינה מלאכותית יוצרת (Generative AI)

	3.10.1 
	המציע מתחייב שלא להעלות או לשתף עם כלי בינה מלאכותית כל מידע או חומרים הקשורים לפעילות המציע במסגרת מתן שירותיו למשרד.
	☐

	3.10.2 
	המציע מתחייב שלא להעלות או לשתף עם כלי בינה מלאכותית כל מידע או חומרים שקיבל מהמשרד לרבות טקסט, קוד, תמונות, קבצים, אודיו וכדומה.
	☐

	3.11 חובת דיווח

	3.11.1 
	המציע מתחייב להודיע למשרד, בהקדם האפשרי ובתוך 8 שעות, במהלך כל שעות היממה, וללא שיהוי, על כל אירוע אבטחה, בדגש על אירוע אשר מסכן מידע, מערכות או תהליכים של המשרד או עלול להשפיע על יכולתו לעמוד בהתחייבויותיו נשוא מכרז זה, ובפרט יודיע למשרד על האירועים הבאים:
	☐

	3.11.1.1 
	אירוע אבטחה או תקיפת סייבר אשר הביאו לדלף מידע הקשור למשרד או לשיבושו של מידע או קוד תוכנה.
	☐

	3.11.1.2 
	אירוע אבטחה או ניסיון תקיפת סייבר אשר עלול להביא לפגיעה במידע של המשרד, במערכות המסופקות לו או בקוד המשמש אותו.
	☐

	3.11.1.3 
	ניסיון להחדרת קוד זדוני למערכות המציע בהן נשמר מידע של המשרד.
	☐

	3.11.1.4 
	אירוע אבטחה או ניסיון תקיפת סייבר אשר מטרתו לאסוף מידע על המשרד. 
	☐

	3.11.1.5 
	חולשה או חשיפה משמעותיים שאותרו במערכות באמצעותן המציע מספק שירות למשרד.
	☐

	3.11.2 
	במקרה כאמור, על המציע להודיע למשרד על התרחשות האירוע ועל כל פרט נוסף ביחס לאירוע זה לרבות: תיאור כללי של האירוע, אופן התרחשותו, סקירת היסטוריית האירוע, יעדי התקיפה, המערכות אשר נפגעו, המידע אשר זלג או נפגע,  ניתוח דרכי התקיפה, החולשות ששימשו את התקיפה וכל מידע רלוונטי אחר לצורך ניתוח האירוע.
	☐

	3.12 ביקורת תקופתית

	3.12.1 
	המציע מתחייב לאפשר למשרד לערוך מעת לעת ביקורת תקופתית אודות עמידת המציע בדרישות אבטחת המידע, הפרטיות והסייבר במסגרת אספקת השירותים למשרד. ביקורת זו תתבצע במתקני המציע, בהודעה מראש של לפחות 7 ימי עבודה, או בדרך של בקשת דוחות ודיווחים על אופן עמידת המציע בדרישות המכרז לאבטחת מידע וסייבר. על המציע להעביר את הדוחות והדיווחים בהתאם ללוח הזמנים שיוגדר על ידי המשרד.
	☐

	3.12.2 
	המציע מתחייב לתקן את הליקויים שיעלו בביקורת אבטחת מידע שתבוצע על ידי המשרד (או גורם מטעמו) בתוך פרק זמן סביר שייקבע על ידי המשרד. 
	☐

	3.12.3 
	המציע מתחייב למלא פעם בשנה שאלון הצהרה עצמית, אשר יישלח באופן מקוון לתיקוף רמת אבטחת המידע. יש לענות על השאלון תוך פרק זמן של עד 14 יום ממועד קבלת השאלון. 
	☐

	3.13 סיום התקשרות

	3.13.1 
	עם סיום ההתקשרות, המציע ימסור למשרד גיבוי מלא, בפורמט סטנדרטי של כל המידע המאוחסן, כל מצע מידע נייד (כגון מדיה אופטית, קלטת, כרטיס זיכרון, FlashDrive וכו') קוד המקור שנכתב (כולל תיעוד והסברים לקוד המקור, הפניות לקוד מקור Open Source שנעשה בו שימוש, באגים ופגיעויות אבטחת מידע ידועות) וכן כל מקור וההעתק של הדוחות והרישומים הסופיים שהופקו לשם מתן מענה למכרז. מיד לאחר אישור משרד על תקינות המידע שהתקבל, ובכפוף להוראת הדין, ישמיד המציע את כלל החומרים שיוותרו בידיו ויבצע מחיקה מלאה (Wipe) של כלל נתוני משרד שברשותו
	☐



 



	הצהרת המציע

	
אני  מאשר/ת בזאת כי הדרישות המפורטות בפרק זה מיושמות  במלואן.

שם המציע/ת  _______________________  חתימה: ___________________  

תאריך  _______________







	תצהיר של ממונה אבטחת מידע של המציע בעניין אבטחת מידע

	
אני הח"מ _____________ ת"ז מס' _____________ לאחר שהוזהרתי כי עלי לומר את האמת וכי אהיה צפוי/ה לעונשים הקבועים בחוק אם לא אעשה כן, מצהיר/ה בזה כדלקמן:

1. הנני משמש ממונה אבטחת מידע בחברת _______________ שהגישה הצעה למכרז פומבי מס' 34/10.2024
   (שם המציע)	

2. בתוקף תפקידי, הנני מצהיר/ה כי:

1. קראתי את ההוראות המופיעות במכרז כולל נספח 3.
2. הדרישות המופיעות בהוראות הנ"ל מובנות לי והנני מתחייב להיערך בהתאם ולפעול על פיהם במסגרת מכרז זה.
3. החברה לא הפרה בעבר הוראות הנוגעות לאבטחת מידע או ככל שאירעו בעבר הפרות של הוראות הנוגעות לאבטחת מידע, הללו תוקנו עד למועד הגשת ההצעה 
3. הנני מצהיר כי זה שמי, זו חתימתי וכי תוכן הצהרתי אמת.

	חתימת המצהיר
	

	
	

	תאריך
	שם מלא של ממונה אבטחת המידע 
של המציע
	חתימה של ממונה אבטחת המידע
וחותמת של המציע



אני החתום/מה מטה, עורך/כת דין __________________, מאשרת/ת בזה כי ביום _____________ הופיע/ה בפני מר/גב' ___________________ שזהיתיו/ה לפי תעודת זהות מס' _______________ המוכר/ת לי אישית ולאחר שהזהרתיו/ה כי עליו /ה לומר את האמת בלבד ואת האמת כולה וכי יהיה/תהיה צפוי/ה לעונשים הקבועים בחוק אם לא יעשה/תעשה כן, אישר/ה נכונות הצהרתו/ה דלעיל וחתם/ה עליה בפני.
	

	
	

	תאריך
	שם מלא של עו"ד, מ.ר.
	חתימה וחותמת


















	תצהיר של המנהל הכללי של המציע בעניין אבטחת מידע

	
אני הח"מ _____________ ת"ז מס' _____________ לאחר שהוזהרתי כי עלי לומר את האמת וכי אהיה צפוי/ה לעונשים הקבועים בחוק אם לא אעשה כן, מצהיר/ה בזה כדלקמן:

1. הנני משמש כמנהל הכללי בחברת _______________ שהגישה הצעה למכרז פומבי מס' 34/10.2024
שם המציע)	

2. בתוקף תפקידי, הנני מצהיר/ה כי:

1. קראתי את ההוראות המופיעות במכרז כולל נספח 3.
2. הדרישות המופיעות בהוראות הנ"ל מובנות לי והנני מתחייב להיערך בהתאם ולפעול על פיהם במסגרת מכרז זה.
3. החברה לא הפרה בעבר הוראות הנוגעות לאבטחת מידע.
3. הנני מצהיר כי זה שמי, זו חתימתי וכי תוכן הצהרתי אמת או ככל שאירעו בעבר הפרות של הוראות הנוגעות לאבטחת מידע, הללו תוקנו עד למועד הגשת ההצעה.


	חתימת המצהיר
	

	
	

	תאריך
	שם מלא של מנהל הכללי 
של המציע
	חתימה של מנהל הכללי
וחותמת של המציע



אני החתום/מה מטה, עורך/כת דין __________________, מאשרת/ת בזה כי ביום _____________ הופיע/ה בפני מר/גב' ___________________ שזהיתיו/ה לפי תעודת זהות מס' _______________ המוכר/ת לי אישית ולאחר שהזהרתיו/ה כי עליו /ה לומר את האמת בלבד ואת האמת כולה וכי יהיה/תהיה צפוי/ה לעונשים הקבועים בחוק אם לא יעשה/תעשה כן, אישר/ה נכונות הצהרתו/ה דלעיל וחתם/ה עליה בפני.

	

	
	

	תאריך
	שם מלא של עו"ד, מ.ר.
	חתימה וחותמת










	נספח הצהרת סודיות

	
הצהרה וכתב התחייבות בדבר שמירה על סודיות וקיום הוראות חוק הגנת הפרטיות 

אל: חטיבת אבטחת מידע וסייבר / משרד החינוך
מאת:______________________________	
	שם מלא ______________________
	מספר זהות______________________

	נייד ______________________
	כתובת _________________________



אני, הח"מ מצהיר ומתחייב בזאת כלפי משרד החינוך כדלהלן: 
הואיל ולצורך עבודתי עבור משרד החינוך עלי לקבל נתונים, מסמכים, רשימות, תוכניות, מידע רגיש, מידע רפואי רגיש, תרשימים, צילומים, על אמצעים מגנטיים, חומר מצולם, מודפס וכו' 
(להלן – מידע) וגישה אל מידע ומאגרי מידע השייכים למשרד החינוך ולקוחותיו; 
והואיל והובהר לי, כי חובה עליי לשמור בסוד מוחלט כל מידע אליו אחשף במישרין או בעקיפין במסגרת עבודתי במשרד החינוך וכי שמירת הסודיות הכרחית מטעמים לביטחון המדינה וכי גילוי מידע רגיש או מסווג, לכל גורם אשר אינו מורשה לקבלו מתוקף תפקידו, עלול לפגוע בביטחון המדינה ומהווה עבירה על החוק; 
והואיל וידוע לי כי על פי חוק הגנת הפרטיות התשמ"א-1981 ,והתקנות שהותקנו לפיו, ועל פי חוק העונשין, תשל"ז- 1977 בכלל ועל פי סעיף 113 א לחוק זה בפרט מוטלות עלי ועל כל מי שפועל מטעמי חובת סודיות לגבי כל המידע והנתונים שהגיעו ויגיעו לידיעתי ולידיעת הפועל מטעמי, אשר הפרתן מהווה עבירה פלילית אשר עונש בצידה; 

אשר על כן, הנני מצהיר ומתחייב כדלקמן:
1. לשמור בסודיות ולהגן על כל מידע אשר יגיע לידי, לרשותי או לידיעתי, במסגרת עבודתי עבור משרד החינוך מפני חשיפתו בפני גורמים שאינם מוסמכים לקבלו.
2. להימנע מכל גילוי, פרסום, העתקה ו/או העברה בדרך כלשהי ו/או פרסום של מידע כאמור, שהגיע לידי באופן ישיר או עקיף בקשר לעבודתי עבור משרד החינוך, ולא למסור דבר לאדם שאינו מוסמך באשר למידע זה בין בכתב, בין בעל-פה, בין ברמז ובין במפורש, או בכל דרך אחרת, הן בתקופת העסקתי במשרד החינוך והן לאחר סיום העסקתי.
3. לנקוט באמצעי זהירות ובאבטחת מידע כלפי המידע, על מנת למנוע את הוצאת המידע מרשותי והעברתו לאחר שלא הוסמך לקבלו
4. להשתמש במידע שהגיע לידי אך ורק למטרה או להנחיה או להוראה שניתנה לי על ידי הגורמים המוסמכים במשרד החינוך.
5. ידוע לי, כי הפרת התחייבויותיי כאמור עלולה להוות עבירה לפי סימן ה' בפרק ו' לחוק העונשין התשל"ו-1977. הוראות סימן ה' בפרק ו' לחוק העונשין והוראות חוק הגנת הפרטיות התשמ"א-1981 הובאו לידיעתי בטרם חתימתי על הצהרה זו.
6. התחייבותי לשמירת סודיות אינה מוגבלת זמן
7. .בחתימתי אני מאשר כי קראתי את ההנחיות המפורטות לעיל, הבנתי את תוכנן ואני מתחייב למלא אותן
	שם מלא ______________________
	תפקיד  _____________________

	חתימה  ______________________
	תאריך  _____________________

	נחתם בנוכחות  _________________
	תפקיד  _____________________














נספח מספר 4
דף 1 מתוך 4
הכשרת מאבטחים

1. הכשרת המאבטחים תימשך 8 ימים מלאים (מינימום 96 שעות). 
2. הכשרה ייעודית – תתבצע עפ"י גאנט ההכשרות של הגורם המנחה אשר יפורסם מעת לעת ושכר המאבטח יהיה כשכר שעת עבודה רגילה – סה"כ 12 שעות ליום ע"ח הקבלן.
3. ההכשרה תתבצע בתנאי פנימייה כולל כלכלה מלאה ( 3 ארוחות). 
4. בימי הקורס יקבלו המאבטחים שכר מלא (התואם לביצוע-12 שעות) ע"ח הקבלן. 
5. הקבלן יהיה אחראי להסעתם המרוכזת של המאבטחים אל הקורס ביום הראשון וחזרה ממנו ביום האחרון. 
6. תוכנית מפורטת של הקורס תוצג מראש לאישור הקב"ט.
7. הכשרת המאבטחים תכלול את הסעיפים הבאים:
7.1 אקדח (לפחות 24 שעות)
7.2 נשק ארוך
7.3 סריקה וחבלה.
7.4 זיהוי ואיתור חשודים וסימנים מחשידים.
7.5 נוהל לחימה.
7.6 תנועה מאובטחת. 
7.7 ירי לילה.
7.8 עזרה ראשונה (6 שעות).
7.9 כיבוי אש וחילוץ.
7.10 תרגילי הפתעה ותרגילים טקטיים.
7.11 תטל"ג (4 שעות). 
7.12 תרגילים מסכמים (תרגילים טקטיים ותרגילים באש). 
7.13 קרב מגע:
1. התגוננות מפני סכין ומכשירים קהים.
2. התגוננות מאיום בנשק.
3. שימוש בנשק כנשק קר.
4. התחמקות בתנועה.
5. מעבר בהמון.
6. שימוש בכח מתפרץ.
7. לפיתות (לצורך מעצר חשוד).
8. קרבות מסכמים.
7.14 בידוק אדם, רכב וכבודה
7.15 הרצאת סמכויות, חיפוש ומעצר שניתן על ידי משפטן מוסמך.
8. שיעור שימוש בנשק על פי חוק (3 שעות). 
9. שיעור סמכות חיפוש על פי חוק.
10. החברה המאמנת, מקום האימון, פירוט תכני האימון וההישגים הנדרשים – רק לאחר אישור קב"ט המשרד.
11. לכל מאבטח יוקצבו 1,000 כדורי אקדח לאימון.
12. בכל יום הכשרה ימצא הציוד הר"מ לצורך האימון, באחריות הקבלן: 
12.1 אטמי אוזניים.
12.2 ציוד ניקוי לכלי הנשק.
12.3 תיק עזרה ראשונה. 
12.4 מגן שיניים.
בנוגע לציוד- אטמי אוזניים, ציוד ניקוי לכלי הנשק ומגן שיניים במידה ולא יהיו לרשות המאבטח ביום האימון, על הקבלן לשאת בעלות הציוד ולספק לו ציוד חדש על מנת שאיש האבטחה ייבצע את האימון כנדרש.

שמירה על כשירות המאבטחים

1. אימון טקטי
1.1 אימון במוסד להכשרה
1.1.1 התרגיל יבוצע במוסד להכשרה מאבטחים מאושר  על ידי מטרת ישראל שיאושר ע"י נציג האגף . 
1.1.2 התרגילים יבוצעו לאחר כתיבת תיק תרגיל מפורט ע"י בית הספר להכשרה ואישורו ע"י משטרת ישראל ונציג המזמין. 
1.1.3 בתיק התרגיל תינתן התייחסות לנושא הבטיחות ולמספר הסדרנים שיש להעמיד לקיום התרגיל- למען הסר ספק, הזוכה הוא זה שיישא בעלות זו :שעות העבודה של הסדרנים.
1.1.4 חברת ההכשרה המבצעת את התרגיל תספק את הציוד הרלוונטי בהתאם לתרחישים שהוגדו בתיק התרגיל. לדוגמא: ציוד להפגנות, מדמה מטען, אמצעי תקיפה מגומי, נשקים לביום אויב . במידת האפשר ובהתאם לתיק התרגיל המאושר, יתבצע שימוש בפירוטכניקה בסיסית כולל שימוש בכדורי ח"ק 80 כדורים לפחות לכל מאבטח (חזיזים ואמצעים נוספים).
1.1.5 הגעה לתרגול זה הינה חובה ויחולו עליה הכללים של יום העיון .לתרגול ידרשו המאבטחים להגיע בביגוד אימון, את התרגול ילוו לפחות שני מדריכים מבית הספר לאבטחה המאושר ע"י נציג המזמין ועלות התרגול תחול על הזוכה כולל שעות העבודה
( 8 שעות לכל איש אבטחה ליום תרגול זה).
1.2 אימון בבית השר
1.2.1 התרגיל יבוצע בגזרת בית השר ,יאושר  על ידי משטרת ישראל ונציג האגף . 
1.2.2 התרגילים יבוצעו לאחר כתיבת תיק תרגיל מפורט ע"י בית הספר להכשרה שייבחר ע"י נציג האגף. 
1.2.3 בתיק התרגיל תינתן התייחסות לנושא הבטיחות ולמספר הסדרנים שיש להעמיד לקיום התרגיל- למען הסר ספק, הזוכה הוא זה שיישא בעלות זו :שעות העבודה של הסדרנים.
1.2.4 חברת ההכשרה המבצעת את התרגיל תספק את הציוד הרלוונטי בהתאם לתרחישים שהוגדו בתיק התרגיל. לדוגמא: ציוד להפגנות, מדמה מטען, אמצעי תקיפה מגומי, נשקים לביום אויב . במידת האפשר ובהתאם לתיק התרגיל המאושר, יתבצע שימוש בפירוטכניקה בסיסית כולל שימוש בכדורי ח"ק 80 כדורים לפחות לכל מאבטח (חזיזים ואמצעים נוספים).
1.2.5 הגעה לתרגול זה הינה חובה.לתרגול ידרשו המאבטחים להגיע בביגוד אימון, את התרגול ילוו לפחות שני מדריכים מבית הספר לאבטחה המאושר ע"י נציג המזמין ועלות התרגול תחול על הזוכה כולל שעות העבודה( 8 שעות לכל איש אבטחה ליום תרגול זה).

2. אימון רענון מאבטחים

2.1 אימון הרענון יבוצע אחת ל- 2 חודשים או על פי החלטת הגוף המנחה(ישולם למאבטח 12 שעות ע"ח הקבלן).
2.2 אימון ריענון משרד ראש הממשלה יתקיים אחת לשנה או על פי החלטת הגוף המנחה. מאבטח יקבל 12 שעות ע"ח הקבלן .
2.3 כל מאבטח שיועסק באבטחת בית שר החינוך ולא יעבור את קורס ההכשרה (מפני שעבר קורס זהה בעבר) יעבור רענון חד-יומי בחודש הראשון להעסקת הקבלן במשרד החינוך, ע"ח הקבלן. 
2.4 הקבלן יהיה אחראי להסעת המאבטחים לאימון הלוך וחזור או על כל הסכם כזה או אחר באישור קב"ט המשרד. 
2.5 הקבלן ידאג לכלכלת המאבטחים ביום האימון הכולל ארוחת בוקר, צהריים וערב.
2.6 הרענונים יערכו בקבוצות של מקסימום 12 מאבטחים , ב- 3 תאריכים שונים לפחות בכל סבב רענון. 
2.7 תכני הרענון יקבעו בסמוך לביצועו על ידי קב"ט המשרד ויכללו בכל מקרה רענון קרב מגע (2 שעות לפחות) ורענון באקדח (4 שעות לפחות). 
2.8 לכל אימון רענון יוקצו מינימום 200 כדור למאבטח. 
2.9 אימוני הרענון לסוגיו ע"ח הקבלן ובאחריותו. 
2.10 לכל מאבטח תוכן תעודת ציונים והישגיו ביום אימוני הריענון.
2.11 מאבטח שנכשל באימון לא יוכל לעבוד עבור המשרד עד לביצוע אימון נוסף ועמידה מוצלחת.

3. ציוד לאימון רענון

3.1 בכל יום רענון ימצא הציוד הר"מ לצורך האימון, באחריות הקבלן: 
(1) שתיה קרה.
(2) ארוחת בוקר.
(3) ארוחת צהריים.
(4) ארוחת ערב.
(5) אטמי אוזניים.
(6) ציוד ניקוי לכלי הנשק.
(7) תיק עזרה ראשונה. 
(8) מגן שיניים.
(9) בכל יום רענון יוקצו לכל מאבטח 200 כדור אקדח. 
3.2 כל אחד מהפריטים הכתובים בסעיפים ה'-ח' במידה ולא יהיו לרשות איש האבטחה ביום האימון, על הקבלן לשאת בעלות הציוד ולספק לו ציוד חדש על מנת שאיש האבטחה ייבצע את האימון כנדרש.

4. הדרכות תקופתיות

4.1 אחת ל- 6 חודשים תיערך הדרכה בת 8 שעות לכל המאבטחים . ההדרכה תתקיים במשרד החינוך או במקום אשר יוחלט על ידי קב"ט המשרד.
4.2 המאבטחים  יקבלו שכר מלא עבור 8 שעות ע"ח הקבלן. 
4.3 הגורם המקצועי אשר יעביר את ההדרכה ייבחר ע"י קבט המשרד ועל הקבלן לשאת בעלות זו.

5. כללים ושונות:

5.1 לאחר קורס ההכשרה יחתום הגורם המבצע את ההכשרה, כי הכללים והנהלים הועברו למאבטח והוא תורגל בהם. 
5.2 כל מאבטח יתחייב לפעול על פי הכללים והנהלים בכתב. 
5.3 בסיום קורס הכשרה או אימון רענון יקבל כל מאבטח תעודת סיום וגליון השגיו. עותק מסמכים אלו יועבר לקב"ט המשרד.
5.4 נושאי הלימוד בהכשרות וברענונים נתונים לשיקול דעתו של קב"ט המשרד והוא עשוי לדרוש שינויים מעת לעת. 
5.5 עלות הכשרה, עלות רענון ועלות האימון הטקטי חלה על הקבלן, הן מבחינת שכר המאבטחים והן מבחינת עלויות ההכשרה/רענון (מדריכים, מתקן, עזרים, הסעות וכו'). 
5.6 מאבטח שלא יגיע להישגים ראויים (עפ"י קביעת הקב"ט) בקורס ההכשרה או באימון הרענון:
1. יבצע אימון חוזר ע"ח הקבלן.
או
2. לא יוצב במשרד החינוך.

5.7 הגורם המקצועי אשר יעביר את ההדרכה ייבחר ע"י קבט המשרד ועל הקבלן לשאת בעלות זו.
5.8 בכל יום עיון/אימון טקטי/ הדרכת מד"א יוקצה 100 ₪ למשתתף עבור כלכלה לאותו היום- תשלום זה יועבר למנהל האבטחה במזומן על מנת שייבצע את הרכש לכלכלת המתאמנים. 
6. ערב יחידה

הקבלן יתקצב ויפעיל פעמיים בשנה, ערב יחידה לכל העובדים הקשורים בפרוייקט זה, בהיקף עלות מינימלי של 300 ₪ למשתתף בכל ערב יחידה.

דוגמה של  ביתן אבטחה

